
Pentru Dennis şi Bill, 
cosmologi, adevărați domni si dascăli, 
cărora mulți dintre noi le datorăm enorm 


Frumoase sunt lucrurile pe care le vedem, 

Mai frumoase încă sunt cele pe care le înţelegem, 
Dar cele mai frumoase sunt acelea pe care 

nu le putem cuprinde cu mintea 


Niels Steensen (Steno) 
1638—1686 


Prefata 


Trăim în universul ajuns la deplina lui înflorire, mult 
timp după ce majoritatea evenimentelor spectaculoase 
au avut deja loc. Priveşte cerul într-o noapte înstelată și 
vei vedea câteva mii de stele, cele mai multe din ele stră- 
pungând bezna într-o mare fâșie pe care o numim Calea 
Lactee. Asta e tot ce știau cei din vechime despre uni- 
vers. Cu timpul, pe măsură ce au apărut telescoape cu 
putere de rezoluţie din ce în ce mai mare, un univers ne- 
închipuit de vast s-a ivit vederii noastre. O mulțime de 
stele se adună în insule de lumină numite galaxii, iar de 
jur-împrejurul galaxiilor se întinde un ocean rece de mi- 
crounde — ecou al big bang-ului de acum 15 miliarde de 
ani. Timpul, spaţiul și materia par să-și aibă originile în- 
tr-un eveniment exploziv din care s-a născut universul 
de astăzi într-o stare de expansiune generală, răcindu-se 
încet și rarefiindu-se continuu. 

La început, universul a fost un infern de radiaţii, prea 
fierbinte pentru ca vreun atom să poată supravieţui. În 
primele minute, s-a răcit suficient pentru ca nucleele și 
elementele cele mai uşoare să se formeze. Abia câteva 
milioane de ani mai târziu cosmosul a devenit suficient de 
rece pentru a apărea atomi întregi, urmați curând de mọ- 
lecule simple, i iar, dupa miliarde de ani, de şirul complex 

de evenimente care au dus la condensarea materiei în stele 
şi galaxii. Apoi, odată cu apariția condiţiilor planetare sta- sta- 
bile, au rezultat complicatele produse ale biochimiei prin 
Procese pe care încă nu le înțelegem. Dar cum și de ce 
a fost iniţiat acest sir subtil de evenimente? Ce ne pot 
spune cosmologii zilelor noastre despre începutul uni- 
versului ? 

Diferitele povestiri din vremurile străvechi despre 
creaţie nu sunt teorii științifice în sens modern. Ele nu 
încercau să dezvăluie ceva nou despre structura lumii; 
erau destinate pur și simplu să gonească spectrul necu- 
noscutului din închipuirile omului. Găsindu-și locul în 
ierarhia creaţiei, cei din vechime puteau să se raporteze 
la lume și să evite teribila confruntare cu necunoscutul 
sau cu incognoscibilul. Descrierile științei moderne tre- 
buie să ne ofere mult mai mult. Ele trebuie să fie înde- 
ajuns de profunde pentru a ne spune despre univers mai 
mult decât punem noi în ipotezele noastre. Ele trebuie 
de asemenea să se extindă îndeajuns pentru a putea face 


explica | fueran pe care le cunoaştem deja despre lume. 
Ele trebuie să dea coerentă și unitate unei mulțimi de 
fapte disparate. 

Metodele folosite de cosmologii moderni sunt sim- 
ple, însă nu neapărat evidente pentru neinitiati. Până la 
proba contrară, ele pornesc. de la. presupunerea calegile 
care conduc lumea local, aici, pe Pământ, sunt valabile 
pretutindeni î în univers. Există locuri in univers, mai i ales 
în trecutul lui, în care condiţiile de densitate si tempe- 
ratură sunt extreme, ceea ce se află în afara experienței 
noastre directe pe Pământ. Uneori ne așteptăm ca teori- 
ile noastre să fie valabile în aceste domenii — și într-a- 
devăr așa se şi întâmplă. În alte? te împrejurări însă, apelăm 
la aproximatii ale legilor adevarate din natura — apro- 

ximatii care au limite de aplicabilitate cunoscute. Cand 
ajungem la aceste | mite, trebuie să încercăm să găsim noi 
aproximatii adaptate condiţiilor neobișnuite pe care le în- 
tâlnim. Multe teorii fac predicții ce nu pot fi testate prin 
observaţie. Acest gen de predicții determină în numeroase 
cazuri tipul de observator sau de satelit ce urmează să fie 
conceput. 

Cosmologii v vorbesc adesea despre construireaG@mo- 
delelor cosmol ogice” *) Ei înțeleg prin asta generarea unor 


descrieri matematice „simplificate. ale structurii si trecutu- 

lui universului, descrieri care să surprindă p principalele s sale 
trăsături, După cum un aeromodel reprcduce unele din- 
tre caracteristicile avionului real, dar nu pe toate, la fel 
și un model de univers nu poate spera să cuprindă fie- 
care detaliu al structurii universului. Modelele noastre 
cosmologice sunt foarte grosolane și simple. Ele încep 
prin a trata universul ca pe un ocean complet uniform 
de materie. Aglomerarea materiei în stele și galaxii e ig- 
norată. Abia când cercetezi aspecte mai delicate, cum ar 
fi originea stelelor și a galaxiilor, apar abateri de la per- 
fecta uniformitate considerată inițial. Această strategie 
funcționează remarcabil. Una dintre cele mai frapante 
trăsături ale universului nostru este faptul că partea sa 
vizibilă e atât de bine descrisă de modelul-simplificat al 
distribuției uniforme a materiei. 

O altă trăsătură importantă a modelelor noastre cos- 
mologice este că implică proprietăți — ca.densitatea sau 
temperatura — ale căror valori numerice pot fi găsite doar 
prin observații, iar numai anumite combinații ale valo- 
rilor observate pentru unele dintre aceste cantități sunt 

l compatibile cu modelul. Astfel, compatibilitatea dir dintre 


model și universul real poate : fi verificată. 


direcţii. În afară de sateliți, nave spatiale si oe 

am folosit microscoape, acceleratoare $i ciocniri între 
atomi, calculatoare și gândire umană pentru a ne lărgi 
înțelegerea privind întregul mediu cosmic. În afară de 
lumea spaţiului extraterestru — stele, galaxii și mari struc- 
turi cosmice —, am ajuns să pretuim subtilitatile labirin- 
tice ale a da cula din microcosmos. Aici am găsit lumea 
subatomică. a. nucleelor și a ‘componentelor lor: cărămizi- 
le elementare ale materiei — atât de puține la număr, atât 
de simple ca structură, dar care în combinaţie pot fi orga- 
nizate in uriaşa gamă a complexității pe care o vedem pre- 
tutindeni în jurul nostru și din care facem si noi parte. 
Aceste două frontiere ale cunoaşterii — lumea micro- 
scopică a părților elementare ce constituie materia și lu- 
mea astronomică a stelelor și galaxiilor — s-au unit în 
chip neașteptat în vremea din urmă. Dacă odinioară ele 
reprezentau domenii aparţinând unor grupuri diferite de 
savanţi ce încercau să răspundă la întrebări destul de di- 
ferite prin mijloace separate, acum preocupările și meto- 
dele lor sunt intim legate. Secretul naşte erii galaxiilor poate 
„fi dezvăluit de studiul. particulelor elementare i în detec- 
tori îngropaţi adânc sub pământ; identitatea acelor par- 
ticule elementare poate fi stabilită prin observații asupra 
luminii. provenind de la o stea îndepărtată. Și, dacă în- 
cercăm să reconstituim istoria universului cercetând ur- 
mele fosile din copilăria și adolescența sa, aflăm că, reunind 
aspectele cele mai mari și cele mai mici ale lumii fizice, 
percepem mai bine unitatea impresionantă a universului. 
Această carte își propune să prezinte pe scurt înce- 
putul pentru uzul începătorilor. Ce mărturii avem pri- 
vind istoria timpurie a universului? Care sunt cele mai 
recente teorii despre nașterea universului ? Le putem oare 
testa prin observaţie ? Cum se raportează existența noas- 
tră de ele? Acestea sunt unele dintre întrebările care vor 
apărea în călătoria noastră spre originile timpului. Voi 

prezenta unele dintre cele mai noi teorii despre natura 
timpului, „universul inflationar“, „găurile de vierme“ si 
voi explica semnificaţia observaţiilor făcute de satelitul 
COBE, observaţii care au fost primite cu entuziasm în 
primăvara anului 1992. 

Doresc să mulțumesc colegilor și colaboratorilor mei 
cosmologi pentru discuţiile purtate și descoperirile lor care 
au făcut posibilă apariţia acestei povestiri moderne despre 
originea universului. Anthony Cheetham și John Brock- 
man au avut ideea acestui proiect. Rămâne de văzut dacă 
a fost înţelept din partea lor să mă invite să particip. Aș 
vrea de asemenea să le mulţumesc lui Gerry Lyons și 
Sarei Lippincott pentru îndrumările lor cu caracter edi- 
torial. Soţia mea, Elizabeth, mi-a acordat un mare spri- 
jin și astfel am dus mai repede lucrarea la bun sfârșit, fără 
să fiu obligat să-mi abandonez complet alte preocupări. 
Ca de fiecare dată, ei îi datorez totul. Doar pe tinerii mem- 
bri ai familiei — David, Roger și Louise — proiectul a pă- 
rut să nu-i impresioneze. Totuși, ei il îndrăgesc pe Sherlock 
Holmes. 

Brighton, martie 1994 


1 
Universul pe intelesul tuturor 


„Vă mulţumesc“, spuse Sherlock 
Holmes, „că mi-ati atras atenţia 
asupra unui caz care fără îndo- 
ială prezintă unele trăsături inte- 
resante.“ 


Câinele din Baskerville 


Cum, de ce și când a apărut universul? Cat de mare e? 
Ce formă are? Din ce e alcătuit ? Acestea sunt întrebări 
pe care orice copil curios le-ar putea pune, dar sunt și 
întrebări cu care cosmologii zilelor noastre se luptă de 
mai multe decenii. Pentru ziariști şi autorii de știință 
popularizată, unul din motivele de atracţie ale cosmo- 
logiei este acela că multe probleme de la frontierele aces- 
tui domeniu sunt ușor de prezentat. Luaţi de exemplu 
frontierele electronicii cuantice, ale secventelor de ADN, 
ale neurofiziologiei sau ale matematicii pure, și nu veţi 
găsi probleme pe care specialistul să le poată traduce atât 
de ușor în limbajul de zi cu zi. 

Până la începutul secolului XX, nici filozofii și nici 
astronomii nu s-au îndoit că spaţiul e absolut fix — o arenă 
în care stelele, planetele și toate celelalte corpuri cerești 
își desfășoară mișcarea. În cursul anilor 1920 însă, această 
reprezentare simplă a suferit transformări: întâi sub im- 
boldul fizicienilor care cercetau consecinţele teoriei lui 
Einstein privind gravitația, apoi sub imboldul observa- 
tiilor făcute de astronomul american Edwin Hubble asu- 
pra luminii provenind de la stele din galaxii îndepărtate. 

Hubble a făcut apel la o proprietate simplă a undelor. 
Dacă sursa lor se îndepărtează de receptor, atunci frecvenţa 
cu care undele sunt receptate scade. Ca să intelegeti despre 

ce e vorba, miscati din deget în sus și în jos într-o apa 
liniștită și priviţi crestele valurilor care se îndreaptă spre 
un punct oarecare de pe suprafaţa apei. Deplasati acum 
degetul, îndepărtându-l de acel punct și continuând să 
faceţi valuri, iar valurile vor ajunge acolo cu o frecvență 
mai scăzută decât cea cu care sunt emise. Deplasati apoi 
degetul spre punctul de recepție, iar frecvenţa va crește. 
Această proprietate caracterizează toate undele. În cazul 
undelor sonore, ea e răspunzătoare de schimbarea tonu- 
lui la șuieratul locomotivei sau la sirena mașinii de poli- 
tie care trece pe lângă voi. Lumina e și ea o undă, iar când 
sursa ei se îndepărtează de observator scăderea frecvenţei 
undelor luminoase se traduce prin faptul că lumina vi- 
zibilă receptată pare ceva mai roșiatică. De aceea efec- 
tul e numit „deplasare spre roșu“. Când sursa luminoasă 
se apropie de observator, frecvenţa receptată crește, lumi- 
na vizibilă devine mai albastră, iar efectul e numit „de- 
plasare spre albastru“. 

Hubble a descoperit că lumina provenind de la gala- 
xiile pe care le privea prezenta o deplasare spre roșu sis- 
tematică. Măsurând valoarea deplasării, el putea determina 
cât de repede se îndepărtează sursele de lumină, iar prin 
compararea strălucirii aparente a stelelor de același tip 
(stele a căror strălucire intrinsecă trebuie să fie aceeași) 
putea deduce distanţele lor relative fata de noi. Hubble a 
descoperit că, cu cât sursa de lumină se afla mai departe, 
cu atât se îndepărta mai repede de noi. Această tendință 
poartă numele de Legea lui Hubble, iar în figura 1.1 e ilus- 
trată prin date recente. Figura 1.2 prezintă un exemplu 
de semnal luminos receptat de la o galaxie îndepărtată, 
spectrul deplasat spre roșu al diverșilor atomi fiind com- 
parat cu cel emis de aceiași atomi în laborator. 

Ceea ce descoperise Hubble era expansiunea universu- 
lui. În locul unei arene neschimbătoare în care să putem 
urmări perindarea locală a planetelor și stelelor, el a găsit 

Figura 1.1 O ilustrare modernă a Legii lui Hubble care prezintă 
creşterea direct proporțională a vitezei de îndepărtare (recesie) 
a galaxiilor în raport cu distanța. 


că universul se afla într-o stare dinamică. A fost cea mai 
mare descoperire a științei secolului XX si a confirmat 
previziunile teoriei generale a relativității privind uni- 
versul: nu poate fi static. Atracția gravitațională dintre 
galaxii le-ar aduna laolaltă dacă nu s-ar îndepărta unele 
de altele. Universul nu poate rămâne nemișcat. 

Dacă universul se află în expansiune, atunci când in- 
versăm sensul istoriei și privim spre trecut ar trebui să 
găsim dovezi că el provine dintr-o stare mai mică, mai 
densă — o stare ce pare să fi avut la un moment dat di- 
mensiunea zero. Acesta este începutul care a devenit cu- 
noscut sub numele de big bang (marea explozie). 

Dar am mers puţin prea repede. Rămân lucruri impor- 
tante de spus privind expansiunea actuală a universului, 

Figura 1.2 Spectrul unei galaxii îndepărtate (cunoscută sub 
numele de Markarian 609) care arată că trei linii spectrale (notate cu 
Hp O si O), în jurul lungimii de undă de 5000 A, și două (notate 
cu H,, N), în jurul lungimii de undă de 6500 A, sunt sistematic 
deplasate spre lungimi de undă mai mari decât cele măsurate în labo- 
rator. Poziţiile liniilor obținute în laborator sunt indicate prin 
săgetile notate LAB; poziţiile măsurate sunt marcate prin vârfurile 
graficului spectrului. Deplasarea spre roșu (lumina roșie vizibilă 
e în jurul lungimii de unda de 8000 A) permite calcularea vitezei 
de îndepărtare. 


înainte de a începe să răscolim trecutul. Înainte de toate, 
trebuie precizat ce anume se află în expansiune. În fil- 
mul Annie Hall, Woody Allen stă întins pe canapeaua 
psihanalistului și vorbește despre spaima care-l cuprinde 
când se gândește la expansiunea universului: „Asta în- 
seamnă că Brooklyn-ul se dilată, eu mă dilat, tu te dilati, 
cu toţii ne dilatăm.“ Slava Domnului, se înșela. No: nu 
ne dilatăm. Nici Brooklyn-ul. Nici Pământul. Nici sis- 
temul solar. De fapt, nici Calea Lactee. Nici măcar con- 

glomeratele de mii de galaxii pe care le numim roiuri ga- 
lactice. Aceste ansambluri de materie sunt menținute prin 
forțele chimice și gravitaționale care acţionează între con- 
stituentii lor — forte mai puternice decât forța expan- 
siunil. 

Numai dacă trecem dincolo de scara marilor roiuri 
de sute și mii de galaxii putem vedea că expansiunea în- 
vinge atracţia gravitaţională locală. De pildă, vecinul nos- 
tru cel mai apropiat, galaxia Andromeda, se îndreaptă 
spre noi pentru că atracția gravitaţională dintre Andro- 
meda și Calea Lactee e mai puternică decât efectul ex- 
pansiunii universale. Nu galaxiile însele, ci abia roiurile 
galactice pot fi considerate etaloane ale expansiunii cos- 
mice. Pentru a căpăta o imagine simplă, inchipuiti-va fi- 
rele de praf de pe suprafaţa unui balon care se umflă. 
Balonul se va dilata, iar firele de praf se vor îndepărta 
unele de altele, dar nu se vor dilata în același fel. Ele re- 
prezintă etaloane pentru gradul de întindere a cauciu- 
cului. În mod analog, cel mai bine e să privim dilatarea 
universului ca pe dilatarea spațiului dintre roiurile de ga- 
laxii, asa cum se vede în figura 1.3. 


Figura 1.3 Dilatarea universului privită ca dilatarea spaţiului. 
Punctele marcate pe suprafaţa balonului reprezintă roiuri de ga- 
laxii. Spaţiul dintre roiuri crește, dar nu și dimensiunea roiuri- 
lor. Acesta e analogul unui univers cu două dimensiuni spatiale, 
reprezentat de suprafaţa balonului. Orice roi de pe suprafața care 
se dilată vede toate celelalte roiuri îndepărtându-se de el. Obser- 
vati că centrul dilatării nu se află pe suprafaţa balonului. 

Ne-am putea apoi teme de implicatiile faptului ca 
toate roiurile galactice se îndepărtează de not. De ce de noi? 
Daca stim ceva din istoria științei, știm ce a demonstrat 
Copernic: Pământul nu e centrul universului. Desigur, 
dacă ne-am închipui că toate se îndepărtează de noi, 
ne-am instala din nou în centrul imensitatii. Însă nu e 
cazul. Universul în expansiune nu seamănă cu o explo- 
zie care își are originea într-un punct din spaţiu. Nu exis- 
tă un spaţiu fix pe fundalul căruia universul să se dilate. 
Universul conţine tot spaţiul existent! 

Gândiţi-vă la spaţiu ca la o foaie elastică. Prezenţa si 
mișcarea materiei pe acest spaţiu maleabil va produce 
adâncituri și curburi. Spaţiul curbat al universului nos- 
tru este ca suprafața tridimensională a unei mingi cvadri- 
dimensionale — ceva ce nu ne putem imagina. Inchipuiti-va 
însă universul ca pe o foaie, fără grosime, având numai 
două dimensiuni spaţiale. E ca suprafaţa unei mingi tri- 
dimensionale, ceea ce e mai ușor de reprezentat. Inchi- 
puiţi-vă apoi că această minge tridimensională se poate 
mări — ca balonul din figura 1.3 care se umflă. Suprafața 
balonului este universul bidimensional în expansiune. 
Dacă marcăm două puncte pe el, aceste puncte se înde- 
părtează unul fata de altul pe măsură ce balonul se di- 
lată. Faceţi apoi mai multe semne pe suprafaţa balonului 
si umflaţi-l din nou. Veţi observa că indiferent în ce punct 
v-aţi situa, toate celelalte puncte vor părea că se înde- 
părtează de voi în timp ce balonul se umflă. Vizualizaţi 
astfel legea expansiunii a lui Hubble, căci punctele aflate 
la distanță mai mare se îndepărtează unele fata de altele 
mai redepe decât cele aflate la distanță mai mică. Morala 
acestui exemplu e că suprafaţa balonului reprezintă spa- 
tiul, însă „centrul“ dilatării balonului nu se află pe su- 
prafata. Nu există vreun centru al dilatării pe suprafaţa 
balonului. Nici margine nu există. Nu puteţi cădea de pe 

marginea universului; universul nu se dilată în interiorul 
a ceva. El este tot ce există. 

O întrebare pe care am putea-o pune în acest stadiu este 
dacă starea de expansiune a universului la care suntem mar- 
tori va continua la nesfârșit. Dacă aruncăm o piatră în 
sus, ea se va întoarce pe Pământ atrasă de forţa gravita- 
tiei terestre. Cu cât o aruncăm mai puternic, cu atât mai 
multă energie îi vom imprima pietrei în mișcare și cu atât 
mai sus se va ridica înainte de a se întoarce. Știm că, dacă 
lansăm un proiectil cu o viteză mai mare de 11 kilometri 
pe secundă, el va scăpa complet atracției gravitaționale 
terestre. Aceasta este viteza critică de lansare a rachetelor. 
Savanţii o numesc „viteză de evadare“ de pe Pământ. 

Consideraţii asemănătoare se aplică oricărui sistem 
în explozie sau expansiune care e încetinit de atracţia gra- 
vitationala. Dacă energia mișcării de expansiune o depă- 
geste pe cea generată de atracţia spre interior a gravitației, 
atunci materia va depăși viteza de evadare și își va con- 
tinua expansiunea. Dacă însă atracţia pe care gravitația 
o exercită asupra fragmentelor este mai mare, obiectele 
aflate în expansiune vor începe până la urmă să se apro- 
pie unele de altele, așa cum se întâmplă î în exemplul cu Pă- 
mântul și piatra. La fel se întâmplă ș si cu universurile in 
expansiune; există o viteză critică de lansare la începutul 
expansiunii lor. Dacă viteza depășește această valoare cri- 
tică, atunci atracţia gravitaţională a materiei dintr-un ase- 
menea univers nu va putea opri expansiunea, iar ea va 
continua la nesfârșit. Pe de altă parte, dacă viteza de lan- 
sare e mai mică decât valoarea critică, în cele din urmă 
expansiunea se va opri și procesul va fi inversat, culmi- 
nând cu o contracție către dimensiune zero — exact aceeași 
stare de la care a pornit. Între aceste două cazuri extreme 
se află ceea ce eu aș numi un „univers de compromis“, 
care are exact viteza critică de lansare — adică valoarea 

cea mai mică ce îl va menţine în expansiune pentru tot- 
deauna (vezi figura 1.4). Unul dintre marile mistere ale 
universului nostru este că în momentul de față se dilată 
într-un mod tulburător de apropiat acestui caz critic. Atât 
de aproape, încât deocamdată nu putem spune cu certi- 
tudine de ce parte a pragului critic se află. Nu cunoaștem 
prognoza pe termen lung. 


DIMENSIUNE 


TIMP 


Figura 1.4 Cele trei tipuri de univers în expansiune. Universu- 
rile „deschise“ sunt infinite în mărime și se dilată la nesfârșit. Uni- 
versurile „închise“ sunt finite și sfârșesc prin a se contracta până 
la marea implozie (the big crunch). Granita dintre cele două ti- 
puri e reprezentată de universul „critic“, care e infinit ca mărime 
și se extinde la nesfârșit. 


Cosmologii consideră faptul că ne aflăm atât de aproape 
de acest prag critic o proprietate stranie a universului, 
care se cere explicată. E greu de înțeles pentru că, pe mă- 

sură ce universul se dilată și imbatraneste, el se indepar- 
tează din ce în ce mai mult de pragul critic, dacă, la înce- 
put, viteza sa de lansare nu va fi fost cumva exact viteza 
critică. Acest fapt creează o mare problemă. Universul 
se dilată de aproximativ cincisprezece miliarde de ani și 
e în continuare atât de aproape de pragul critic încât nu 
putem spune de care parte a ei se află. Pentru a rămâne 
atât de aproape după o perioadă uriașă de timp, ar tre- 
bui ca viteza de lansare a universului să fi fost „aleasă“ 
astfel încât să difere de cea critică cu nu mai mult de unu 
împărțit la zece urmat de treizeci și cinci de zerouri. De 
ce ? Vom vedea mai târziu că încercările noastre de a afla 
ce s-a întâmplat în primele momente ale expansiunii uni- 
versului oferă o posibilă explicație pentru această situa- 
tie neobișnuită. Deocamdată ne vom mulțumi să înțelegem 
de ce un univers care conţine ființe umane trebuie să se 
afle foarte aproape de pragul critic după miliarde de ani 
de expansiune. 

Dacă universul începe să se dilate cu o viteză mult 
mai mare decât cea critică, atunci gravitația nu ar putea 
niciodată aduna laolaltă acele insule locale de materie spre 
a forma galaxii și stele. Formarea stelelor este un pas cru- 
cial în evoluţia universului. Stelele sunt condensări ale 
materiei suficient de mari pentru a crea în centrele lor 
presiuni suficient de ridicate ca să iniţieze reacţii nucleare 
spontane. Aceste reacţii transformă hidrogenul în heliu 
de-a lungul unei perioade îndelungate și calme a istoriei 
lor — la jumătatea căreia se află soarele nostru — însă, în 
etapa finală a vieţii lor, stelele se confruntă cu o criză de 
energie. Ele parcurg o perioadă explozivă de schimbări 
rapide în care heliul este transformat în carbon, azot, oxi- 
gen, siliciu, fosfor și toate celelalte elemente care joacă un 
rol vital în biochimie. Când stelele explodează devenind 
supernove, aceste elemente se răspândesc în spaţiu și în 
cele din urmă intră în alcătuirea planetelor şi oamenilor. 

Stelele sunt sursa tuturor elementelor pe care se inteme- 
iază complexitatea, si prin urmare viata. Nucleul fiecărui 
atom de carbon din corpul nostru își are originea în stele. 
Vedem astfel că universurile care se dilată mult mai 
repede decât pragul critic nu vor da niciodată naștere la 
stele si deci nu vor produce niciodată cărămizile elemen- 
tare necesare apariţiei unor entităţi atât de complexe ca 
fiinţele umane sau calculatoarele construite pe bază de 
siliciu. Pe de altă parte, dacă un univers se dilată cu mult 
sub viteza critică, expansiunea se transformă în contra- 
dictie înainte ca stelele să fi avut timpul să se formeze, să 
explodeze şi să creeze constituentii lumii vii. Avem iarăși 
de-a face cu un univers incapabil să dea naștere vieţii. 


Viaţa poate evolua 
între aceste 
limite 


Distanta 
__.—.— Bariera critica 
a (pragul critica) 


Crunch 


15 Aproximativ Aproximativ 
1000 2000 Timp | 
(miliarde ani) 


Figura 1.5 Universurile care sunt mult peste pragul critic se di- 
lată prea repede pentru ca materia să se condenseze în stele și ga- 
laxii; asemenea universuri rămân lipsite de viata. Cele care sunt 
mult sub pragul critic colapsează înainte ca stelele să se formeze. 
Regiunea înnegrită reprezintă domeniul expansiunilor cosmolo- 
gice și epocilor în care pot apărea observatori. 


Primim astfel o lecţie surprinzătoare: numai acele uni- 
versuri care se dilată foarte aproape de pragul critic pot 
produce, după miliarde de ani, materia care alcătuiește 

toate structurile suficient de complexe pentru a fi consi- 
derate „observatori“. N-ar trebui să ne surprindă să con- 
statăm că universul nostru se dilată atât de aproape de 
pragul critic. Nu am putea exista într-un altfel de univers. 

Dezvoltarea reprezentărilor noastre privind univer- 
sul în expansiune şi reconstituirea istoriei sale a înain- 
tat foarte încet. În anii ’30 preotul s și fizicianul belgian 
Georges Le Maitre a jucat un rol important. Teoria sa 
despre „atomul primordial“ a fost precursoarea a ceea ce 
este acum cunoscut sub numele de big bang. Cei mai im- 
portanti pași au fost făcuţi în ultima parte a anilor '40 de 
George Gamow, un emigrant rus sosit în Statele Unite, 
şi de doi din tinerii săi studenți, Ralph Alpher și Robert 
Herman. Ei au început să ia în serios posibilitatea apli- 
cării fizicii pe care o cunoșteau pentru a deduce ce s-a 
petrecut în stadiile timpurii ale universului în expansiune. 
Ei au descoperit un aspect esenţial: dacă universul s-ar 
fi format într-o stare fierbinte, densă într-un trecut înde- 
părtat, ar trebui să fi rămas niște radiaţii de pe urma aces- 
tui început exploziv. Mai exact, ei și-au dat seama că atunci 
când universul avea o vârstă de câteva minute trebuie să 
fi fost suficient de fierbinte pentru ca să aibă pretutindeni 
loc reacţii nucleare. Mai târziu, aceste remarcabile obser- 
vaţii aveau să fie confirmate de cercetări mai aprofundate. 

În 1948, Alpher și Herman au prezis că radiaţia re- 
manentă provenită din marea explozie, care s-a răcit da- 
torită expansiunii universului, ar avea acum o temperatură 
de aproximativ cinci grade peste zero absolut (zero ab- 
solut înseamnă —273° C), adică cinci grade Kelvin. Ipo- 
teza lor a rămas însă îngropată în literatura de specialitate. 
Cincisprezece ani mai târziu, alti oameni de știință s-au 
ocupat de problema originii unui univers fierbinte, în ex- 
pansiune, dar nici unul nu cunoștea lucrarea lui Alpher și 
Herman. Pe atunci comunicarea nu însemna ce înseamnă 
azi. Reconstituirea detaliilor istoriei vechi a universului nu 

era privită de fizicienii din anii ’50 și de la începutul ani- 
lor *60 ca o activitate serioasă. Dar în 1965 totul s-a 
schimbat. Câmpul de radiaţie cosmică al lui Alpher și 
Herman — sub forma unui zgomot de microunde ve- 
nind cu aceeaşi intensitate din toate direcţiile — a fost 
descoperit întâmplător de Arno Penzias și Robert Wil- 
son, doi ingineri de la Laboratoarele Bell, New Jersey, 
care calibrau o antenă radio foarte sensibilă pentru recep- 
tia semnalelor de la primul satelit Echo. Între timp, la doar 
câţiva kilometri distanţă, la Universitatea Princeton, un 
grup condus de fizicianul Robert Dicke refăcuse în mod 
independent calculele publicate cu multi ani în urmă de 
Alpher și Herman și începuse proiectarea unui detec- 
tor pentru studiul radiaţiei remanente a big bang-ului. 
Au aflat despre zgomotul inexplicabil din receptorul de 
la Laboratoarele Bell și l-au interpretat imediat drept ra- 
diatia fosilă pe care o căutau. Dacă sursa era într-ade- 
văr radiaţia termică, temperatura ei trebuia să fie 
aproximativ 2,7” K — foarte aproape de estimarea inspi- 
rată a lui Alpher și Herman. Fenomenul a fost denumit 
„radiaţia cosmică de fond de microunde“. 
Descoperirea fondului cosmic de microunde a repre- 
zentat începutul studiului serios al modelului big bang. 
Treptat, noi observaţii au dezvăluit alte proprietăţi ale 
radiaţiei de fond. Ea avea aceeaşi intensitate în toate di- 
rectiile, cu o abatere de sub unu la mie. Iar, când inten- 
sitatea a fost măsurată la diferite frecvente, a început să 
apară variaţia caracteristică a intensității în funcție de 
frecvenţă care e amprenta căldurii pure. Această radia- 
tie poartă numele de „radiaţia corpului negru“. Din pă- 
cate, absorbţia şi emisia radiaţiei de către moleculele din 
atmosfera terestră i-a împiedicat pe astronomi să confir- 
me că întregul spectru al radiaţiei era într-adevăr cel al ra- 
diatiei termice. Exista posibilitatea ca ea să fi fost produsă 

de evenimentele violente petrecute undeva în univers 
mult după începutul expansiunii. Aceste dubii puteau fi 
risipite numai prin observarea radiaţiei dintr-un punct 
situat deasupra atmosferei terestre. Măsurarea întregu- 
lui spectru din spațiul cosmic a fost primul mare succes 
al satelitului COBE (Cosmic Background Explorer) în 
1989. Era cel mai desăvârșit spectru al radiaţiei de corp ne- 
gru care s-a văzut vreodată în natură si o elocventă con- 
firmare a faptului că universul a fost odinioară cu sute de 
mii de grade mai fierbinte decât astăzi (vezi figura 1.6). 
Căci numai în aceste condiții extreme radiația din univers 
putea lua forma celei de corp negru cu atâta precizie. 
Un alt experiment crucial pentru a confirma faptul că 
radiaţia de fond nu are o origine recentă, undeva în uni- 
versul apropiat, a fost efectuat în avioane U2 care zboară 
la altitudini mari. Aceste avioane, folosite înainte vreme 
ca avioane-spion, sunt foarte mici, însă au anvergură mare, 

Figura 1.6 Variația intensității radiaţiei de fond de microunde în 
funcţie de frecvenţă, înregistrată de satelitul COBE deasupra at- 
mosferei terestre. Observatiile (micile pătrate) urmează perfect 
curba (continuă) corespunzând radiației termice pure la tempe- 
ratura de 2,73° K. 

ceea ce face din ele platforme stabile, ideale pentru ob- 
servaţii. Cu acest prilej ele priveau spre cer și nu spre sol, 
iar astfel au detectat o variaţie mica dar sistematică a in- 
tensităţii radiației — variaţie care fusese prezisă dacă ra- 
diatia isi avea originea în trecutul îndepărtat. Dacă radiația 
ar forma un ocean în expansiune uniformă, apărut din 
perioadele timpurii ale universului, atunci no: ne-am mișca 
prin acel ocean. Rezultatul mișcării Pământului în jurul 
Soarelui, a Soarelui în Calea Lactee, a Căii Lactee printre 
vecinii săi, și așa mai departe, este că ne deplasăm prin ra- 
diatie într-o direcţie anume (vezi figura 1.7). Intensitatea 
radiaţiei e mai mare în acea direcţie $i mai mică în direc- 
tie opusă și trebuie să prezinte o variaţie caracteristică de 
tip cosinus pentru unghiurile intermediare (vezi figura 1.8). 
E ca și cum ai alerga prin furtună. Pe piept te uzi mai mult 
decât pe spate. În cazul nostru, microundele sunt mai in- 
tense în direcţia de mișcare. Observațiile au dezvăluit o 
perfectă variaţie de tip cosinus, conform predictiei. 
Ulterior, mai multe experimente diferite au confir- 
mat descoperirea „Marii Cosinusoide a Cerului“, așa cum 

Figura 1.7 Deplasarea noastră prin oceanul izotrop de microun- 
de provenite de la big bang. Măsurăm intensitatea maximă în di- 
rectia mișcării noastre și intensitatea minimă în direcţia opusă, 
pentru unghiurile intermediare existând o variaţie de tip cosinus. 

Figura 1.8 „Marea Cosinusoida a Cerului“ prezintă diferenţele 
de temperatură ale radiaţiei de fond (în miligrade Kelvin) când 
unghiul de observare variază de la direcţia în care temperatura e 
maximă până la cea în care e minimă. Marjele de eroare indică 
precizia măsurării fiecărei temperaturi. 


a devenit cunoscută. Noi și roiul de galaxii în care ne aflăm 
ne mișcăm prin oceanul de microunde cosmice. Radiația 
nu putea deci să apară local, deoarece ar fi participat la 
această mișcare, iar variația de tip cosinus a intensității n-ar 
fi fost observată. 

Mișcarea noastră prin radiaţia de fond provenind de la 
big bang nu este singura cauză care poate provoca ușoara 
variaţie a intensității de la o direcţie la alta. Dacă uni- 
versul se dilată diferit în direcţii diferite, atunci radiația 
ar fi mai puţin intensă (mai rece) în direcţiile de expan- 
siune mai i rapidă. În plus, există mari concentrări de ma- 
terie, precum și regiuni lipsite de materie, în unele direcţii; 
ele ar schimba, la rândul lor, intensitatea radiaţiei pro- 
venind din aceste direcții. Studiul acestor variaţii a fost 
obiectivul misiunii satelitului COBE, iar descoperirea 
lor a fost anunţată pe prima pagină a ziarelor din lumea 
întreagă în 1992. 

Examinând toate aceste măsurători ale intensității ra- 
diatiei provenind din diferite direcții ale spaţiului, aflăm 
multe lucruri uimitoare despre structura universului. 
Descoperim că el se dilată uniform în toate direcţiile, cu 
abateri mai mici de unu la mie. Spunem că expansiunea 
este izotropă, adică e aceeași în toate direcţiile. Dacă s-ar 
fi ales la întâmplare universuri posibile dintr-o menaje- 
rie cosmică, ar fi existat atunci nenumărate varietăţi care 
se dilată în unele direcții mai rapid decât în altele, care se 
rotesc cu viteze mai mari sau care se contractă în unele 
direcţii si se dilată în altele. Universul nostru este deose- 
bit: el pare să se afle într-o stare neverosimil de bine or- 
donată, în careritmul expansiunii e același în toate direcţiile, 
cu o mare precizie. E ca și cum ati găsi dormitoarele co- 
piilor în ordine perfectă — o situaţie foarte putin pro- 
babilă. Vă gândiţi că trebuie să fi apărut o influenţă din 
afară. Tot astfel, trebuie să existe o explicaţie pentru ui- 
mitoarea izotropie a expansiunii universului. 

Cosmologii au privit mult timp izotropia expansiunii 
universului ca pe un mister ce trebuia dezlegat. Modurile 
de abordare reflectă ceva din diferitele perspective asu- 
pra acestui subiect. Prima idee care ne vine în minte este 
să spunem că universul s-a dilatat izotrop de la bun în- 
ceput și că starea lui prezentă nu-i decât reflectarea con- 
ditiilor inițiale speciale. Lucrurile sunt așa cum sunt pentru 
că au fost aşa cum au fost. Enuntata astfel, constatarea 
nu ne e de mare ajutor. Ea nu explică nimic. E ca un basm. 
Dar, desigur, ar putea fi adevărată. Dacă așa stau lucru- 
rile, am putea spera să găsim un „principiu“ profund care 
să explice starea inițială a expansiunii izotrope. Un ase- 
menea principiu ar putea avea si alte consecinte locale 
prin care sa se dezvaluie. Neajunsul acestei abordări e 
că pune sarcina explicării stării actuale a universului în în- 
tregime pe starea sa iniţială necunoscută (și probabil im- 
posibil de cunoscut). 

O a doua abordare constă în a privi prezenta stare de 
lucruri ca pe o consecinţă a proceselor fizice care încă au 
loc în univers. Astfel, probabil că, indiferent cât de asi- 
metrică era starea lui inițială, după miliarde de ani toate 
neregularitatile au dispărut, lăsând în urmă o stare de ex- 
pansiune izotropă. Această abordare are meritul de a in- 
spira posibile direcţii de cercetare: Există oare procese 
cosmice care pot face să dispară neuniformitatile în ex- 
pansiunea universului ? Cât timp durează netezirea ? Pot 
elimina aceste procese toate neregularitatile, sau numai 
pe unele dintre ele ? Această abordare ne permite să spu- 
nem că, indiferent cum a început universul, există pro- 
cese care apar inevitabil în istoria lui timpurie și care fac 
ca după cincisprezece miliarde de ani de expansiune să 
arate asa cum arată astăzi. 

Deși pare atrăgătoare, această perspectivă are un ne- 
ajuns. Dacă reușim să demonstrăm că starea actuală a uni- 
versului apare indiferent de condiţiile iniţiale, atunci 
observaţiile noastre asupra structurii sale nu ne vor pu- 
tea spune nimic despre aceste condiţii iniţiale, pentru că 
starea actuală ar fi compatibilă cu orice stare inițială. Dar 
dacă, dimpotrivă, structura actuală a universului — izo- 
tropia expansiunii și tiparele prezentate de roiurile de 
galaxii — reflectă parțial felul în care a început univer- 
sul, ar fi cu putinţă să aflăm câte ceva despre starea ini- 
tiala universului observându-l astăzi. 


2 
Marele catalog al universului 


„Toţi ceilalți sunt specialiști, dar 
specialitatea lui este știința atot- 
cuprinzătoare.“ 


Planurile Bruce- Partington 


Când Einstein și-a publicat teoria generală a relativită- 
tii în 1915, ideea că universul e populat de acele vaste 
aglomerări de stele pe care le numim galaxii nu era larg 
răspândită. Se considera în general că aceste surse extra- 
terestre de lumină — sau „nebuloase“, după cum erau 
numite — se aflau în galaxia noastră, Calea Lactee. În 
plus, astronomilor sau filozofilor nu le trecuse prin min- 
te că universul înstelat putea fi altfel decât static. Aces- 
ta era cadrul intelectual în care Einstein şi-a lansat noua 
sa teorie a gravitaţiei. Spre deosebire de descrierea new- 
toniană clasică a forţelor gravitaționale, pe care teoria lui 
Einstein o îngloba si o înlocuia, teoria generală a rela- 
tivitatii avea extraordinara capacitate de a descrie univer- 
surile în întregime, chiar dacă erau infinite în întindere. 
Până acum s-au găsit doar cele mai simple soluţii ale 
ecuaţiilor lui Einstein. Din fericire, cele extrem de sim- 
ple descriu destul de bine universul pe care-l vedem. 
Când Einstein a început sa exploreze ce-i dezvăluiau 
noile sale ecuaţii despre univers, el a făcut exact ce fac de 
regulă savanții — a simplificat problema pentru a o putea 
rezolva. Universul real, cu toate detaliile lui nu întotdea- 
una semnificative, era mult prea complicat ca să poată fi 
abordat, așa încât Einstein l-a simplificat presupunând că 

materia e pretutindeni uniform distribuita. Cu alte cu- 
vinte, a ignorat variatiile de la un loc la altul ale densita- 
tii materiei care formează corpurile cerești. El a presupus 
de asemenea că universul arată la fel în toate direcțiile. 
Acestea, după cum stim acum, sunt aproximatii excelente 
ale stării universului nostru, iar cosmologii le mai folosesc 
și în ziua de azi când vor să facă deductii privind evolu- 
tia generală a universului. Dar, spre marea sa mâhnire, 
Einstein a descoperit că ecuaţiile sale cereau ca univer- 
surile de acest tip să se dilate sau să se contracte odată 
cu trecerea timpului. Nu era nici un mister aici. Același 
lucru e valabil și în descrierea newtoniană a gravitaţiei. 

Dacă plasezi în spaţiu un nor de particule de praf, ele 
vor începe să simtă o atracție gravitațională reciprocă; 

norul se va contracta treptat. Acest lucru poate fi împie- 
dicat doar de o explozie care să îndepărteze particulele 
una de alta. Ele nu pot rămâne într-o stare neschimbată 
dacă nu intervine o altă forță care să se opună gravitaţiei. 
În absenţa acestei forte, atracţia gravitaţională dintr-o dis- 
tributie statică de stele și galaxii va provoca prăbușirea lor 
una spre alta. 

Einstein a fost adânc tulburat de această predictie a 
teoriei sale. Se pare că-i lipsea curajul pentru a afirma 
că universul nu e static. Un univers în expansiune era o 
idee foarte ciudată la acea vreme. S-a apucat deci să ca- 
ute căi prin care să-și modifice în mod justificat noua 
teorie a gravitaţiei, așa încât să evite posibilitatea dila- 
tării sau contractiei universului. A observat că matema- 
tica îi permitea să introducă un termen reprezentând o 
forţă de respingere care se opune forţei de atracție a gra- 
vitatiei. Dacă includea acest termen — pe care el l-a numit 
„constantă cosmologică“ — în teoria generală a relati- 
vitatii, Einstein putea găsi acum un model în care res- 
pingerea să contrabalanseze exact atracţia gravitaţională. 

Acest model a devenit cunoscut ca ,,universul static al 
lui Einstein“ (vezi figura 2.1). 


DIMENSIUNE 


..... 


TIMP 


Figura 2.1 Un univers static are o dimensiune care nu se schimbă 
cu timpul. Nu are nici început, nici sfârșit. 


În 1922, Alexander Friedmann, un tânăr matemati- 
cian și specialist în fizica atmosferei din St. Petersburg, 
a studiat calculele lui Einstein și s-a convins că maestrul 
scăpase din vedere ceva crucial. Universul static era, evi- 
dent, o soluţie a ecuaţiilor lui modificate, dar nu era sin- 
gura. Existau altele care descriau universurile în expansiune 
pe care ecuaţiile sale iniţiale le impuneau. Expansiunea 
universului real nu putea fi împiedicată de forța antigravi- 
tationala a lui Einstein. Friedmann a găsit toate universuri- 
le posibile aflate in expansiune pe care ecuatiile relativitatii 
le permiteau și i-a trimis rezultatele lui Einstein. La început, 
Einstein a crezut că Friedmann pur și simplu calculase gre- 
şit. Curând însă colegii lui Friedmann l-au convins de con- 
trariu si a înţeles că includerea constantei cosmologice 
producea un univers static nerealist: dacă universul sta- 

tic al lui Einstein era modificat cat de putin, el incepea 
să se dilate sau să se contracte. Era versiunea cosmică a 
unui ac aflat în echilibru pe vârful său. 

Multi ani mai târziu Einstein a numit adoptarea con- 
stantei cosmologice „cea mai mare gafă a vieţii mele“. 
Prin introducerea ei în ecuaţiile sale, a ratat ocazia de a 
face senzationala predictie că universul nostru se află în 
expansiune. Meritul acesta i-a revenit lui Alexander Fried- 
mann. Din păcate, Friedmann nu a trăit să vadă confir- 
marea predictiei sale prin observaţiile efectuate de Edwin 
Hubble, șapte ani mai târziu, și acceptarea în cele din urmă 
a paradigmei universului în expansiune. Cercetările sale 
meteorologice l-au obligat pe Friedmann să facă ascen- 
siuni periculoase cu balonul la altitudini mari — a deti- 
nut pentru un timp recordul mondial de altitudine —, 
iar în 1925 a murit din cauza urmărilor unui asemenea 
zbor. Moartea lui a însemnat o mare pierdere pentru ști- 
inté. Avea numai treizeci și șapte de ani. 

Deşi Finstein moştenise ideea tradiţională de univers 
static, aceasta nu înseamnă că predecesorii săi respinse- 
seră posibilitatea de a se petrece vreo schimbare în sta- 
rea universului. Cu toate că nu apăruse înainte ideea de 
expansiune universală sau de contracție, se făcuseră multe 
speculaţii asupra faptului că universul s-ar putea prăbuși 
într-o stare de dezordine din ce în ce mai mare, în care 
viaţa n-ar fi cu putinţă. Această perspectivă a apărut din 
cercetarea modului în care poate fi folosită căldura ca 
sursă de putere. Revoluţia industrială adusese cu sine nu- 
merose progrese importante în știință și tehnologie, din- 
tre care cel mai important a fost conceperea si înțelegerea 
funcţionării mașinilor cu abur. Aceasta a dus la studiul 
căldurii ca formă de energie. Devenise limpede că energia 
e un produs care se conservă. Nu putea fi nici creată, nici 
distrusă, ci doar transformată dintr-o formă într-alta. Dar 
mai era ceva. Unele forme de energie sunt mai urile decât 

altele. Măsura utilității lor e o măsură a ordinii acelei for- 
me sub care apare energia: cu cât e mai dezordonată, cu 
atât e mai puţin folositoare. Această dezordine, care a 
devenit cunoscută sub numele de „entropie“, pare să 
crească mereu în procesele naturale. La un anumit ni- 
vel, nu e nici un mister aici. Biroul vostru și dormito- 
rul copiilor pare să treacă de la o stare de ordine la una 
de dezordine — niciodată invers. Există mai multe căi 
ca lucrurile să evolueze de la ordine la dezordine decât in- 
vers, așa încât prima tendinţă este cea pe care o vedem în 
practică. Această idee a fost păstrată cu sfințenie în fai- 
moasa „lege a doua a termodinamicii“, care afirmă că en- 
tropia într-un sistem închis nu scade niciodată. 

Fascinatia pentru motoarele termice i-a făcut pe Rudolf 
Clausius — cel care a formulat această lege în 1850 și a 
inventat termenul „entropie“ — si pe alții să considere 
universul însuși ca pe un sistem închis, supus acelorași 
legi ale termodinamicii. Aceasta a creat o perspectivă oa- 
recum pesimistă pe termen lung: totul pare să conducă 
spre o stare nestructurată, neinteresantă, în care toate for- 
mele ordonate de energie s-ar afla în cele din urmă în- 
tr-un proces de degradare. Ducând aceste idei până la 
concluzia lor logică, Clausius a introdus conceptul de 
„moarte termică“ a universului; el a prezis că în viitor 
„universul va ajunge într-o stare de moarte eternă“, deoa- 
rece entropia va creşte constant până când va atinge va- 
loarea maximă posibilă, după care nu va mai avea loc nici 
o schimbare. Universul va rămâne în starea sa de entropie 
maximă, un ocean uniform și inform de radiaţie, același 
pretutindeni. Nu va mai exista nici un fel de materie orga- 
nizată, cum sunt stelele, planetele sau viata, ci doar radia- 
tie termică racindu-se treptat până se ajunge la un echilibru 
final. : 

Alţi oameni de știință au început să examineze con- 
secintele acestei idei pentru trecutul îndepărtat și cetos. 

Se părea că universul trebuie să fi avut un început — o 
stare de ordine maximă. În anul 1873, un influent filo- 
zof britanic al ştiinţei, William Jevons, scria: 


Nu putem urmări istoria termică a universului pe o perioadă 
infinită în trecut. Pentru o anumită valoare negativă a tim- 
pului [adică în trecut] formulele dau valori imposibile, ceea 
ce arată că a existat o distribuție iniţială a căldurii care nu 
ar fi putut rezulta, conform legilor cunoscute ale naturii, 
din vreo distribuţie anterioară. [...] Acum, teoria căldurii ri- 
dică în faţa noastră o dilemă: fie credem în Creaţie la o dată 
anume în trecut, fie presupunem că a avut loc o schimbare 
inexplicabilă în funcţionarea legilor naturii. 


Este surprinzător că acest argument în favoarea unui 
început al universului a apărut cu cincisprezece ani îna- 
intea ideii de univers în expansiune. El a fost reluat de 
astrofizicianul britanic Arthur Eddington în anii ’30, în 
contextul universurilor în expansiune care rezultau din 
teoria gravitaţiei a lui Einstein si al confirmării expan- 
siunii prin observaţiile lui Hubble. Eddington scria: 


Călătorind înapoi în timp, găsim o lume tot mai organi- 
zată. Dacă nu ne oprim, ajungem la un timp când mate- 
ria și energia cosmosului au avut maximum de organizare 
posibilă. Mai departe nu se poate merge. Am ajuns la ce- 
lălalt capăt al spatiului-timp — un sfârșit abrupt — pe care 
îl numim „începutul“. [.. .] Nu văd nici o dificultate în a 
accepta consecinţele teoriei științifice actuale cu privire la 
viitor — moartea termică a universului. Pot fi miliarde de 
ani până atunci, dar nisipul se scurge în clepsidră încet și 
inexorabil. Nu mă sfiesc să trag concluzia asta. [...] E ciu- 
dat că doctrina declinului universului fizic este atât de des 
considerată pesimistă și contrară aspirațiilor religiei. De când 
învăţătura creștină care spune că „cerul și pământul vor 
trece“ a devenit, ecleziastic vorbind, neortodoxă? 


Noţiunea de „moarte termică a universului“ a devenit 
din ce în ce mai cunoscută în anii '30 datorită popularizării 

ei în cărţile de mare succes ale lui Eddington și ale com- 
patriotului său, astrofizicianul James Jeans. Împletirea 
imaginii de univers în veșnică expansiune cu moartea ter- 
mică prezisă de Clausius a exacerbat ideea de continuă 
disolutie a conținutului universului într-o radiaţie termică 
neorganizată. Pesimismul acestei idei a pătruns în multe 
scrieri teologice și filozofice din epocă, ajungând chiar 
și în operele unor romancieri precum Dorothy Sayers. 
Se anunţa inevitabila dispariţie a vieţii nu numai pe Pă- 
mânt, ci pretutindeni. 

E interesant de observat că argumentele în favoarea unui 
„început“ aduse de Jevons și alții nu sunt prea corecte, dar 
nimeni la acea vreme nu pare să-și fi dat seama de ce. Desi 
cea de-a doua lege a termodinamicii cere ca entropia să 
fie mai mică pe măsură ce mergem înapoi în trecut, nu 
rezultă de aici că trebuie să ajungă la zero după un timp 
finit, aşa cum se arată în figura 2.2. Entropia ar putea să 
scadă exponential, cu cât ne deplasăm în urmă în timp, si 
să se apropie tot mai mult de zero, fără să atingă efectiv 
valoarea zero, după cum se vede în figura 2.3. 


ENTROPIE 


TIMP 


Figura 2.2 Creşterea entropiei pornind dintr-o stare de entropie 
zero, cu un timp finit în urmă. 

ENTROPIE 


TIMP 


Figura 2.3 Alt univers posibil, in care entropia creste continuu, 
se apropie tot mai mult de zero în trecut, fără a atinge vreodată 
valoarea zero. 


Pe de altă parte, entropia universului ar putea creş- 
te cu trecerea timpului, dar într-o anumită regiune ar pu- 
tea scădea. Asta se și întâmplă în multe locuri în prezent. 
Pe măsură ce biosfera Pământului devine tot mai ordo- 
nată local, scăderea entropiei sale este compensată cu vârf 
şi îndesat de creșterea globală a entropiei când schim- 
bul de căldură între Pământ și Soare e luat în calcul. Dacă 
vă apucati să faceţi un scaun din câteva bucăţi de lemn, 
gradul de ordine crește în procesul de construcţie — deci 
entropia scade. Dar nu există aici nici o violare a legii a 
doua a termodinamicii, deoarece entropia totală — care 
include cheltuiala de energie din amidonul și glucidele 
înmagazinate în trupul nostru, folosită în activitatea noas- 
tră — creşte. Într-adevăr, complexitatea lumii vii pe care 
o vedem în jurul nostru e o manifestare a căilor subtile 
prin care natura poate obţine scăderi locale ale entropiei, 
contrabalansate din plin prin creşteri în alte locuri. 

Abia de puţină vreme cosmologii și-au dat seama că pre- 
conizata moarte termică a universurilor aflate în veșnică 

expansiune, într-o stare viitoare de entropie maximă, nu 
va avea loc. Deși entropia universului va continua să 
crească, entropia maximă pe care o poate atinge la un mo- 
ment dat crește și mai repede. Astfel diferența dintre en- 
tropia maximă posibilă și entropia reală a universului 
nostru crește continuu, așa cum se arată în figura 2.4. De 
fapt, universul se îndepărtează tot mai mult de starea 
„moartă“ a echilibrului termic perfect. 

Când calculăm entropia actuală a universului, consta- 
tam că este uimitor de mică; altfel spus, putem concepe 


ENTROPIE 


TIMP 


Figura 2.4 Perspectiva modernă asupra „morţii termice“ a univer- 
sului. Entropia reală a unui univers care se dilată la nesfârșit crește 
continuu cu timpul, dar valoarea maximă a entropiei posibile pen- 
tru un univers care conţine aceeaşi cantitate de materie crește mai 
repede. Cu trecerea timpului, universul se îndepărtează tot mai 
mult de „moartea termică“ a echilibrului perfect atins la valoa- 
rea maximă posibilă a entropiei. 

forme de distribuire a energiei din univers pe cai mult 
mai dezordonate. Universul se află încă într-o stare ex- 
trem de ordonată, deși se dilată sporindu-și entropia de 
cincisprece miliarde de ani. E un mister. Ar însemna ca 
starea de început a universului să fi fost foarte ordona- 
tă, deci o stare cu totul aparte, guvernată probabil de un 
mare principiu de simetrie sau de economie. Aceste idei 
s-au dovedit însă imposibil de folosit pentru a descoperi 
principiul, deoarece nu cunoaștem suficient structura 
universului pentru a identifica toare căile de manifesta- 
re a ordinii si dezordinii din interiorul lui. Calculele noas- 
tre privind entropia actuală sunt deci incomplete. Spre 
exemplu, în 1975 fizicienii Jacob Bekenstein si Stephen 
Hawking au arătat că găurile negre posedă o entropie 
asociată cu aspecte lor cuantice profunde. Marematicia- 
nul englez Roger Penrose a emis ipoteza că o entropie 
analogă ar putea fi de asemenea asociată cu câmpul gra- 
vitational al universului. Înțelegerea deplină a aspecte- 
lor termodinamice ale gravitaţiei rămâne o problemă 
pentru cosmologii viitorului. Ne vom întoarce la ea spre 
sfârșitul povestirii noastre. 

Dacă vă displace ideea unui univers în veşnică expan- 
siune care se îndreaptă spre viitorul lipsit de viaţă al en- 
tropiei continuu crescătoare, puteți alege un altul dintre 
modelele de univers în expansiune ale lui Friedmann. 
Unele se dilată suficient de lent pentru ca forța gravita- 
tionala să atragă materia provocând o contractare până 
la dimensiunea zero în viitorul îndepărtat. Starea lor fi- 
nală va fi o teribilă moarte termică, cu temperaturi și den- 
sitat care cresc nelimitat pe măsură ce contracția se 
intensifică. Acest model de evoluţie cosmică trimite la 
vechea idee de univers ciclic — univers supus unui șir 
fără capăt de renașteri, revenind mereu la viata ca pasă- 
rea phoenix din propria-i cenușă (vezi figura 2.5). 

Figura 2.5 Un posibil univers aflatin veșnică oscilație, in care fie- 
care ciclu are aceeasi dimensiune ca precedentul. 


Potrivit acestei perspective, ne aflam intr-un ciclu de 
expansiune al unui univers oscilant cu o vechime infi- 
nită și cu un viitor infinit. Toate planetele, stelele si ga- 
laxiile sunt distruse de fiecare dată când universul se 
prăbușește în marea implozie (big crunch), pentru a 
reveni într-o stare de expansiune. Deși filozofic vorbind 
ideea e atrăgătoare — și elimină nevoia de a explica ce 
s-a întâmplat la începutul universului pentru a genera 
actuala stare de expansiune —, ea este supusă criticii din 
cauza celei de-a doua legi a termodinamicii. Acest ar- 
gument a fost introdus în anii ’30 de fizicianul american 
Richard Tolman care a observat că dimensiunea maxi- 
mă a universului ar trebui să crească la fiecare ciclu, iar 
astfel fiecare ciclu ar fi mai lung decât precedentul. Acest 
lucru s-ar întâmpla pentru că disiparea treptată a mate- 
riei în radiaţie ar mări presiunea care se opune gravita- 
tiei, iar expansiunea ar dura astfel mai mult cu fiecare 
următor ciclu. Dacă urmărim deci un univers oscilant 
înapoi în timp, vedem că el devine din ce în ce mai mic. 

S-a întâmplat din nou ca la acea vreme (si mult după 
aceea) să se tragă în mod greșit concluzia că universul 
trebuie să fi pornit cu o dimensiune zero, cu un timp fi- 
nit în urmă. E cu putinţă, dar suntem egal indreptatiti 
să ne inchipuim că universul a cunoscut un număr infi- 
nit de cicluri în trecut, fiecare mai mare decât preceden- 
tul, fără ca dimensiunea zero să fi fost vreodată atinsă 
(vezi figura 2.6). 


DIMENSIUNE 


TIMP 


Figura 2.6 Continua creştere a entropiei cu timpul, în acord cu 
legea a doua a termodinamicii, face să crească presiunea radia- 
tiei în univers, iar astfel ciclurile devin tot mai mari pe măsura 
trecerii timpului. 


Alţi savanţi au arătat că, dacă ar fi existat un număr 
infinit de oscilaţii în trecut, atunci creşterea entropiei ar 
fi dus deja universul la moarte termică. Dar, din moment 
ce nimeni nu putea ști cu certitudine ce se întâmplă la 
fiecare început, argumentul nu era prea convingător. Unii 
au lansat ipoteza conform căreia constantele fizicii, en- 
tropia, ba chiar toate legile naturii s-ar putea schimba de 
la ciclu la ciclu. Se dă prea puţină importanţă azi acestei 
idei, deoarece nu cunoaștem tot ce contribuie la entropia 

universului. Dacă, pe căi necunoscute, câmpul gravita- 
tional posedă entropie, creșterea continuă a entropiei uni- 
versului ar putea să nu conducă la creșterea constantă a 
dimensiunii sale de la ciclu la ciclu. 

Discutati cu orice persoană care, desi nu e astronom, 
manifestă o oarecare curiozitate fata de acest subiect și 
veţi constata că menţionarea teoriei big bang îl face să-și 
aducă imediat aminte de ceea ce se cheamă „teoria stării 
staţionare a universului“. De fapt, teoria stării staționare 
a încetat să-i intereseze pe cosmologi cu aproape trei- 
zeci de ani în urmă, dar ea supraviețuiește fără îndoială 
în minţile oamenilor ca un concurent al teoriei big bang. 
A fost elaborată de Thomas Gold, Hermann Bondi și 
Fred Hoyle, care au conceput-o la Cambridge în 1948, 
după ce au văzut filmul Sfârșitul nopții, un film care se 
termina prin întoarcerea la situaţia cu care a început. $i 
dacă universul ar fi așa? s-au întrebat ei. Stiau că univer- 
sul se află în expansiune, dar nu le plăcea ideea că tre- 
buie să fi avut un început, idee către care părea să conducă 
expansiunea. Ei voiau ca universul să infatiseze același 
aspect general observatorilor în toate timpurile, de la tre- 
cutul infinit până la viitorul infinit. Au conceput un mo- 
del în care universul era, în medie, întotdeauna la fel si 
nu avea nici un început (vezi figura 2.7). 

Ei au presupus că materia, în loc să fi fost creată la 
un anumit moment în trecut, e creată mereu, exact in rit- 
mul necesar pentru a compensa diluarea ei provocată de 
expansiune, mentinandu-se astfel o densitate constantă 
a materiei în univers. Această stare de lucruri există din- 
tr-un trecut etern și va continua la nesfârșit. Dimpotri- 
vă, scenariul big bang al universului în expansiune 
presupune o densitate în scădere, un început, și nici un 
fel de creaţie continuă. În treacăt fie zis, ritmul de crea- 
tie cerut de scenariul stării staţionare e uluitor de mic 

Figura 2.7 Expansiunea unui univers in stare stationara. Nu are 
nici început, nici sfârșit. 


(aproximativ un atom pe metru cub la fiecare zece mi- 
liarde de ani), iar un asemenea proces lent e imposibil 
de observat direct. Motivul pentru care e atât de mic tine 
de faptul că există foarte puţină materie în univers. Dacă 
toate stelele și galaxiile din universul actual ar fi diluate 
într-un ocean uniform de atomi, ar exista abia un atom 
în fiecare metru cub de spaţiu. E un vid incomparabil 
mai bun decât orice vid s-ar putea vreodată atinge în la- 
boratoarele de pe pământ. Spaţiul extraterestru e, în cea 
mai mare parte, chiar asta — spaţiu. 

Unul dintre meritele acestei propuneri de univers sta- 
tionar este caracterul său bine definit. Se obţin astfel pre- 
viziuni foarte exacte despre felul în care ar arăta universul, 
şi de aceea modelul poate fi invalidat prin observaţii. 
Ceea ce s-a și întâmplat. Dacă universul ar arăta la fel la 
toate vârstele cosmice, nu ar trebui să existe anumite pe- 
rioade în istoria cosmosului când s-au petrecut lucruri 
remarcabile — când, de pildă, au început să se formeze 
galaxiile sau când predominau quasarii. Noua știință a 
radioastronomiei a apărut în timpul războiului din cer- 
cetările legate de radar. Ea dă astronomilor posibilita- 
tea de a studia obiecte care emit energie sub formă de 

unde radio, nu de lumina vizibila. Astronomii folosesc 
radiotelescoape pentru a observa galaxii foarte vechi, care 
sunt surse puternice de unde radio, ca sa vada daca ga- 
laxiile de acest tip au apărut in univers într-o anumită 
epoca, asa cum prevede teoria big bang, sau daca au fost 
dintotdeauna la fel de abundente, cum prevede teoria sta- 
rii staționare. La sfârșitul anilor ’50 s-au acumulat obser- 
vatii care indicau că universul a fost în trecut foarte 
deosebit de ceea ce este el astăzi. Galaxiile care sunt surse 
puternice de unde radio nu au fost la fel de abundente în 
toate epocile din istoria cosmosului. 

Când observăm lumina de la obiectele astronomice 
îndepărtate, le vedem sosind din trecut, din vremea când 
lumina a pornit de la ele, iar astfel observaţiile noastre 
asupra obiectelor similare aflate la diferite distanţe ne per- 
mit să aflăm cum arăta universul în diferite perioade. Ră- 
mânea desigur în discuţie ce anume ne spuneau aceste 
observaţii, și s-a iscat o dispută aprinsă deoarece radio- 
astronomii încercau să-i convingă pe adepții teoriei stă- 
rii staţionare că radiogalaxiile erau mult mai numeroase în 
trecutul îndepărtat decât sunt astăzi. Aceea a fost epoca în 
care atenţia publicului a fost captată de disputa dintre mo- 
delul big bang și modelul stării staţionare. Pregătirea fu- 
sese deja făcută de o serie de emisiuni BBC intitulate 
„Natura Universului“ realizate de Fred Hoyle în 1950, 
în care considera big bang-ul o descriere peiorativă a cos- 
mologiei, pentru care universul se năștea dintr-o stare 
densă cu un timp finit în urmă. 

Această complicată dispută a fost tranșată definitiv în 
1965, când Penzias si Wilson au descoperit radiaţia de 
fond de microunde. O asemenea radiaţie termică nu pu- 
tea fi prezentă într-un univers staționar pentru că el nu 
cunoscuse în trecut o perioadă fierbinte cu o densitate 
colosală; un astfel de univers trebuie să fi fost dintotdea- 

una rece şi tăcut. In plus, observaţiile ulterioare asupra 
abundenței elementelor ușoare din univers se potriveau 
cu modelul big bang și confirmau ideea că au fost pro- 
duse prin reacţii nucleare în timpul primelor trei minu- 
te de expansiune. Modelul stării staţionare nu oferă nici 
o explicaţie naturală pentru aceste abundente, fiindcă nu 
ia în considerare o perioadă de început cu densitate și 
temperatură foarte mari, când au putut avea loc reacții 
nucleare pretutindeni în univers. 

Aceste două rezultate au dat lovitura de grație mo- 
delului stării staţionare, iar el nu a mai jucat rolul de mo- 
del viabil, în ciuda încercărilor adepților săi de a-l modifica 
în fel și chip. Modelul big bang s-a impus pentru că a 
reușit să explice observaţiile noastre asupra universului. 
Trebuie înțeles însă că termenul de „model big bang“ nu 
e decât o imagine a universului în expansiune, în care tre- 
cutul a fost mai fierbinte și mai dens decât prezentul. 
Există mai multe cosmologii diferite care se integrează în 
această categorie generică. Misiunea cosmologilor este de 
a stabili o istorie a expansiunii universului — de a afla cum 
s-au format galaxiile; de ce se îngrămădesc î în roiuri; de 
ce expansiunea are viteza pe care o are — și de a explica 
forma universului si echilibrul dintre materie și radiație. 


3 
Singularitatea si alte probleme 


„Singularitatea e întotdeauna un 
indiciu. Cu cât o crimă e mai ne- 
utră și mai banală, cu atât miste- 
rul e mai greu de dezlegat.“ 


Misterul din Valea Boscombe 


Imaginea unui univers în expansiune implică un cataclism 
ce trebuie să fi avut loc în trecut. Dacă inversăm sensul 
expansiunii și o urmărim înapoi în timp, dăm peste un ,,in- 
ceput“ în care toate se izbesc între ele: întreaga masă a 
universului e comprimată într-o stare de densitate infi- 
nită. Această stare e cunoscută sub numele de „singu- 
laritate inițială“. Spectrul prezenţei sale în trecutul nostru 
a dus la tot felul de extrapolări metafizice și teologice ale 
ideilor din cosmologia modernă. 

Judecând după viteza cu care observăm că universul 
se dilată astăzi și ritmul cu care expansiunea e frânată, 
singularitatea iniţială se găsește la numai aproximativ cinci- 
sprezece miliarde de ani în urmă. Spun „numai“ pentru 
că această scară a timpului, deși uimitor de lungă după 
criteriile umane, nu este mult mai mare decât scările de 
timp legate de planeta noastră: dinozaurii se plimbau prin 
Argentina în urmă cu douăsute treizeci de milioane de ani; 
cele mai vechi bacterii fosile pe Pământ au circa trei mi- 
liarde de ani; cele mai vechi roci din solul Groenlandei 
au 3,9 milioane de ani, iar cele mai vechi relicve de la în- 
ceputurile sistemului nostru solar au aproape 4,6 mili- 
arde de ani. Perioada de timp ce ne separă de originea 
Pământului este de numai o treime din cea care ne se- 
pară de misterele singularitatii. 

La începutul anilor *30 multi cosmologi nu voiau să 
creadă că expansiunea implica un început singular de den- 
sitate infinită. Au fost ridicate două obiecţii. Dacă în- 
cercăm să apăsăm un balon umflat pentru a-l aduce la 
dimensiuni din ce în ce mai mici, constatăm că eforturile 
noastre sunt împiedicate și în cele din urmă sunt învinse 
de presiunea exercitată de moleculele de aer din balon. 
Deoarece volumul în care ele se mișcă liber scade, vor 
împinge mai puternic în pereţi. La fel și cu universul: ne-am 
aştepta ca presiunea exercitată de materia și radiaţia din 
univers să-l împiedice să ajungă la volum zero. Ar ricoșa 
ca nişte bile de biliard ce se ciocnesc. Alţii pretindeau că 
ideea de punct iniţial singular cu densitate infinită apare 
numai datorită faptului că am adoptat o imagine în care 
universul se dilată cu aceeaşi viteză în toate direcțiile. Ast- 
fel, când urmărim expansiunea în sens invers, toate ajung 
simultan într-un singur punct. Dacă însă expansiunea a fost 
ușor asimetrică (și așa a fost în realitate), când derulăm 
înapoi filmul evenimentelor materia în implozie se de- 
fazează, astfel încât ar putea să împiedice producerea unei 
singularitati. 

La o cercetare mai atentă, aceste obiecţii nu pot in- 
latura singularitatea prezisă. De fapt, creșterea presiunii 
a contribuit la crearea ei, asa cum arată faimoasa ecuaţie 
a lui Einstein conform căreia energia și masa sunt echi- 
valente (E = mc). Presiunea este doar o altă formă de 
energie, prin urmare e echivalentă cu masa; când crește 
foarte mult, ea creează o forţă gravitațională care se opu- 
ne efectului de respingere pe care-l asociem de obicei cu 
presiunea. Încercarea de a înlătura singularitatea prin 
creşterea presiunii rezistive își sapă singură groapa; în 
realitate, ea susţine $i mai mult singularitatea! În plus, 
când teoria gravitaţiei a lui Einstein a fost folosită pen- 
tru a găsi alte tipuri de universuri posibile — universuri 

ce se dilata cu viteze diferite in directii diferite, sau care 
prezintă variaţii de la un loc la altul — singularitatea s-a 
menţinut. Ea nu e o consecință a modelelor de univer- 
suri simetrice. Este prezentă pretutindeni. 

Ultima obiectie ridicată împotriva ideii de singulari- 
tate iniţială era mai subulă și nu a fost înțeleasă pe de- 
plin decât în 1965. Ea poate fi ilustrată printr-o situaţie 
care ne este familiară. Pe un glob geografic terestru se vede 
o reţea de linii de latitudine si longitudine, folosite pen- 
tru a indica poziţia oricărui punct de pe suprafaţa Pămân- 
tului. Pe măsură ce ne îndreptăm spre poli, liniile de 
longitudine încep să conveargă, iar meridianele se inter- 
sectează în cele din urmă la poli (vezi figura 3.1). Ob- 
servăm astfel că la poli coordonatele geografice prezintă 
o „singularitate“, desi pe suprafața Pământului nu se pe- 
trece nimic deosebit.“ Am creat o singularitate artificială 
printr-o alegere particulară a coordonatelor hărții. Putem 
alege oricând un sistem diferit de coordonate fără să se 
întâmple nimic rău la poli. Cum putem ști că aparenta sin- 
gularitate de la începutul unui univers în expansiune nu 
e doar un artefact, consecinţa unui mod defectuos de a ne 
reprezenta ce s-a întâmplat în trecutul îndepărtat? 


* Un mod simplu de a privi, în acest context, noţiunea matema- 
tică de singularitate e următorul: Toate punctele de pe suprafaţa glo- 
bului sunt determinate prin două valori bine precizate (latitudine și 
longitudine). În cazul polilor nord sau sud, latitudinea e bine pre- 
cizată (90° latitudine nordică sau sudică), dar longitudinea e nede- 
terminată, nici n-are sens, câtă vreme nu te poţi îndrepta spre est sau 
spre vest rămânând la aceeași latitudine de 90° (nordică sau sudică). 
Pe de altă parte, nu poţi merge mai la nord de polul nord sau mai la 
sud de polul sud. Cu alte cuvinte, prin alegerea acestui sistem par- 
ticular de coordonate, punctele de pe sferă numite polul nord și po- 
lul sud au proprietăţi care le diferenţiază de celelalte puncte, desi, 
din punct de vedere geometric, nu se deosebesc cu nimic de celelal- 
te puncte. (N. red.) 

SUD 


Figura 3.1 Meridianele de pe suprafaţa Pământului se intersec- 
tează la poli. 


Pentru a răspunde acestor obiecţii, cosmologii trebuie 
să fie atenţi cum definesc singularitatea. Dacă privim în- 
treaga istorie a universului — tot spațiul și timpul — ca 
pe o foaie imensă care se întinde în fata noastră, am pu- 
tea găsi în anumite locuri singularitati unde densitatea 
și temperatura sunt infinite. Să presupunem acum că de- 
cupăm acele puncte patologice și le eliminăm pentru a 
obţine o foaie găurită care nu conţine nici o singulari- 
tate. Acesta ar putea fi un alt univers posibil. Să nu ne 
înșelăm însă cu acest joc. În mod sigur un astfel de uni- 
vers e „aproape“ singular într-un anume sens. $i, dacă am 
găsi vreodată un univers nesingular, cum am putea ști că 
procesul de găsire nu a „decupat“ singularitatea în acest 
mod artificial ? 

Pentru a răspunde la această dilemă trebuie să renun- 
tam la ideea clasică de singularitate ca loc cu temperatură 
și densitate infinite. Vom spune în schimb că o singu- 
laritate apare atunci când drumul prin spaţiu și timp al 

oricărei raze de lumină se opreşte și nu mai poate con- 
tinua. Ce poate fi mai „singular“ decât această experiență 
gen Alice în Tara Minunilor ? La capătul drumului său, raza 
de lumină a atins limita spaţiului și timpului. Fa „dis- 
pare“ din univers. Acest mod de a defini singularitatea 
este elegant fiindcă, dacă într-adevăr densitatea devine 
infinită undeva, atunci drumul razei de lumină se va opri 
în acel punct pentru că spațiul si timpul dispar. Dacă scoa- 
tem din univers acel punct, raza de lumină va fi în con- 
tinuare oprită când atinge perimetrul găurii. 


(a) 


Figura 3.2 Două foi reprezentând universuri cu spaţiu și timp în 
care drumul razelor de lumină se sfârșește. În cazul (a) s s-a de- 
cupat o gaură din univers iar raza de lumină ajunge la marginea 
ala cazul (b), raza de lumina ajunge la singularitate, acolo unde 
spatiul si timpul dispar. 


Aceasta imagine a unei singularitati ca limita a uni- 
versului este extrem de folositoare. Ea evită toate pro- 
blemele ridicate de forma și presiunea universului, precum 
si ambiguitatile legate de reprezentarea cartografică prin 
coordonate. Deşi o asemenea singularitate ar putea fi în- 
sotita de valori extreme ale densității și temperaturii, ca 
în reprezentarea noastră intuitivă pentru un univers de 
tip big bang, nu e neapărat necesar să se întâmple așa. 

Există și alte schimbări în reprezentările noastre cu- 
rente despre începutul universului. Nu e nevoie ca aces- 
ta să fi apărut pretutindeni în același moment. Diferite 
drumuri de-a lungul timpului puteau să fi început la mo- 
mente diferite, dacă ne întoarcem la originile lor singu- 
lare. Faptul că unele regiuni din universul de astăzi sunt 
mai puţin dense decât altele reflectă probabil apariţia lor 
ceva mai timpurie din singularitate — au avut mai mult 
timp la dispoziţie pentru a se extinde și rarefia decât re- 
giunile mai dense. 

La mijlocul anilor ’60, în urma descoperirii radiației 
cosmice de fond de către Penzias și Wilson, modelul big 
bang a început să fie luat în serios, iar cosmologii s-au 
concentrat asupra întrebării dacă universul a avut un în- 
ceput singular. După ce ne-am lămurit cu ce ar trebui 
identificat acest început — drumuri care nu mai pot fi 
extinse în urmă, în spaţiu și timp — s-a pus problema 
dacă universul nostru conţinea o singularitate de acest 
tip, un început al timpului, în trecut. Roger Penrose a 
arătat cum se poate răspunde la astfel de întrebări folo- 
sind noi argumente geometrice, care nu mai fuseseră fo- 
losite până atunci de astronomi. Pregătirea lui Penrose 
în matematici pure $i remarcabila sa intuiţie geometrică 
i-au pus la dispoziţie noi metode pentru a afla cum se de- 
plasează razele de lumină și dacă ele vin sau nu dintr-un 
trecut etern. Mai târziu i s-au alăturat Hawking și alti oa- 
meni de știință, printre care fizicienii Robert Geroch și 
George Ellis. 

Penrose a arătat că, dacă forțele gravitaționale exer- 
citate de materia din univers au fost întotdeauna și pre- 
tutindeni atractive si dacă există suficientă materie în 
univers, atunci efectul gravitațional al acestei materii face 
imposibilă urmărirea oricât de departe înapoi în timp a 
drumului tuturor razelor de lumină. 

Unele dintre ele (eventual toate) ajung într-un punct 
unde se opresc — o singularitate pe care o identificăm cu 
imaginea noastră intuitivă despre big bang (vezi figura 3.3). 
Frumusețea acestor riguroase deductii matematice este că 
evită toate incertitudinile legate de sistemul de coordo- 
nate si simetriile particulare. Ele nu ne cer să cunoaştem 
prea multe detalii despre structura universului și nici mă- 
car legea gravitaţiei. Trebuie subliniat faptul că ele sunt 
teoreme, nu teorii. Ele au pus în evidenţă anumite ipo- 
teze despre natura universului care, dacă sunt corecte, ne 
dau garanţia existenţei unei singularitati în trecut numai 
pe baza logicii. Dacă aceste ipoteze se dovedesc a nu fi 
valabile în universul nostru, nu putem trage concluzia că 
n-a existat nici o singularitate — nu putem trage nici o 
concluzie în privinţa începutului. Teoremele pur și sim- 
plu nu se mai aplică universului nostru. 

Cele două ipoteze — că gravitația e întotdeauna și pre- 
tutindeni atractivă și că există suficientă materie în univers 

Figura 3.3 (a) Drumurile prin spațiu si timp străbătute de raze- 
le de lumină care se deplasează cu viteza luminii (constantă) în 
absența gravitației. (b) Gravitatia deviază traiectoria razelor de 
lumină de la drumul lor drept. Dacă există suficientă materie în 
univers, razele de lumină converg în trecut spre o singularitate. 

— sunt fascinante pentru că, deși exprimate într-un lim- 
baj matematic, ele se pot verifica prin observaţii. În mod 
remarcabil, condiţia legată de materie s-a dovedit a fi în- 
deplinită chiar prin recent descoperita radiaţie cosmică 
de fond. Rămâne doar cerința ca gravitația să fie întot- 
deauna și pretutindeni atractivă. În anii '60 această ipo- 
teză era considerată rezonabilă. Nu era contrazisă de nici 
o observaţie și nici o teorie bine fundamentată despre 
comportamentul materiei la densități mari nu prezicea 
că anumite forme ale materiei ar putea fi antigravitatio- 
nale. În situaţii normale, atracţia gravitaţională e o con- 
secinta a faptului că materia are masă pozitivă si, în 
consecință, densitate pozitivă. Când avem de-a face însă 
cu materie comprimata până la densități foarte mari sau 
care se deplasează cu viteze apropiate de viteza luminii, 
c, trebuie să apelăm la formula lui Einstein E = me. Ori- 
ce formă de energie, E, are o masă echivalentă, m, și re- 
simte forța gravitaţională a altei materii. Așa cum s-a spus, 
presiunea este o formă de energie (ea apare din energia 
de mişcare a moleculelor într-un gaz, de pildă) și deci e 
de asemenea supusă forţei gravitaționale. Din moment 
ce există trei dimensiuni în spaţiu în care particulele ce 
creează presiunea se pot deplasa, condiţia ca forța gravi- 
tational să fie atractivă este aceea ca o cantitate notată cu 
D, egală cu densitatea (d) plus de trei ori presiunea (P) 
împărţită la œ, să fie pozitivă: 


D=d+3P/2>0 


Condiţia e îndeplinită de toate formele cunoscute ale 
materiei din univers — radiaţie, atomi, molecule, stele, roci 
etc. Din această cauză, ideea că universul a avut un în- 
ceput în timp a devenit una dintre cele mai răspândite la 
sfârșitul anilor ’60 şi aproape pe toată perioada anilor '70. 

Multe din cercetările cosmologilor-matematicieni s-au 
concentrat asupra înţelegerii a ceea ce s-a petrecut în ime- 
diata vecinătate a acelei singularitati și asupra descoperi- 
rii felului în care aceste foarte complicate singularitati au 
afectat materia din vecinătatea lor. 

Un aspectinteresant al acestei deductii privind un în- 
ceput în timp este că elimină vechea idee de univers ci- 
clic care se contractă periodic până la marea implozie (big 
crunch), pentru ca apoi să reapară într-o nouă fază de 
expansiune. Urmărind firul istoriei înapoi în timp spre 
o singularitate, vedem că nu mai există nici un „mai îna- 
inte“. Nu există nici o cale de a cerceta istoria univer- 
sului până la starea de contractare anterioară: această idee 
trebuie să rămână în domeniul science-fiction. 

Dacă universul a început ca o singularitate din care a 
apărut materia cu temperatură și densitate infinită, sun- 
tem confruntati cu o serie de probleme atunci când vrem 
să împingem mai departe studiul cosmosului. Ce anume 
determină tipul universului care apare? Dacă spaţiul și 
timpul nu existau înaintea acelui început singular, cum 
mai putem explica legile gravitaţiei, logicii, matematicii ? 
Existau „înaintea“ acelei singularitati? Dacă da — și se 
pare că trebuie să admitem aceasta atâta timp cât aplicăm 
matematica și logica singularității î înseși — atunci trebuie 
să acceptăm existenţa unei rationalitati care depăşeşte uni- 
versul material. Mai mult, pentru a înţelege starea actu- 
ală a universului, se pare că trebuie să facem imposibilul 
— adică să înţelegem singularitatea. Singularitatea a fost 
însă un eveniment unic: cum poate fi supusă metodelor 
ştiinţifice ? 

Mai întâi, cosmologii au pornit să examineze două 
strategii posibile, pe care le-am descris mai sus: stabili- 
rea principiilor care ar putea dicta cum arată o singulari- 
tate sau încercarea de a arăta că ele nu au nici o importanţă, 

că oricum universul ar arăta foarte asemănător cu ce este 
el astăzi, indiferent cum a început. 

Am scos în evidență unele dintre descoperirile cos- 
mologilor privind universul și unele dintre întrebările la 
care ei ar trebui să răspundă. Dacă vrem să lămurim ceva 
despre starea actuală a universului, spre exemplu de ce 
galaxiile au formele și dimensiunile pe care le au, trebuie 
să ne întoarcem în timp, reconstituind vechea istorie a 
universului prin folosirea cunoștințelor noastre despre 
felul cum se comportă materia în condiţii extreme de tem- 
peratură si densitate. Am vrea să ne verificăm deducti- 
ile cu ajutorul mărturiilor rămase în univers privind 
evenimentele petrecute; din nefericire, lucrurile nu sunt 
aşa simple. Universul ascunde aceste mărturii, astfel încât 
se găsesc foarte puţine relicve ale trecutului îndepărtat. Mai 
mult, nu cunoaștem toate modurile în care se compor- 
tă materia la temperaturi și densități extrem de mari. Ex- 
perientele de pe Pământ, limitate din motive economice 
și din cauza dimensiunilor și puterii necesare, nu pot si- 
mula perfect condiţiile din universul aflat în prima su- 
time de secundă a istoriei expansiunii sale. 

Se ajunge astfel la o situaţie stranie. Cosmologul îi cere 
fizicianului specialist în particule elementare să explice 
cum se comportă materia și radiaţia la temperaturi foarte 
mari, astfel ca istoria trecută a universului să poată fi re- 
constituită din ce în ce mai aproape de începutul său. Fi- 
zicianul, pe de altă parte, nu poate face asta cu resursele 
pe care le are pe Pământ. Acceleratoarele de particule nu 
pot reproduce energiile big bang-ului, iar detectorii nu 
pot capta particulele elementare extrem de uşoare. Ast- 
fel, fizicienii specialişti în particule elementare văd în stu- 
diul momentelor timpurii ale universului un mijloc de 
a-și testa propriile teorii. Dacă cea mai recentă teorie a 
lor prevede că stelele și galaxiile nu pot exista, ea poate 

fi exclusă. În felul acesta se ajunge la o situaţie delicată deoa- 
rece se folosesc elemente de fizică testate parțial (sau chiar 
netestate) pentru a elabora istorii posibile ale primei se- 
cunde din istoria universului. 

Cititorul ar trebui să se gândească la prima secundă 
după big bang ca la o cumpănă cosmică. Se crede că dupa 
acest interval de timp temperatura din univers a devenit 
suficient de scăzută ca să se aplice legile fizice terestre 
ce pot fi testate experimental. Dar neputinta noastră de 
a recrea complet procesele fizice şi particulele elemen- 
tare care dictează evoluţia universului din prima secundă 
face ca reconstruirea istoriei să fie nesigură. O secundă este 
de asemenea perioada în care condiţiile din universul tim- 
puriu au determinat abundența elementului heliu. Abun- 
denta acestui element ne dă o indicație directă asupra 
modului în care universul s-a dilatat la acel moment. 

Aceasta nu înseamnă că înțelegem toate evenimen- 
tele care s-au petrecut după ce universul a devenit cu o 
secundă mai bătrân. Intelegem principiile fizice generale 
si legile ce guvernează comportamentul conținutului uni- 
versului de la acel moment încoace, dar există o serie de 
evenimente — în special cele legate de formarea galaxi- 
ilor — care sunt de o enormă complexitate si pe care încă 
nu am reușit să le reconstituim în detaliu. Lucrurile stau 
cam la fel ca în cazul meteorologiei. Cunoaștem toate 
principiile fizice care dictează starea vremii și putem ex- 
plica orice schimbări climatice din trecut. Nu putem însă 
prevedea, strict vorbind, vremea, nici măcar vremea de 
mâine, din cauza interacțiunii complicate și instabile a ne- 
număraţilor factori ce se combină determinând starea cu- 
rentă a vremii. Pentru că nu cunoaștem perfect acea stare, 
capacitatea noastră de a prevedea vremea e limitată. 

La sfârșitul anilor ’70 studiul particulelor elementare 
s-a alăturat științelor astronomiei și cosmologiei. Ade- 
seori trebuie să rezulte consecinţe astronomice dacă apare 

vreun tip nou de particule subatomice, chiar dacă efectele 
lor sunt prea slabe pentru a fi puse în evidență prin ex- 
perimente în acceleratoarele de particule. Astfel, observa- 
tiile astronomice pot fi folosite pentru a dovedi că anumite 
tipuri de particule elementare propuse nu există. 

Un bun exemplu de relație simbiotică între cosmo- 
logie și studiul fizicii particulelor elementare e dat de in- 
teractiunea dintre rezultatele experimentelor de înaltă 
precizie ale Centrului European de Cercetări Nucleare 
(CERN), din Geneva și teoriile cosmologice ale reacti- 
ilor nucleare în timpul primelor minute din istoria uni- 
versului. Ambele abordări ne spun câte tipuri există din 
particula elementară numită neutrin. Neutrinii sunt par- 
ticule fantomatice ce interacționează atât de slab cu toate 
celelalte forme ale materiei încât sunt foarte greu detec- 
tabile și, într-adevăr, ele trec în număr mare prin cor- 
pul nostru chiar în această clipă. Fizicienii cunoșteau de 
multă vreme existența a două tipuri de neutrini — elec- 
tronic și miuonic — ambele fiind detectate direct prin 
nenumărate experimente din acceleratoarele de particule. 
Al treilea tip, neutrinul tau, își dezvăluie existența nu- 
mai indirect, prin dezintegrarea altor particule; produ- 
cerea sa necesită prea multă energie ca să fi fost detectată 
în mod direct până acum. Putem fi siguri că neutrinii tau 
există? Mai există oare și alte tipuri de neutrini, pe care 
încă nu le cunoaştem? 

Înainte de toate să vedem modul în care reconstituirea 
istoriei universului ne dă posibilitatea să folosim observa- 
tile astronomice pentru a determina numărul tipurilor de 
neutrini. Putem apoi compara rezultatul cu recentul ex- 
periment CERN care măsoară acest număr direct. 

Cosmologii au presupus încă din anii '70 că există trei 
și numai trei tipuri de neutrini și au folosit aceste date 
ca parte a descrierii modelului preferat pentru alcătui- 
rea universului timpuriu. Este foarte important ca ei să 

ştie câte tipuri de neutrini există in natură, pentru că acest 
lucru stabilește densitatea totală a radiaţiei şi materiei în 
universul timpuriu, iar, la rândul ei, aceasta stabilește cât 
de repede se dilată universul. Ei folosesc aceste infor- 
mati pentru a cerceta în amănunt evenimentele petre- 
cute în univers între prima secundă și a mia secundă de 
viata. În acest interval de timp al istoriei cosmice univer- 
sul în expansiune a fost suficient de fierbinte pentru ca 
reacţiile nucleare să formeze elementele foarte ușoare prin 
unirea electronilor și protonilor în diverse combinaţii. 
În timpurile mai vechi, temperatura era atât de ridicată 
încât orice element mai greu decât hidrogenul, care are 
un singur proton, s-ar fi descompus îndată ce s-ar fi for- 
mat (nucleele de hidrogen ar fi dispărut si ele pe când uni- 
versul avea mai puţin de o microsecundă). În primele: trei 
secunde, formarea de elemente ușoare este lentă, însă 
atinge punctul culminant într-o izbucnire violentă de re- 
actii nucleare după o sută de secunde, pentru ca apoi să 
se oprească imediat din cauza scăderii temperaturii și den- 
sitatii. După o mie de secunde totul se încheie. 

Pentru a prevedea rezultatul acestor reacții nucleare este 
necesar să cunoşti numărul relativ de protoni si neutroni 
disponibili. Acest număr va determina abundența finală 
de nuclee ce s-au format din ei: deuteriul, un izotop al hi- 
drogenului, cu un proton și un neutron; heliul, care con- 
tine doi izotopi, unul cu doi protoni si un neutron (heliu-3) 
iar celălalt cu doi protoni și doi neutroni (heliu-4); si li- 
tiul, care conţine trei protoni și patru neutroni. 

Când universul are mai puţin de o secundă, trebuie să 
existe un număr egal de protoni si neutroni din cauza 
așa-zisei interacțiuni slabe între ei, care-i transformă pe 
unul în altul și menţine în echilibru numărul lor. Când 
însă universul are o secundă de viaţă, ritmul de expan- 
siune devine prea mare pentru ca aceste interactii slabe 
să poată menţine un echilibru perfect neutroni-protoni. 

Devine ceva mai dificil să se transforme un proton în ne- 
utron decât invers, deoarece neutronul este puţin mai 
greu decât protonul, producţia lui necesitând astfel mai 
multă energie. Interacțiunile slabe nu mai produc trans- 
formări, lăsând în urmă o abundență bine determinată 
de protoni în raport cu neutronii: proporția este de șapte 
la unu. După aproximativ o sută de secunde se declan- 
șează reacții nucleare care combină acești neutroni și pro- 
toni formându-se nuclee de deuteriu, heliu si litiu. Circa 
23% din toată materia ajunge în cele din urmă heliu—4. 
Aproape tot restul rămâne sub formă de hidrogen, doar 
câteva parti la suta de mii rămânând sub formă de izo- 
topi de heliu—3 și deuteriu, iar abia câteva parti la zece 
miliarde ca litiu (vezi figura 3.4). 

Figura 3.4 Detalierea producţiei de elemente ușoare din protoni 
şi neutroni în decursul primelor trei minute din istoria univer- 
sului. Reacţiile nucleare au loc în ritm susţinut când temperatu- 
ra scade sub un miliard de grade Kelvin. Reacţiile încetează apoi 
din cauza scăderii rapide a temperaturii $1 densității materiei din 
universul în expansiune. 

Observatiile astronomice asupra heliului, deuteriu- 
lui si litiului din univers confirmă existenţa unor abun- 
dente universale având aceste ordine de mărime. lată un 
minunat acord între modelul cel mai simplu al big 
bang-ului si observaţiile astronomice. Devine clar că acest 
acord reprezintă piatra de temelie a ipotezei că există nu- 
mai trei tipuri de neutrini în natură. Dacă ar fi patru, rit- 
mul de expansiune al universului timpuriu ar fi mai mare, 
și ar rămâne mai mulți neutroni în raport cu protonii 
când interacţiunile slabe își încetează efectul; ar exista 
astfel o creștere corespunzătoare a abundenței finale a 
heliului ce apare în universul timpuriu. S-au efectuat stu- 
dii foarte detaliate care iau în consideraţie toate obser- 
vatiile și marjele lor de eroare. Cosmologii au afirmat 
că nu poate exista alt tip de neutrini similar celor trei ti- 
puri cunoscute (vezi figura 3.5). 

Experimentele CERN au confirmat această predic- 
tie. Ele au produs un număr foarte mare de particule cu 
timp de viata scurt, numite bosoni Z. Fiecare dintre ele 
are o masă de 92 ori mai mare decât cea a protonului și 
se dezintegrează rapid în particule ușoare, între care și 
neutrini. Cu cât există mai multe tipuri de neutrini, cu 
atât bosonii Z au mai multe căi de dezintegrare și dispar 
mai repede. Experimentele CERN au urmărit dezintegra- 
rea unui mare număr de bosoni Z pentru a determina în 
câte tipuri de neutrini se dezintegrează. Rezultatul a fost 
2,98 + 0,05, ţinând cont de marja de eroare a experimen- 
tului. Se dovedește că există numai trei tipuri de neutrini. 

Iată un frumos exemplu privind felul în care fizica 
particulelor și cosmologia se completează una pe alta și 
îmbogăţesc cunoașterea noastră despre univers ca întreg. 
Prezicerea corectă a abundentelor elementelor ușoare re- 
prezintă cel mai mare succes al scenariului big bang. Pre- 
dictiile sunt sensibile la mici schimbări în structura 

Figura 3.5 Abundenta heliului —-4 produs în universul timpuriu 
pentru diferite valori ale densităţii universale de materie nucleară 
în unități de densitate critică necesară pentru a „închide“ univer- 
sul. Cantitatea de heliu produsă e reprezentată pentru cazurile în 
care există trei sau patru tipuri de neutrini. Valoarea observată a 
fracțiunii din masa universului care se află sub formă de heliu—4 
este cuprinsă între 0,22 și 0,24. Când densitatea materiei se gă- 
seşte între 0,011 și 0,022 din densitatea critică, abundența de he- 
liu—3, deuteriu şi litiu-7 concordă de asemenea cu observaţiile. 
Acest domeniu de densități este în acord și cu densitatea obser- 
vată a materiei care se găsește în stelele și galaxiile din prezent. 
Existenţa a patru tipuri de neutrini prezice o cantitate de heliu 
cu mult mai mare decât valoarea maximă admisă (0,24). Se ob- 
tine un acord între observatii și predicții numai dacă există trei 
tipuri de neutrini, caz în care fracțiunea de heliu prezisă e cuprin- 
să între 0,235 şi 0,240. 


universului când acesta avea o secundă de viata. Acest 
lucru ne dă posibilitatea să tragem concluzii despre fe- 
lul în care arăta universul la acel moment. Dacă, de exem- 
plu, s-ar fi dilatat cu rate diferite în direcţii diferite, sau 
dacă ar fi conţinut câmpuri magnetice puternice de-a lun- 
gul spaţiului, atunci ritmul de expansiune ar fi fost mai 

mare, iar abundenta heliului ar fi depășit-o cu mult pe 
cea inregistrata. Observatiile astronomice asupra elemen- 
telor ușoare din spaţiu ne poartă mai adânc în trecut de- 
cât observaţiile asupra radiației cosmice de fond; ele sunt 
indiciul cel mai preţios privind starea universului la o 
secundă după începerea expansiunii. 

Mai există o trăsătură importantă a acestor studii asu- 
pra reacţiilor nucleare primordiale care pune în eviden- 
tă o trăsătură generală a modelului big bang. Calculul 
abundenței elementelor formate în universul timpuriu 
nu ne cere informaţii despre felul în care arăta univer- 
sul la început. Abundentele relative ale protonilor si 
neutronilor sunt determinate de temperatura universu- 
lui la momentul când interacţiunile slabe dintre ei au în- 
cetat să se manifeste. Aceasta este o trăsătură remarcabilă 
a modelului big bang; starea de echilibru termic face 
ca temperatura să determine cu precizie abundentele re- 
lative ale diferitelor particule de materie si radiație. Fap- 
tul nu a fost cu adevărat apreciat decât în 1951. Înainte, 
multi cosmologi se gândeau că abundentele elemente- 
lor în perioadele foarte timpurii ale universului trebuie 
să depindă de numărul relativ de protoni și neutroni exis- 
tent la început. Afirmația însă e falsă. Înainte ca univer- 
sul să împlinească vârsta de o secundă, numărul de 
protoni și neutroni era egal. Unele lucruri sunt așa cum 
sunt indiferent de cum erau. 


4 
Inflatia si particulele elementare 


„E de multă vreme o axioma 
pentru mine faptul că lucrurile 
mărunte sunt infinit mai impor- 
tante.“ 


Un caz de identitate 


Pe la mijlocul anilor '70 cosmologia a urmat o nouă di- 
rectie. În 1973 fizicienii specialiști în particule elemen- 
tare au elaborat o teorie despre felul în care se comportă 
materia în condiţii extreme. Anterior credeau că inter- 
acţiunile ei devin mai puternice și mai complicate pe mă- 
sură ce energiile şi temperaturile cresc. În consecinţă, 
interesul lor privind cercetarea mediului din prima se- 
cundă după big bang era foarte scăzut; problemele care 
puteau fi rezolvate erau mai presante. Dar noile descrieri 
ale interacțiunii între particulele elementare la energii 
înalte arătau că acestea deveneau mai slabe si mai sim- 
ple pe măsură ce temperaturile și energiile creșteau. 
Această proprietate a fost numită „libertate asimptoti- 
că“, pentru că, extrapolând și făcând energiile să tindă 
spre infinit, interactia dintre particule tinde asimptotic 
spre zero. 

Fizicienii începuseră deja să caute o cale de a reuni 
cele patru forte fundamentale din natură — gravitația, 
electromagnetismul, forțele nucleare tare și slabă — într-o 
singură teorie unificată. Teoria care îmbină forța slabă (ras- 
punzătoare pentru un anumit tip de radioactivitate) cu 
forța electromagnetică a fost formulată prima oară in 

1967, pentru a fi în cele din urmă confirmată spectacu- 
los prin descoperirea la CERN, în 1983, a două noi ti- 
puri de particule elementare a căror existenţă fusese 
prezisă de „teoria electroslabă“. Cercetările erau acum 
concentrate în direcţia adăugării forței tari (care ţine nu- 
cleele legate) pentru a obţine „marea teorie unificată“, 
teorie care ar lăsa deoparte doar gravitația. 

La prima vedere, aceste încercări de unificare par sor- 
tite eșecului, fiindcă ştim că forţele fundamentale din na- 
tură au tării foarte diferite și acţionează asupra unor clase 
diferite de particule. Cum se poate ca asemenea entități 
disparate să fie unul şi același lucru ? Răspunsul e că tă- 
ria forțelor din natură variază în funcţie de temperatu- 
ra mediului. Astfel, deși diferă mult între ele în lumea 
energiilor joase în care trăim, forțele suferă treptat schim- 
bari pe măsură ce temperatura devine foarte ridicată. Te- 
oriile speculative care au fost elaborate prevăd că forța 
tare și forța electroslabă trebuie să devină aproximativ 
egale la energii foarte înalte — circa 1015 GeV, corespun- 
zând temperaturilor de circa 102 °K —, cu mult peste 
orice ar putea fi vreodată obţinut într-un accelerator de 
particule pe Pământ, însă la nivelul energiilor întâlnite 
în universul timpuriu la o fracțiune infimă de secundă 
(10% s) după începutul său. Am putea astfel testa daca 
vreo mare teorie unificată are sens fizic explorând con- 
secintele ei cosmologice. Mai mult, cosmologii ar fi pu- 
tut vedea dacă aceste noi predicții privind comportamentul 
particulelor elementare lămuresc ceva din proprietăţile 
neexplicate ale universului. 

Aşa cum am menţionat, marile teorii unificate rezol- 
vă problema unificării forțelor de tării diferite luând în 
consideraţie variaţia tăriei lor pe măsură ce temperatura 
crește (vezi figura 4.1). Alt obstacol care trebuie depă- 
sit tine de faptul că fiecare forță acționează asupra unei 

clase diferite de particule elementare. Pentru unificarea 
deplină a fortelor, toate aceste particule trebuie să se poa- 
tă transforma una într-alta. Aceasta necesită existența 
unor intermediari cu mase foarte mari — atât de mari în- 
cât ei să poată apărea din abundență numai atunci când 
universul era suficient de fierbinte pentru ca ciocnirea 
dintre particule să ducă la crearea lor. Consecința inevi- 

Figura 4.1 Scenariu al istoriei temperaturilor în primul milion de 
ani al universului. Coborând în urmă în timp, pe măsură ce tem- 
peratura crește, tăria efectivă a forțelor fundamentale din natură 
se modifică, și ne așteptăm să aibă loc unificări. Acestea sunt re- 
prezentate prin contopirea forţelor. 

tabila a teoriilor marii unificări era apariţia a două noi 
tipuri de particule grele. Primul tip, reprezentat de par- 
ticula numită X, părea să fie o mană cerească: spre de- 
osebire de toate particulele elementare cunoscute, ea 
poate transforma materia în antimaterie. Această trăsă- 
tură a dat marilor teorii unificate posibilitatea de a ex- 
plica o stranie asimetrie din univers. 

Fiecare tip de particulă elementară din natură, cu ex- 
ceptia fotonului, posedă o antiparticulă ale cărei carac- 
teristici au valori opuse — așa cum polul nord al unui 
magnet e opus polului sud. Deși experimentele de labo- 
rator din fizica particulelor produc în mod perfect de- 
mocratic atât particule cât și antiparticule, dacă cercetăm 
spaţiul sau colectăm radiaţiile cosmice, nu găsim dovezi 
decât pentru materia extraterestră — niciodată pentru an- 
timateria extraterestră. Universul pare să fie dominat de 
materie — și dacă așa este astăzi, au conchis cosmolo- 
gil, asa trebuie să fi fost de la bun început, pentru că nu 
părea să existe vreo cale de a transforma antimateria în 
materie. Cu alte cuvinte, trebuia să fi existat o asimetrie 
inițială care să explice dezechilibrul din prezent; numai 
că explicarea asimetriei actuale pe baza afirmației că a 
existat o asimetrie specială la început nu lamureste mare 
lucru. Ne-am putea gândi că singura stare „firească“ pare 
să fie cea în care există cantităţi egale de materie și an- 
timaterie; dar pare imposibil ca o asemenea stare să se 
transforme în starea asimetrică pe care o observăm as- 
tăzi. În acest punct particulele X cerute de marile teo- 
rii unificate ne vin în ajutor. Un rezultat secundar al 
acțiunii lor de mediere în unificarea forței tari cu cea elec- 
troslabă este faptul că particulele X permit materiei să 
se transforme în antimaterie. Dar particulele X și anti- 
particulele lor nu se dezintegrează cu aceeași rată; prin 
urmare, o stare iniţială în care există un echilibru per- 

fect între materie și antimaterie (număr egal de particule 
X si antiparticule X) se poate transforma într-o stare asi- 
metrică prin aceste dezintegrări, chiar în primele clipe de 
viață ale universului. 

Această posibilă soluţie a asimetriei observate dintre 
materie și antimaterie a provocat, în perioada 1977-1980, 
un imens interes pentru cercetarea universului foarte tim- 
puriu în rândul fizicienilor specializați în particule ele- 
mentare. Existau însă și unele vești proaste pe care cei mai 
multi le ignorau. Să ne amintim că particula X reprezenta 
una dintre cele două tipuri de particule care erau inevi- 
tabil produse pretutindeni în univers în primele sale mo- 
mente. Dacă particulele X se dezintegrau imediat în 
cuarci și electroni, care se găsesc astăzi în atomii din ju- 
rul nostru, cel de-al doilea tip era nedorit și nu voia să 
dispară. 

Aceste particule nedorite, numite „monopoli magne- 
tici“, sunt necesare oricărei mari teorii unificate pentru 
a produce o lume ca a noastră — una care conţine bine 
cunoscutele forte electrică și magnetică. Din cauza le- 
găturii lor cu electricitatea și magnetismul, ele nu puteau 
fi eliminate din teorie umblând pe ici pe colo la structura 
ei. Trebuia cumva găsită vreo cale de a le face să dispară 
din universul timpuriu imediat ce s-au format, pentru că 
observaţiile noastre nu indică nici o dovadă că ar mai 
exista astăzi. Mai mult, dacă ar fi încă prezente, ele ar 
da o contribuţie la densitatea universului de un miliard 
de ori mai mare decât toată materia obișnuită din stele 
și galaxii. Nu acesta e universul în care trăim. Pentru că 
o asemenea preponderență a materiei, sub orice formă s-ar 
găsi ea, ar fi provocat încetinirea expansiunii universului 
si prăbușirea lui în marea implozie (big crunch) cu mili- 
arde de ani în urmă. Nici galaxiile, nici stelele, nici oame- 
nii n-ar fi putut exista. Dificultatea era foarte serioasă. 
Cum putem scăpa de acești monopoli nedoriți sau cum 

putem impiedica producerea lor? Raspunsul ar deschide 
un nou capitol in perspectiva noastra asupra universului 
si ne-ar schimba radical abordarea in intelegerea genezei 
sale. Pentru ne da seama de profunzimea acestor schim- 
bari, trebuie să încercăm să răspundem la două întrebări: 
E oare universul pe care-l vedem astăzi tot ce există? Și 
de ce forma lui actuală e atât de misterioasă. 

Când vorbim despre univers, trebuie să facem o dis- 
tinctie importantă. Numim univers tot ce există. El ar 
putea fi infinit sau ar putea fi finit. Nu știm încă. Există 
apoi ceva numit univers vizibil — acea parte finită a uni- 
versului pentru care lumina ce provine de la el a avut timp 
să ajungă la noi de când universul și-a început expansiu- 
nea (vezi figura 4.2). Putem să ne închipuim universul vi- 

Figura 4.2 Universul vizibil e definit ca regiunea sferică din ju- 
rul nostru de la care lumina a avut timpul să ajungă de cand uni- 
versul și-a început expansiunea. Raza acestei sfere este de 3 x 107 
centimetri. 

zibil ca pe o minge imaginara cu o raza de aproximativ 
cincisprezece miliarde de ani lumina, avandu-ne pe noi 
in centru. Cu trecerea timpului, dimensiunea universului 
nostru vizibil creste. 

Să presupunem că refacem istoria regiunii care con- 
stituie universul nostru vizibil de astăzi. Ea a luat par- 
te la expansiunea universală, astfel că materia aflată în 
ea (suficientă pentru a forma o sută de miliarde de ga- 
laxii în prezent) era conținută în trecut într-o regiune 
mult mai mică. Pe măsură ce raza acestei regiuni crește 
datorită expansiunii, temperatura radiaţiei scade invers 
proporțional cu dimensiunea, în conformitate cu bine 
cunoscutele legi ale termodinamicii. Putem deci folosi 
temperatura radiaţiei ca pe un etalon al dimensiunii păr- 
tii vizibile a universului din trecut. Dacă dimensiunea 
se dublează, temperatura se injumatateste. 

Să considerăm acum un moment foarte îndepărtat în 
timp, momentul care, conform predictiilor teoretice, co- 
respunde marii unificări a trei dintre forțele fundamen- 
tale. Aceasta e epoca în care temperatura universului era 
suficient de ridicată pentru a produce particule X s-mo- 
nopoli, atingând o valoare de aproximativ 3 x 10% °K, iar 
pentru a găsi asemenea condiţii trebuie să ne întoarcem în 
timp până la 10-% secunde de la începutul expansiunii. 

Astăzi, după aproximativ 10!” secunde de expansiune, 
temperatura radiaţiei a coborât până la 3 °K. Astfel, din 
acel moment temperatura a scăzut cu un factor de 10%, 
iar conţinutul universului vizibil de astăzi era cuprins 
într-o sferă de 107 ori mai mică decât cea a universului 
vizibil din prezent. Raza universului vizibil de astăzi e 
dată de vârsta lui înmulțită cu viteza luminii. După cum 
e notat și în figura 4.2, această rază este de aproximativ 
3 x 107 centimetri. Prin urmare, în epoca marii unificări, 
tot ce se află în universul nostru vizibil era conţinut 

într-o sferă cu raza de 3 milimetri! Pare uluitor de pu- 
tin, însă problema e că, de fapt, e prea mare. Pentru că, 
la acel moment distanţa pe care lumina putea s-o fi stră- 
bătut de la începutul expansiunii era egală cu viteza lu- 
minii (3 x 1010 centimetri pe secundă) înmulțită cu vârsta 
universului (107% secunde), ceea ce dă 3 x 107% centi- 
metri (vezi figura 4.3). Aceasta e cea mai mare distantă 
pe care o putea străbate orice semnal de la începutul ex- 
pansiunii. Ea este numită „distanţa orizont“. Dacă vreo 
neregularitate din starea iniţială a universului a fost eli- 
minată prin frecare sau alte procese de netezire, orizon- 
tul dictează extinderea maximă a netezirii la orice moment 
de timp, pentru că aceste procese nu pot avea loc cu o 
viteză mai mare decât viteza luminii. Problema este că 
regiunea care urma să se dilate pentru a deveni universul 
nostru vizibil de azi era în acel moment incomparabil mai 
mare decât dimensiunea distanţei orizont. Suntem con- 
fruntati aici cu o mare dificultate. 

Dificultatea constă în a explica remarcabila regulari- 
tate a universului nostru de la un loc la altul și de la o 

Figura 4.3 Dacă reconstituim istoria expansiunii universului nos- 
tru vizibil, la vârsta de 10-% secunde el era comprimat într-o re- 
giune cu raza de trei milimetri. Dar, la acest moment foarte timpuriu, 
lumina călătorise doar aproximativ 10-% centimetri. Această valoare 
definește „orizontul cauzal“ la acel moment de timp. 

direcție la alta [omogenitatea și izotropia universului), 
în condiţiile în care ar fi alcătuit dintr-un număr uriaș 
de regiuni separate care odinioară erau complet indepen- 
dente una de alta — în sensul că nu existase suficient timp 
de la începutul universului ca lumina să călătorească de 
la o regiune la alta. Cum au ajuns ele să aibă aceeași tem- 
peratură și rată de expansiune cu o abatere mai mică de 
unu la mie (după cum o demonstrează izotropia radia- 
tiei de fond de microunde), dacă nu a existat suficient 
timp pentru ca vreun transfer de căldură sau de energie 
să le coordoneze? S-ar părea că trebuie să tragem con- 
cluzia că starea inițială a fost astfel încât condiţiile să fie 
pur și simplu „create“ la fel pretutindeni. 

Problema este ubicuitatea monopolilor magnetici. 
Aceste particule se ivesc în universul timpuriu acolo unde 
există anomalii în orientarea câmpurilor de energie ne- 
obişnuite. Ori de câte ori apărea o anomalie in directi- 
ile acestor câmpuri, se forma un nod de energie — un 
monopol. Diametrul orizontului la acel moment, 10-% 
centimetri, ne dă distanţa la care direcțiile acestor câm- 
puri de energie puteau fi aliniate iar anomaliile evitate. 
Dar, la acea vârstă timpurie, regiunea care urma să se di- 
late pentru a deveni universul nostru vizibil era de 10% 
ori mai mare decât dimensiunea orizontului, iar astfel 
trebuia să fi conţinut un număr imens de anomalii, re- 
zultând de aici un număr inacceptabil de mare de mo- 
nopoli în universul nostru vizibil de astăzi. Aceasta se 
numește „problema monopolilor“. 

Dar mai bine să nu intrăm în detalii și să urmărim în 
continuare ce s-a întâmplat. Fizicienii au elaborat teo- 
rii detaliate despre comportamentul materiei la tempe- 
raturi foarte ridicate. Aceste teorii trebuiau aplicate la 
descrierea primelor momente din istoria universului. Cand 
sunt folosite pentru a reconstitui acele prime momente, 


74 ORIGINEA UNIVERSULUI 


rezultă o nouă înțelegere, mai profundă, care explică, de 
exemplu, cum a ajuns universul să favorizeze materia în 
detrimentul antimateriei. Numai că teoriile prevăd de 
asemenea existenţa unei uriașe abundente cosmice de noi 
particule numite „monopoli magnetici“ — abundență 
inexistentă. Motivul pentru care se prevăd monopoli în 
număr atât de mare este că întregul univers vizibil de as- 
tăzi s-a dilatat pornind de la o regiune care, la momen- 
tul producerii monopolilor, era cu mult mai mare decât 
distanţa pe care o putea străbate lumina de la începutul 
expansiunii, și astfel ar fi conţinut foarte multe anoma- 
lii energetice de tipul celor care generează monopoli. Fi- 
zicienii au fost atât de impresionați de succesele acestor 
mari teorii unificate încât, în loc să le abandoneze când 
au fost confruntati cu problema monopolilor, ei au ig- 
norat problema si au continuat sa exploreze celelalte pro- 
prietati ale teoriilor sperând, precum domnul Micawber*, 
că va apărea ceva neașteptat. $i a apărut. 

În 1979 Alan Guth, un tânăr fizician american, spe- 
cialist în particule elementare, care lucra la Stanford Li- 
near Accelerator Center, a găsit o cale să rezolve această 
problemă și să împace ideea marii unificări cu ceea ce 
ştim despre univers. De atunci, conceptul său de „uni- 
vers inflationar“ a devenit punctul central al studiilor de- 
spre universul foarte timpuriu, iar teoria inflaţiei s-a 
dezvoltat ca o disciplină de sine stătătoare ce examina 
toate căile prin care ideea sa fundamentală poate prin- 
de viaţă. 

Am văzut că problema monopolilor este o consecinţă 
a dimensiunii reduse a orizontului în universul foarte tim- 
puriu. În zilele noastre, dimensiunea orizontului din 


* Personaj din David Copperfield de Charles Dickens, simbol 
pentru cei care nu-și pierd niciodată speranta. (N. red.) 

epoca marii unificări s-ar fi extins la o regiune cu raza 
nu mai mare de o sută de kilometri. Dacă însă universul 
s-ar fi extins mai rapid în stadiile sale timpurii, regiu- 
nea de dimensiunea orizontului s-ar fi putut dilata până 
la dimensiunea universului vizibil din prezent. Asta pro- 
punea ipoteza universului inflationar a lui Guth. Ea ce- 
rea ca universul să fi trecut printr-o scurtă perioadă de 
expansiune accelerată în stadiile sale foarte timpurii. Pe- 
rioada necesară e foarte scurtă — o accelerare doar în- 
tre 10-% și 107” secunde de la big bang rezolvă problema 
(vezi figura 4.4). 

Figura 4.4 Inflaţia accelerează expansiunea timpurie a universu- 
lui și face posibilă dilatarea regiunii cu rază de 10-25 centimetri 
până la scara universului nostru vizibil de azi. Comparati cu ex- 
pasiunea mai lentă din figura 4.3. 


Dacă apare această accelerare, întregul nostru univers 
vizibil se poate extinde de la o regiune suficient de mică 
pentru a putea fi traversată de semnalele luminoase în 
timpul scurs de la începutul expansiunii. Uniformitatea 
și izotropia sa pot fi deci înțelese. Cel mai important lu- 
cru însă e că nu va exista un număr mare de monopoli, 
pentru că universul nostru vizibil s-a extins pornind de 
la o regiune atât de mică, încât ea ar fi cuprins cel mult 
o singură anomalie care produce monopoli. Problema 
monopolilor ar fi astfel rezolvată. În mod asemănător, 

uniformitatea observată in univers se explică nu prin 
vreun nou mecanism care sa elimine monopolii sau prin 
vreun principiu care impune ca starea initiala sa fie me- 
ticulos organizată, ci prin faptul că vedem numai ima- 
ginea dilatată a unei regiuni suficient de mici pentru a 
fi menţinută uniformă de la început prin procesul de ne- 
tezire care transportă excesul de energie de la regiunile 
mai fierbinţi la cele mai reci. Neuniformitatile ar putea 
în continuare exista undeva, dincolo de orizontul nostru. 
Ele nu au fost disipate, ci pur și simplu se află acolo unde 
nu pot fi văzute. 

Perioada foarte scurtă în care expansiunea universu- 
lui e accelerată pare neînsemnată la scara istoriei univer- 
sului, dar are implicaţii extraordinare. Am vorbit mai sus 
despre teoremele lui Penrose, Hawking, Geroch si El- 
lis legate de singularitate; va amintiti ca ele se bazau pe 
presupunerea ca intotdeauna si pretutindeni materia e 
supusă atracției gravitaționale produsă de materie. La pa- 
gina 55 am arătat că forța de atracţie a gravitaţiei cere 
ca o cantitate D, care este suma densităţii $1 presiunii din 
univers, să fie pozitivă. Când această condiţie e îndepli- 
nită, toate universurile aflate în expansiune sunt frâna- 
te; aceasta era prognoza pentru toate modelele big bang 
înainte de a apărea teoria inflaţiei. Oricât de repede şi-au 
început dilatarea și indiferent dacă se vor dilata la ne- 
sfârșit sau se vor prăbuși în marea implozie, efectul gra- 
vitaţiei este de a încetini expansiunea din cauza atracției 
pe care orice materie o exercită asupra altei materii. Prin 
urmare, dacă vrem ca universul timpuriu să treacă prin- 
tr-o scurtă perioadă de expansiune accelerată, trebuie ca 
efectele gravitaţiei să devină temporar repulsive și deci 
cantitatea D să devină temporar negativă. Aceasta este 
esenţa ipotezei universului inflationar: e o explicaţie a 
uniformitatii universului și o rezolvare a problemei mo- 

nopolilor, întemeiată pe condiţia ca să existe stări anti- 
gravitaționale ale materiei care pot crea această scurtă pe- 
rioadă de accelerare curând după big bang. Dacă nu există 
în natură o astfel de materie, teoria cade. Dacă există, vom 
vedea în capitolul următor că în univers trebuie să fi ră- 
mas mărturii ale erei inflationare. 

În decursul anilor ’60 se considera că e perfect rezo- 
nabil ca toate formele de materie să prezinte efecte gra- 
vitationale de atracţie și nu de respingere. În anii ’80 însă 
cosmologii au ajuns să creadă că, la densități înalte, ma- 
teria ar putea manifesta respingere gravitaţională. Aceas- 
tă schimbare de poziţie a fost iarăși provocată de evoluţia 
fizicii particulelor elementare — teoriile preziceau acum 
existența unor noi forme de materie care pot crea pre- 
siuni negative foarte mari. Aceste presiuni negative pot 
fi suficiente pentru a depăşi efectul densității pozitive si 
a produce respingere gravitațională (adică o valoare ne- 
gativă a cantității D). Dacă aceste forme de materie exis- 
tă în realitate si nu numai pe hârtie, ponderea lor poate 
creşte foarte lent pe măsură ce universul se dilată si pot 
avea in cele din urmă efecte antigravitationale asupra ex- 
pansiunii. Expansiunea va fi astfel accelerată. Universul 
va cunoaşte o „inflație“ până când câmpurile de mate- 
rie răspunzătoare pentru antigravitatie se vor dezinte- 
grain forme mai obișnuite de materie și radiație — forme 
care prezintă numai atracţie gravitaţională. Universul va 
reveni apoi la starea dinainte de inflație, în care expan- 
siunea e frânată, stare în care se află si azi. Acesta e in 
linii mari scenariul universului inflationar pentru evo- 
lutia universului foarte timpuriu (vezi figura 4.5). 

Pentru cosmologi, scenariul e atrăgător din mai multe 
motive. Am văzut deja cum rezolvă problema monopo- 
lilor și ne permite să înţelegem uniformitatea universului 
la cea mai mare scară observabilă. Dar mai face și alte 


78 ORIGINEA UNIVERSULUI 


DIMENSIUNE 


TIMP 


Figura 4.5 Variatia in timp a razei unui univers inflationar. Pe- 
rioada inflaţiei apare mult mărită in această reprezentare. În rea- 
litate a durat numai între 10-* și 10-% secunde după începutul 
expansiunii. Vârsta actuală e de aproximativ cincisprezece miliarde 
de ani. Figura prezintă începutul frânat al expansiunii, urmat de 
accelerarea din perioada inflationara, pentru ca apoi expansiunea 
să fie din nou frânată. 


două predicții despre starea prezentă a universului vi- 
zibil care ne permit să-l abandonăm dacă predicțiile nu 
se verifică. 

Pentru a rezolva problema monopolilor, perioada de 
expansiune accelerată trebuie să fie de cel puţin șapte- 
zeci de ori mai mare decât vârsta universului în momen- 
tul când a început acceleraţia. Atât ar trebui să dureze 
pentru a produce universul nostru vizibil pornind de la 
o regiune cu raza de un milimetru. O consecință impor- 
tantă a acestei expansiuni accelerate este că face ca uni- 
versul să se dilate mai repede și pe o perioadă mai lungă 
decât în absenţa ei. Fără inflaţie, el s-ar fi dilatat în mod 
natural numai o fracțiune de secundă înainte de a se con- 

tracta; datorită inflaţiei expansiunea poate să dureze mai 
multe mii de miliarde de ani. Acceleratia conduce uni- 
versul nostru in expansiune foarte aproape de pragul cri- 
tic care separă universurile ce se vor dilata la nesfârșit 
de cele care vor sfârși prin a se contracta până la marea 
implozie. Inflaţia oferă astfel o explicaţie naturală pen- 
tru misterioasa apropiere a universului vizibil de pragul 
critic (vezi figura 4.6). 

Dacă perioada de expansiune accelerată durează su- 
ficient de mult pentru a explica de ce nu mai vedem mo- 
nopoli magnetici, expansiunea din prezent ar trebui să se 
abată de la pragul critic cu mai putin de o milionime — 
adică ar trebui ca densitatea medie observată a universu- 
lui vizibil să se abată cu mai puţin de o milionime de la 

Figura 4.6 Serie de universuri închise diferite, cu diferite durate 
de viata. Universurile care se extind pentru cel mai îndelungat 
timp sunt cele mai apropiate de pragul critic. 

valoarea critică, care este 2 x 10-2 grame de materie pe 
centimetru cub de spaţiu, în medie. 

Acest lucru este interesant din două motive. În pri- 
mul rând, dacă densitatea e atât de apropiată de valoa- 
rea critică, nu vom avea niciodată posibilitatea să aflăm 
dacă universul nostru este deschis sau închis; prin ob- 
servatiile noastre nu se poate măsura densitatea părții vi- 
zibile a universului cu o precizie de unu la un milion. 
A doua consecinţă însă e și mai importantă — datorită 
faptului că densitatea observată a materiei luminoase este 
cel puţin de zece ori mai mică decât valoarea critică. Dacă 
teoria inflaţionară e corectă, cea mai mare parte a ma- 
teriei din universul vizibil trebuie să se afle într-o for- 
mă neluminoasă, nu în stele și galaxii strălucitoare. 
Aceasta e o concluzie binevenită, pentru că astronomii 
au fost multă vreme nedumeriti de faptul că observati- 
ile asupra mișcării stelelor și galaxiilor arătau că aceste 
obiecte se deplasează mai repede decât s-ar putea explica 
prin forțele gravitaționale exercitate de materia luminoasă 
din preajma lor. Se pare deci că există o mare cantitate 
de materie întunecată, nevăzută, a cărei atracţie gravi- 
tationala este răspunzătoare pentru mișcarea stelelor și 
galaxiilor pe care le vedem. 

Prima noastră reacţie fata de asemenea estimări e să 
presupunem că trebuie să existe mai multă materie în- 
tunecată în spaţiul interstelar și intergalactic (poate sub 
formă de stele foarte palide sau roci, gaz, praf și alte re- 
ziduuri) — materie care nu a fost înglobată în procese- 
le ce conduc la formarea stelelor. Asta înseamnă că o 
hartă a distribuţiei luminii în univers nu ne dă informa- 
tii utile privind distribuţia materiei — o situaţie deloc ne- 
obișnuită. Dacă privim noaptea din spaţiu spre Pământ 
şi facem o hartă a distribuţiei luminii artificiale, consta- 
tăm că ea nu reproduce fidel harta densității populaţiei 

pe glob. Ea reflectă în schimb distribuţia bogăției. Marile 
orașe occidentale vor străluci cu putere, dar imensele cen- 
tre urbane din lumea a treia vor fi slab luminate. 

Din nefericire, lucrurile nu par să fie atât de simple 
în univers. Deși ne-am putea gândi că e firesc ca univer- 
sul să conţină cantități mari de materie atomică şi mo- 
leculară obișnuită răspândită în forme neluminoase, 
natura nu pare să împărtășească opinia noastră. Vă amin- 
titi că una din pietrele de temelie ale teoriei despre uni- 
versul în expansiune era capacitatea noastră de a prezice 
în detaliu rezultatul șirului de reacții nucleare care tre- 
buie să fi avut loc pe când vârsta universului era de doar 
câteva minute. Aceste calcule sunt într-un remarcabil 
acord cu abundentele observate pentru hidrogen, litiu, de- 
uteriu și cei doi izotopi ai heliului. Ele ne arată că densi- 
tatea materiei care ia parte la aceste reacţii nucleare trebuie 
să contribuie cu nu mai mult de o zecime din densita- 
tea critică. Dacă densitatea reală ar fi mai mare decât den- 
sitatea critică, reacţiile nucleare ar fi înglobat atât de multi 
neutroni în heliu—4 încât, ca produși secundari, ar fi ră- 
mas mult mai puţine nuclee de deuteriu si heliu—3 decât 
observăm noi azi. Abundentele de heliu—3 și deuteriu ne 
dau o măsură precisă a densităţii cosmice de materie nu- 
cleară. Ele ne spun că, dacă în universul nostru densi- 
tatea materiei întunecate e apropiată de cea critică, atunci 
această materie nu se poate afla într-o formă care să par- 
ticipe la reacţii nucleare. 

De aici rezultă că ea trebuie să fie sub formă de par- 
ticule în genul neutrinilor. Neutrinii nu au sarcină elec- 
trică $i nu sunt afectaţi de forţa electromagnetică. Nu 
simt nici influenţa forţei nucleare tari; ei simt numai efec- 
tele gravitaţiei si forței slabe. 

Cunoastem trei tipuri de neutrini și despre nici unul 
nu s-a constatat că ar avea o masă diferită de zero. Dar 

dovezile in acest sens nu sunt foarte convingatoare; da- 
torita faptului ca neutrinii interactioneaza atat de slab, 
experimentele care urmăresc detectarea maselor lor sunt 
extrem de dificile și n-au cum să pună în evidență masa 
foarte mică pe care neutrinii ar putea-o avea. Fizicienii care 
se ocupă de particule elementare nu se opresc însă aici. 
Încercările lor de a unifica toate forţele din natură prezic 
existenţa unor particule cu masă diferită de zero si care 
interacționează prin intermediul forței nucleare slabe, par- 
ticule numite WIMP (Weakly Interacting Massive Par- 
ticles) care n-au fost inca detectate in experimentele de pe 
Pământ. Unul dintre obiectivele noului accelerator conce- 
put la Geneva este să pună în evidenţă aceste particule 
masive. 

Dacă cele trei tipuri cunoscute de neutrini posedă mase 
care însumate nu dau mai mult de 90 de electron-volti 
(un atom de hidrogen are o masă de aproximativ un mi- 
liard de electron-volti)* toţi acești neutrini împrăștiați 
de-a lungul universului vor contribui cu o densitate care 
depășește valoarea critică, iar universul va fi „închis“ — 
adică sortit să colapseze în viitor. În mod asemănător, 
dacă există particule WIMP și ele au mase de două ori 
mai mari decât masa atomului de hidrogen, atunci teoria 
big bang prezice că densitatea lor cumulată va fi egală cu 
cea necesară pentru a închide universul. 

Dacă universul este iniţial alcătuit dintr-un ocean de 
asemenea particule interactionand slab, ne-am putea în- 
treba de ce nu suntem în stare să le detectăm direct și să 
tranşăm o dată pentru totdeauna problema. Din păcate, 
nu avem nici o speranţă să putem detecta vreodată di- 


* Electron-voltul e o unitate de măsură a energiei. Exprimarea 
masei în unităţi de energie are sens pe baza bine-cunoscutei relaţii 
a lui Einstein de echivalență între masă și energie : E = m. (N. red.) 

rect un ocean universal al neutrinilor cunoscuti; din ca- 
uza masei lor foarte mici, neutrinii interactioneaza prea 
slab cu detectorii nostri. Tot ce putem face e sa incer- 
cam să măsurăm masa neutrinilor în laborator — unde pot 
fi produsi la energii care permit observarea efectelor lor 
asupra altor particule — și să ne testam predicțiile privind 
efectul lor asupra aglomerării materiei luminoase com- 
parând simulările pe calculator cu observaţiile noastre. 
Dacă însă particulele WIMP sunt cele care alcătuiesc ma- 
teria întunecată, atunci lucrurile devin mult mai intere- 
sante. Aceste particule sunt de un miliard de ori mai 
masive decât ar putea fi neutrinii cunoscuţi și ar trebui 
să lovească detectorii noștri cu mult mai multă energie. 
De fapt, stă în puterea noastră să detectăm un ocean de 
asemenea particule în universul din jurul nostru, dacă 
ele sunt suficient de numeroase pentru a alcătui mate- 
ria întunecată. 

În prezent, mai multe grupuri de experimentatori din 
Marea Britanie şi Statele Unite construiesc detectori sub- 
terani în încercarea de a descoperi oceanul cosmic de par- 
ticule WIMP. Când o asemenea particulă lovește nucleul 
unui atom dintr-un cristal, ea îi provoacă un recul și se 
va înregistra un semnal prin încălzirea ușoară a crista- 
lului datorită energiei cedate. Dacă urmărim evenimen- 
te de acest tip într-un detector de un kilogram, ar trebui 
să găsim între unul și zece asemenea evenimente în fie- 
care zi. Dacă am reuși să eliminăm toate celelalte sem- 
nale — provenind din radiaţia cosmică, dezintegrări 
radioactive si alte evenimente terestre — care ar putea 
îneca detectorul, ar trebui să putem afla dacă există par- 
ticule WIMP în jurul nostru. Eliminarea semnalelor pa- 
razite se face plasând detectorul adânc sub pământ, într-o 
instalaţie de răcire care-l aduce la o temperatură mai mică 

PARTICULA WIMP LOVESTE 
NUCLEUL ATOMIC 


CRISTAL 
DE SILICIU 


SENZORUL MĂSOARĂ 
CREȘTEREA TEMPERATURII 


Figura 4.7 Un proces fizic care poate fi folosit pentru a detecta 
particulele WIMP. Un cristal mic (cu laturile de un milimetru) 
este răcit până la temperaturi de ordinul unei sutimi de grad Kelvin 
deasupra lui zero absolut. O particulă WIMP lovește nucleul unui 
atom din cristal. Nucleul reculează, dar e frânat rapid, eliberând 
energia reculului sub formă unei unde de șoc care încălzește cris- 
talul într-o măsură mică, dar detectabilă. 


de un grad Kelvin, și înconjurând instalaţia cu materiale 
absorbante (vezi figura 4.7). 

În următorii câţiva ani sperăm să obţinem primele re- 
zultate din acest gen de experimente.* Ele promit să dez- 
văluie lucruri remarcabile despre univers, pe căi nebănuite. 
Dacă universul este „deschis“ sau „închis“ ar putea depinde 
de proprietăţile celor mai mici particule de materie, iar 


* Nici în prezent problema existenței particulelor WIMP nu a 
fost tranșată, în ciuda încercărilor de a stabili prezenţa lor în mod 
direct (folosind cristale de siliciu la temperaturi foarte joase, așa cum 
arată Barrow) sau indirect — prin detectarea neutrinilor proveniți 
din procesul de anihilare a particulelor WIMP, odată ce sunt captate 
de Soare. Dificultatea constă în faptul că particulele WIMP interac- 
tioneaza doar prin forţele gravitaţională și slabă, nu și prin forțele 
electromagnetică și tare — cu ajutorul cărora, în general, prezenţa 
unor particule poate fi mai ușor pusă în evidenţă. (N. red.) 

acest lucru ar putea fi stabilit în fundul unei mine de pe 
Pământ, și nu cu ajutorul telescoapelor care scrutează 
cerul. Marile roiuri de galaxii pot fi doar o picătură în 
oceanul materiei din univers. Masa acestei materii, poate 
suficient de mare pentru a curba spaţiul până la închide- 
rea lui, s-ar putea afla într-o formă care să nu semene cu 
nimic din ce am detectat până acum în acceleratoarele 
noastre de particule. Aceasta ar fi ultima răsturnare co- 
pernicană a statutului nostru în universul material. Nu 
numai că nu ne aflăm în centrul universului, dar nici mă- 
car nu suntem alcătuiți din forma de materie predomi- 
nantă în univers. 


5 
Inflatia si cercetarile 


satelitului COBE 


„E o problemă destul de delica- 
tă, asa că te rog frumos să nu-mi 
vorbeşti timp de cincizeci de mi- 
nute“. 


Asociaţia roșcaților 


În primăvara lui 1992 mijloacele de informare în masă 
din lumea întreagă au fost puse pe jar de anunţul NASA 
conform căruia satelitul COBE a observat mici variaţii 
în temperatura radiaţiei cosmice de fond de jur-împre- 
jurul cerului. Observând radiaţia dintr-o zonă din afa- 
ra atmosferei terestre, satelitul a evitat variatiile-parazit 
produse de fenomenele din atmosferă si a obținut o acu- 
ratete neatinsă în nici un experiment similar efectuat la 
sol. COBE și-a răsucit detectorul înainte și înapoi de-a 
lungul cerului, cu unghiuri de peste 10 grade (pentru 
comparaţie, faţa vizibilă a Lunii pline corespunde unei 
jumătăţi de grad pe cer) și a determinat diferenţa în tem- 
peratura fotonilor din radiaţia de fond de microunde ve- 
nind spre noi din diferite direcţii. Ce reprezintă aceste 
infime variaţii de temperatură si de ce toată lumea a pri- 
mit cu emoție vestea (câţiva comentatori extravaganti au 
ajuns chiar să afirme că datele obținute de satelitul COBE 
sunt cea mai importantă descoperire a tuturor timpurilor) ? 

Putem înţelege existenţa unor structuri precum ste- 
lele și planetele folosind principiile de bază ale fizicii. 
Când ajungem însă la galaxii, înţelegerea noastră este 
mult mai nesigură. Nu știm dacă o strategie similară 

de identificare a raporturilor între diferitele forte din 
natură va fi suficientă pentru a explica de ce galaxiile și 
roiurile de galaxii au masele, formele și dimensiunile 
observate. Aproape sigur că nu. Galaxiile și roiurile de 
galaxii sunt insule de materie în care densitatea materiei 
e incomparabil mai mare decât densitatea medie din res- 
tul universului. Densitatea medie a Căii Lactee, de exem- 
plu, e de aproximativ un milion de ori mai mare decât 
densitatea universului. Faptul că există asemenea nere- 
gularitati nu-i un mister. Dacă pornim de la o distribuţie 
perfect uniformă a materiei și introducem o ușoară ne- 
uniformitate, se va declanșa un efect în avalanșă, neuni- 
formitatea devenind din ce în ce mai pronunţată. Aceasta 
pentru că va apărea o forţă de atracţie gravitaţională mai 
mare oriunde există un cât de mic exces de materie, şi 
mai multă materie va fi atrasă acolo din regiunile înve- 
cinate mai puţin dense, iar astfel acumularea continuă. 

Acest proces poartă numele de „instabilitate gravi- 
tationala“ și a fost descoperit de Isaac Newton în urmă 
cu trei sute de ani. Instabilitatea gravitaţională apare in- 
diferent dacă universul se dilată sau nu — dar într-un uni- 
vers în expansiune e nevoie de mai mult timp pentru a 
se forma aglomerările de materie, deoarece expansiunea 
tinde să îndepărteze fragmentele unele de altele. La scara 
timpului cosmic însă, aglomerările trebuie să devină atat 
de dense în comparaţie cu restul universului, încât ele 
încetează să se mai dilate odată cu expansiunea univer- 
sului (vezi figura 5.1). Devin insule stabile de materie, 
conservate de echilibrul între forţa de atracție gravita- 
tionala dintre constituentii lor și presiunea exercitată de 
mişcarea acestor constituenți. Se poate însă observa că, 
dacă vrem să explicăm originea galaxiilor și a roiurilor de 
galaxii prin procesul de instabilitate gravitaţională, tre- 
buie să știm câte ceva despre condiţiile de la începutul 

expansiunii universului sau din clipele imediat următoare. 
Nivelul densităţii pe care-l ating neregularitatile la un mo- 
ment dat depinde de nivelul densităţii cu care au pornit. 


m. ee “e E 
2 >, g 


Figura 5.1 Procesul instabilității gravitaționale transformă trep- 
tat o distribuție de materie usor neuniformă într-una tot mai con- 
centrată. 


Observațiile astronomice asupra celor mai îndepăr- 
tate galaxii $i a presupusilor lor precursori ne arată că 
densități în exces de felul celor observate astăzi au existat 
pe când universul se dilatase cu o cincime din dilatarea 
lui actuală. Ceea ce trebuie însă să stim e cât de mari erau 
densitatile în exces pe când trecuse doar un milion de 
ani de la big bang, iar dilatarea era de o mie de ori mai 
mică decât cea actuală. Observarea condițiilor din acea 
epocă, cu mult înainte ca densitatile în exces să fi dat nas- 
tere galaxiilor și roiurilor de galaxii, a fost misiunea sa- 
telitului COBE. Informația era fosilizată în amprenta 
cosmică a microundelor, neatinsă de evenimente ulte- 
rioare. Datele obținute de satelit încep acum să fie com- 
pletate de rezultatele experimentelor de mare acuratețe 
făcute la sol. 

După cum am văzut, radiaţia din perioadele fierbinți 
de la începutul universului se răcește pe măsură ce acesta 
se dilată. Când expansiunea a atins un milion de ani, ra- 
diatia s-a răcit în așa măsură încât au început să se for- 
meze atomi şi molecule din nuclee și electroni. Înainte, 
ele s-ar fi dezintegrat i însetată ci femal 
de mare energie din radiaţia omniprezentă. În acea pe- 
rioadă, fotonii au început să zboare liber prin spaţiu și 
timp — purtând cu ei informaţii despre condiţiile în care 
s-au născut — pentru a deveni radiaţia de fond de micro- 
unde pe care o observăm astăzi. În locurile unde densita- 
tea este putin mai mare decât media, temperatura radiației 
va scădea puţin mai lent decât în regiunile mai rarefiate. 
Ceea ce înseamnă că variațiile în temperatura radiaţiei 
cosmice din prezent ne furnizează o imagine a distribu- 
tiei materiei pe cânduniversul avea abia vârsta de un mi- 
lion de ani — cu mult înainte ca procesul de formare a 
galaxiilor să se fi încheiat. 

Cosmologii au pierdut mulți ani căutând fără succes 
aceste variaţii cu detectori aflați pe Pământ; satelitul 
COBE le-a găsit în cele din urmă. Erau foarte mici — va- 
riatii de numai unu la o sută de mii. Această cifră ne arată 
cât de mult trebuie să se fi amplificat neuniformitatile, 
prin instabilitatea gravitaţională, pentru a deveni sufi- 
cient de puternice ca să creeze primele galaxii și roiuri 
de galaxii, după miliarde de ani. Ea ne ajută să începem 
reconstituirea detaliată a evenimentelor care au dus la for- 
marea galaxiilor în perioada care a trecut de-atunci. Des- 
coperirea acestor fluctuații în radiația de fond a constituit 
desigur un eveniment, însă cosmologii nu au fost chiar 
surprinsi. Surprinzatoare ar fi fost absenta unor aseme- 
nea fluctuatii, deoarece am fi fost obligaţi să presupunem 
că galaxiile s-au format cumva fără ajutorul neregulari- 
tatilor iniţiale — deci altfel decât prin procesul simplu al 
instabilității gravitaționale. i 

Aceste niveluri de fluctuatie ne ofera de asemenea un 
mijloc de a testa anumite aspecte ale ipotezei universu- 
lui inflationar. Pentru a vedea cum e posibil, trebuie sa 
privim mai îndeaproape fenomenul inflației. 

Înainte să apară ideea inflaţiei, originea galaxiilor s și 
a roiurilor de galaxii era o problemă insolubilă. Nu exista 
nici un principiu care să ne spună cum au luat naștere 
aceste fluctuații ale densităţii materiei și radiaţiei, când 
au apărut și cât de mari erau în momentul decuplării ra- 
diaţiei de materie. Nu puteam decât să urmărim în trecut 
structura actuală a galaxiilor, presupunând că instabili- 
tatea gravitațională a funcționat, pentru a determina ni- 
velul scăzut de neregularitate la orice moment din trecut. 
Din păcate, nivelul fluctuatiilor aleatorii care e de astep- 
tat să existe la orice moment în univers era mult prea mic 
pentru a genera structurile pe care le vedem astăzi. 

Oamenii şi-au dat curând seama că ideea inflationa- 
ră oferea o nouă soluţie enigmei. Dacă o mică regiune 
trece printr-o perioadă de expansiune accelerată, fluc- 
tuatiile aleatorii suferă, la rândul lor, o inflaţie si devin 
germenii neregularitatilor la scara universului nostru vi- 
zibil de azi și dincolo de ea. Nivelul fluctuatiilor e deter- 
minat de formele antigravitationale ale materiei (forme cu 
D negativ) care sunt răspunzătoare de expansiunea ac- 
celerată. Dacă am avea un anume candidat pentru acea 
materie, am putea prezice nivelul fluctuatiilor ce apar în 
timpul inflaţiei. Acesta ar putea fi un mare pas înainte în 
înţelegerea originii galaxiilor și a roiurilor de galaxii. Deşi 
nu avem nevoie să știm cum a început universul, trebuie 
totuși să cunoaștem acel tip de materie antigravitationala 
care a declanșat inflaţia, pentru că nivelul neregularită- 
tilor produse depinde foarte mult de natura ei si de tăria 
interactiei sale atât cu ea însăși, cât si cu celelalte forme obis- 
nuite de materie. Dacă inflaţia a avut loc, intensitatea sem- 

nalului cules de COBE ne spune cat de puternice erau 
aceste interactii. Din fericire, există mai multe informa- 
tii in semnalul cules de satelit — informatii care nu de- 
pind atat de mult de identitatea materiei antigravitationale 
care a generat inflatia. 

Cand cartografiem distributia galaxiilor si roiurilor 
de galaxii din univers constatăm că nivelul de aglome- 
rare depinde de scara considerată. Pe măsură ce obser- 
văm regiuni din ce în ce mai mari din univers, vedem că 
aglomerările de materie se răresc treptat, așa încât, dacă 
vorbim despre nivelul de neregularitate din univers, tre- 
buie să specificăm scara la care ne referim. Această va- 
riatie în funcţie de scară poartă numele de „gradient 
spectral“ al neregularitatii. El poate fi determinat prin 
observaţii — fie cercetând structura roiurilor de galaxii, 
fie urmărind variațiile de temperatură în radiaţia de fond 
de microunde, la diferite unghiuri pe cer. 

Unuldintre aspectele atrăgătoare ale teoriei inflatio- 
nare este că ea prezice că trebuie să existe un anumit gra- 
dient spectral. Variația relativă a temperaturii — diferența 
de temperatură măsurată între două direcţii pe cer îm- 
partita la temperatura medie a cerului — n-ar trebui să 
se modifice dacă crește unghiul dintre aceste două di- 
recţii. Numim „plat“ un asemenea gradient spectral. 

Observațiile satelitului COBE au fost de o impor- 
tanta fundamentală deoarece ele au oferit dovezi privind 
fluctuațiile embrionare care s-au dezvoltat apoi în galaxii 
și roiuri de galaxii. Pentru cosmologi însă, perspectiva 
cea mai interesantă e să vadă dacă gradientul spectral al 
fluctuatiilor este în acord cu predicțiile celei mai simple 
teorii inflationare. Satelitul a strâns date din perioade se- 
parate de observaţie de-a lungul câtorva ani, iar datele bru- 
te necesită o prelucrare complicată pentru a elimina efectele 
cunoscute ale mediului local — electronica satelitului, 

apropierea Pământului si a Lunii etc. — care introduc 
erori. Rezultatele primei runde de observatii au fost pu- 
blicate in 1992; ele ne spun cu un coeficient de siguranta 
de 70% că gradientul spectral se află între —0,4 și +0,6 
(gradientul spectral plat trebuie să fie zero). Când ur- 
mătoarele observaţii au fost prelucrate, la începutul lui 
1994, iar datele iniţiale au fost reanalizate folosind mai 
multe programe de calculator, s-a constatat că toate da- 
tele corespund unui gradient spectral între —0,2 si +0,3, 
cu un coeficient de siguranță de 70%. Analiza ultimelor 
date ar trebui să micsoreze intervalul în care se poate afla 
gradientul. Dacă toate aceste date se vor apropia de va- 
loarea zero, ele vor aduce o confirmare remarcabilă a pre- 
dictiilor celor mai simple modele de univers inflationar. 

Satelitul COBE putea verifica forma gradientului 
spectral numai măsurând temperatura radiaţiei cosmice 
de fond la unghiuri de 10 grade sau mai mari. Pentru a 
explora unghiuri mai mici e nevoie de un dispozitiv ex- 
perimental prea mare pentru a putea fi trimis în spațiu. 
În prezent, există un număr de observaţii de înaltă pre- 
cizie efectuate în diverse locuri de pe suprafaţa Pămân- 
tului: Owens Valley în California, Tenerife în Insulele 
Canare și Polul Sud. (Motivul pentru care intervalurile 
unghiulare mai mari nu pot fi măsurate de la sol este că 
atmosfera Pământului variază prea mult în aceste inter- 
valuri, iar datele sunt afectate.) În ianuarie 1994, echipa 
din Tenerife a publicat date privind fluctuațiile de tem- 
peratură pentru unghiuri mai mari de patru grade. Da- 
tele au confirmat observaţiile satelitului COBE, indicând 
un gradient spectral mai mare de —0,1. 

In concluzie putem spune ca am aflat ca scurta pe- 
rioadă de expansiune accelerată pe care o numim , infla- 
tie“ va produce în mod necesar mici variaţii de densitate 
a universului de la un loc la altul — variaţii care prezintă 

un anume gradient spectral. Acest gradient spectral se 
imprimă asupra radiaţiei de fond de microunde, iar noi 
putem verifica daca gradientul spectral observat de sa- 
telitul COBE einacord cu predictiile inflationare. Pana 
acum, predictiile sunt confirmate. Avem astfel o mar- 
turie directa, obtinuta prin observatii, asupra procese- 
lor fizice care au putut avea loc pe când universul avea 
vârsta de numai 10-% secunde. Ar trebui să ne conside- 
ram norocosi. Nu e nici un motiv ca universul să fi fost 
proiectat așa încât să ne facă nouă pe plac. Ne întrebăm 
dacă vom găsi vreodată toate legile naturii sau dacă vom 
fi suficient de inteligenți pentru a descifra cele mai pro- 
funde structuri matematice care se află în centrul aces- 
tor legi doar prin gândire pură. Să presupunem că vom 
reuși: ar fi atunci un noroc extraordinar să găsim mij- 
loacele de a testa experimental acele idei. De ce ar tre- 
bui să existe vestigii din primele clipe ale universului care 
să ne permită să ne verificăm ideile despre ce s-a petrecut 
atunci ? Observațiile vitale privind structura profundă si 
trecutul îndepărtat al universului sunt puţine, dar ar tre- 
bui să ne minunăm nu că sunt atât de puţine vestigii, ci 
pur si simplu că există. 

Am lămurit putin ideea de univers inflationar și con- 
secintele ei asupra observaţiilor astronomice. Până acum, 
acest scenariu despre felul în care s-a dilatat universul 
în primele momente pare o teorie promițătoare. Prelu- 
crarea completă a datelor obţinute de satelitul COBE 
$1 experimente complementare efectuate la sol ne-ar pu- 
tea arăta dacă predicțiile teoriei sunt sau nu în acord cu 
variațiile radiaţiei cosmice de fond. Să presupunem însă, 
împreună cu teoreticienii optimişti, că inflaţia este abor- 
darea corectă a cosmologiei și să urmăm această aborda- 
re până la infirmarea ei prin observaţii. Ce implicaţii are 
inflaţia asupra imaginii noastre despre începutul univer- 
sului? 

Să ne amintim mai întâi că principala condiţie ca in- 
flatia să aibă loc — prezenţa formelor de materie cu D 
negativ — este exact opusul celei luate în considerare în 
teoremele lui Penrose, Hawking, Geroch si Ellis despre 
singularitate. Intr-un univers inflationar, aceste teoreme 
pur si simplu nu se aplică si nu putem trage absolut nici 
o concluzie despre începutul universului. Începutul ar 
putea fi legat de o singularitate, dar nu e neapărat nece- 
sar. În ciuda acestei incertitudini însă, inflaţia ne poate 
ajuta pe căi nebănuite să înţelegem cum arată universul. 

Când am vorbit despre inflaţie, am prezentat acest 
proces ca și cum el s-ar fi petrecut în mod identic pre- 
tutindeni în univers. În realitate, putea să se fi petrecut 
diferit de la un loc la altul. Închipuiţi-vă că universul, 
în perioada preinflationara, era împărţit în regiuni, fie- 
care din ele fiind destul de mică pentru ca lumina s-o fi 
străbătut deja până la momentul începerii inflaţiei. De 
la o regiune la alta, temperatura și densitatea diferă ușor 
(din cauza fluctuatiilor aleatorii) sau chiar dramatic (din 
cauza stărilor iniţiale diferite), de aici rezultând perioa- 
de de inflaţie diferite. Unul sau altul dintre domeniile 
microscopice ar putea cunoaște o inflaţie enormă, ast- 
fel încât să ajungă în cele din urmă la dimensiuni de peste 
cincisprezece miliarde de ani-lumină, în timp ce pentru 
alte domenii inflaţia practic să nu aibă loc (vezi figura 5.2). 

Ne putem imagina o stare inițială aleator haotică a 
universului — un univers ce putea fi chiar nesfârșit în în- 
tindere. În unele regiuni ale spaţiului condiţiile vor per- 
mite ca inflaţia să aibă loc la amploarea necesară pentru 
a produce un univers vizibil de dimensiunea celui pe care 
îl vedem astăzi. În altele nu. Dacă am fi în stare să ve- 
dem dincolo de orizontul părții noastre vizibile de uni- 
vers, am putea în cele din urmă întâlni unele din aceste 
domenii. Ele ar putea avea densități și temperaturi foarte 


INFLATIA SI CERCETARILE SATELITULUI COBE 95 


INTERVENTIA 
_—_ 
INFLAȚIEI 


Figura 5.2 Inflatie haotică. Regiuni minuscule din universul tim- 
puriu suferă inflatii diferite. Doar acele regiuni pentru care in- 
flatia e suficient de mare ca să producă universuri cu dimensiuni 
de cel puţin nouă miliarde de ani-lumină produc stele stabile, car- 
bon și fiinţe vii care le pot observa. 


diferite de cele din domeniul nostru. Când privim din 
această perspectivă unele modele de univers inflationar, 
rezultă că diferenţele pot fi chiar mult mai importante: 
de pildă, numărul de dimensiuni ale spaţiului ar putea 
varia de la o parte a universului la alta. 

Acest model, cunoscut sub numele de univers infla- 
tionar haotic, a fost sugerat pentru prima dată de fizi- 
cianul sovietic Andrei Linde în 1983. Modelul introduce 
un nou punct de vedere în studiul universului. Am ară- 
tat deja că întinderea uriașă și vârsta impresionantă a uni- 
versului nostru vizibil nu sunt întâmplătoare; ele sunt 
condiţia necesară pentru existenţa complexităţii biochi- 
mice pe care o numim viaţă. Dintre toate domeniile mi- 
croscopice care suferă diferite grade de inflație, numai 
cele care cunosc o inflaţie suficient de mare pentru a crește 
până la întinderi de miliarde de ani-lumină vor produce 

stele — iar astfel elementele grele necesare complexității 
biochimice. Din această perspectivă am învăţat o lecţie 
importantă. Chiar dacă e extrem de improbabil ca un do- 
meniu să treacă printr-o inflaţie atât de mare, nu putem 
exclude scenariul pentru simplul motiv că nu putem trăi 
decât într-un asemenea domeniu improbabil de vast. Mai 
mult, dacă universul însuși e infinit în întindere, trebuie 
să existe regiuni de toate tipurile, inclusiv unele în care 
inflaţia e suficient de mare pentru a produce o regiune 
cum e universul nostru vizibil. 

Linde a observat că această imagine a inflaţiei haoti- 
ce are și o altă trăsătură suprinzătoare. Unele domenii 
inflationare creează fluctuații aleatorii interne care fac 
cu putinţă ca subregiuni ale lor să cunoască inflatii ul- 
terioare, iar aceste subregiuni, la rândul lor, vor produ- 
ce subregiuni care pot cunoaște alte inflatii, și tot asa la 
infinit. Odată începută inflația, ea pare capabilă să se au- 
toperpetueze. Dincolo de orizontul nostru trebuie să exis- 
te regiuni care sunt încă supuse inflației. S-ar putea ca acest 
proces perpetuu de inflație să nu aibă un început, însă pro- 
blema rămâne deocamdată nerezolvată (vezi figura 5.3). 

Aceste scenarii gemene, al inflaţiei haotice și al infla- 
tiei eterne, ilustrează căile prin care ideea de univers in- 
flationar lărgește noţiunile noastre de spaţiu și timp. Ele 
sugerează că universul este cu mult mai complicat decât 
infima parte din el pe care o numim „univers vizibil“. Îna- 
inte de apariţia teoriei inflationare, asemenea posibili- 
tati erau discutate numai ca speculaţii metafizice. Modelul 
inflationar, bazat pe anumite modele din fizica particu- 
lelor elementare, face ca aceste construcţii metafizice să 
devină consecinţe posibile ale condiţiilor perfect plauzi- 
bile din universul timpuriu. Înainte ca teoria inflationara 
să fie propusă, părea deplin întemeiat să credem că uni- 
versul vizibil e, în medie, asemănător cu restul univer- 
sului. Acum lucrurile s-au schimbat. 

Figura 5.3 Inflaţia eternă. Fiecare regiune care cunoaște inflația 
creează condiţii pentru ca subregiuni ale ei să treacă prin alte in- 
flatii, și așa mai departe la infinit. 


Dar desi cosmologia inflationara oferă posibilități fas- 
cinante, ele sunt umbrite de incertitudini. Inflaţia ne per- 
mite să înțelegem de ce universul vizibil prezintă multe 
din proprietăţile pe care le observăm, indiferent de fe- 
lul în care universul însuși a început. E o trăsătură bo- 
gată în consecințe: putem prezice prezentul fără a trebui 
să cunoaștem totul despre trecut. Dar există aici și un 
neajuns — care a fost prezentat si la sfârșitul capitolu- 
lui 1. Dacă prezentul nu depinde în mod critic de deta- 
liile felului în care universul a început, nu putem deduce 
aceste detalii observând universul de azi. Inflaţia a șters 
cu buretele trecutul îndepărtat. 

Dar dacă inflaţia n-a avut niciodată loc ? Sau ce-ar fi 
dacă ne-am concentra asupra istoriei preinflationare a 
unuia singur dintre domeniile supuse inflaţiei despre care 
tocmai am vorbit? Ce-am găsi dacă am urmări istoria lui 

dând timpul înapoi ? Evident, am putea în continuare găsi 
o singularitate cu temperatură și densitate infinite. Există 
însă cel puţin patru posibilități foarte diferite, fiecare com- 
patibilă cu ceea ce știm despre univers (vezi figura 5.4). 

Figura 5.4 Câteva începuturi ipotetice ale expansiunii universului. 


1) În loc să înceapă ca o stare de densitate infinită, uni- 
versul cu spaţiu, timp și materie se naște cu o densitate finită 
$i continuă într-o stare de expansiune. 

2) Universul „sare“ într-o stare de expansiune dintr-o stare 
anterioară de contracție maximă, dar finită. 

3) Universul își începe brusc expansiunea dintr-o stare sta- 
tică în care se afla dintotdeauna. 

4) Universul devine din ce în ce mai mic cu cât înaintăm 
în trecut, fără să ajungă însă la starea de dimensiune zero. Nu 
are început. 

De ce sunt cunoştinţele noastre atât de nesigure ? De 
ce e atât de greu să extrapolăm teoriile noastre în urmă 
în timp, până la acea ultimă fracțiune de secundă, pentru 
a ști dacă ele conduc sau nu spre un început precis? Am 
scos în evidenţă mai sus câteva etape cruciale din istoria 
expansiunii universului. După o secundă de expansiune, 
temperatura a scăzut suficient pentru a putea descrie ace- 
le condiţii cu ajutorul fizicii terestre, şi avem mărturii di- 
recte din acea epocă pentru a ne verifica reconstituirea. 
Întorcându-ne în timp la numai 10-7"! secunde de la înce- 
putul expansiunii, întâlnim condiţii asemănătoare celor 
din marile acceleratoare de particule de pe Pământ. Îna- 
inte de acest moment, ne aflăm în afara condiţiilor pe 
care le putem simula parţial pe Pământ. Mai mult, cu- 
nostintele noastre despre legile naturii implicate la aceste 
niveluri energetice sunt de asemenea nesigure. Căci n-am 
încheiat încă procesul de elaborare a unei teorii corecte 
si complete a particulelor elementare de materie, a for- 
telor care le guvernează și a efectelor acestora asupra ex- 
pansiunii universului. 'Toate eforturile noastre teoretice 
se întemeiază pe presupunerea că teoria gravitaţiei a lui 
Einstein descrie corect expansiunea universului ca întreg. 
Ce-i drept, ea a trecut toate testele observaţiilor astro- 
nomice cu un succes uimitor. Dar ea nu va rezista până 
la capăt, pe drumul înapoi în timp către începutul expan- 
siunii. La fel cum descrierea newtoniană a gravitaţiei se 
prăbușește când e confruntată cu mișcări apropiate de 
viteza luminii și câmpuri gravitaționale foarte intense, ne 
așteptăm să întâlnim condiţii în fata cărora minunata te- 
orie a lui Einstein dă greș. Cu asemenea condiţii ne-am 
confrunta dacă am încerca să sondăm primele 10-* se- 
cunde ale expansiunii. La scara acestui „timp Planck“, 
cum e numit el, întregul univers este dominat de incer- 
titudinea cuantică și va putea fi complet descris numai 

cand vom sti cum se unifica gravitatia cu celelalte trei 
forte din natură într-o atotcuprinzatoare „teorie a tot 
ce există“ [Theory of Everything]. Pentru a afla daca uni- 
versul a avut sau nu un început, în orice sens am lua cu- 
vântul „început“, trebuie să înțelegem cum se comportă 
gravitația în această perioadă. Acest comportament e o ma- 
nifestare a bizareriilor aspectelor cuantice ale materiei. 
Caracterul straniu al timpului Planck poate fi sesi- 
zat examinând descrierea cuantică a lumii subatomice — 
descriere elaborată până în cele mai mici detalii în ulti- 
mii şaptezeci de ani. Este partea cea mai precisă a fizi- 
cli, iar toate minunile tehnologice din jurul nostru — de 
la calculatoare la tomografia computerizată — se înte- 
meiază pe mecanica cuantică. Când încercăm să observăm 
obiecte foarte mici, însuși actul observaţiei va perturba 
semnificativ starea pe care vrem s-o măsurăm. Va exista 
prin urmare o limită fundamentală a preciziei cu care pot 
fi măsurate simultan poziţia si mișcarea unui obiect. În 
lumea subatomică, nu putem prezice rezultate exacte 
pentru măsurători — ci doar probabilitati de a obţine 
anumite rezultate. Această stare de lucruri e de obicei 
prezentată pornind de la observaţia că materia și lumina, 
pe care ni le imaginăm alcătuite din particule foarte mici, 
manifestă în anumite împrejurări proprietăți ondulato- 
rii. Aceste „unde de particule“ pot fi asemănate mai cu- 
rand cu undele de emoție decât cu undele de pe suprafața 
apei — pentru că ele sunt unde de informaţii. Dacă o undă 
de emoție ajunge în apropierea voastră, înseamnă că e 
mai probabil să întâlnim acolo un comportament emo- 
tional. În mod asemănător, dacă unda unui electron ajun- 
ge la detectorul vostru, înseamnă că e mai probabil să 
detectati acolo electronul. Mecanica cuantică ne spune 
care e comportamentul ondulator al fiecărei particule de 

materie și, prin urmare, probabilitatea de a detecta o pro- 
prietate sau alta. 

Fiecare particulă de materie are o lungime de undă 
caracteristică, asociată aspectului său cuantic ondulator. 
Această lungime de undă este invers proporţională cu 
masa obiectului. Dacă dimensiunea obiectului e mult mai 
mare decât lungimea sa de undă cuantică, în toate apli- 
catiile practice putem ignora incertitudinile introduse de 
natura sa cuantică. Pentru obiectele mai mari, ca voi şi 
ca mine, lungimea de undă cuantică este extrem, extrem 
de mică, și putem ignora cu toată încrederea aspectele 
incertitudinii de tip ondulator în privința poziţiei unei 
mașini atunci când ne pregătim să traversăm strada.“ 

Să presupunem că aplicăm aceste consideraţii univer- 
sului vizibil. Astăzi el este coplesitor mai mare decât lun- 
gimea sa de undă cuantică, și putem neglija infimele efecte 
ale incertitudinii cuantice când îi descriem structura. Dar 
pe măsură ce ne întoarcem în timp, dimensiunea univer- 
sului vizibil la fiecare moment din trecut devine tot mai 
mică, fiindcă dimensiunea universului vizibil la vârsta T 
este viteza luminii înmulțită cu T. Timpul Planck de 10-* 
secunde este semnificativ pentru că, atunci când ajun- 
gem la acest timp formidabil de îndepărtat, dimensiu- 
nea universului vizibil devine mai mică decât lungimea 
sa de undă cuantică, iar astfel universul e învăluit de in- 
certitudinea cuantică. În momentul când incertitudinea 
cuantică se impune asupra întregului univers, nu mai cu- 
noastem poziţiile a nimic, și nici măcar nu mai putem 


* Amuzantele peripeții ale domnului Tompkins, de care se fo- 
loseste George Gamow pentru a explica neinitiatilor ideile fizicii, ofe- 
ră o frumoasă descriere a felului în care ar arăta lumea dacă lungimile 
de undă cuantice ale obiectelor ar fi comparabile cu dimensiunile lor. 
Jocul de biliard devine o experienţă teribilă pentru domnul Tomp- 


kins. (N. a.) 

determina geometria spaţiului. Acesta e punctul în care 
teoria gravitaţiei a lui Finstein nu se mai aplică. 

Această situaţie i-a îndemnat pe cosmologi să încer- 
ce să creeze o nouă teorie a gravitaţiei, care să conţină 
toate aspectele cuantice ale gravitaţiei, și să se foloseas- 
că de ea pentru a găsi posibile universuri cuantice. Vom 
explora câteva din ideile apărute în aceste cercetări în- 
draznete. Ele nu se pretind a fi varianta finală a poves- 
tii — ar putea fi doar o parte neînsemnată din ea —, dar 
nu încape îndoială că povestea finală va trata într-o ma- 
nieră cel putin la fel de radicală conceptele cosmologice 
cu care suntem obișnuiți. 

În scenariile posibilelor începuturi ale expansiunii uni- 
versului vizibil (vezi fig. 5.4) am arătat ce s-ar putea întâm- 
pla cu dimensiunea universului pe măsură ce îi urmărim 
istoria întorcându-ne în timp. În unele variante există un 
început bine definit al timpului, al spaţiului și a orice alt- 
ceva într-o singularitate. În altele, spaţiul si timpul au exis- 
tat dintotdeauna. Există însă și o posibilitate mai subtilă. 
Să presupunem că natura însăși a timpului se schimbă când 
ajungem la timpul Planck. Problema începutului univer- 
sului devine indisolubil legată de problema naturii tim- 
pului însuși. 


6 
Timpul — o şi mai scurtă istorie 


„Fratele Mycroft ne face o vizită.“ 


Planurile Bruce-Partington 


Adevărata natură a timpului e de multă vreme o pro- 
blemă învăluită în mister. S-au confruntat cu ea gândi- 
torii mai multor culturi, timp de mii de ani. Problema 
se pune în termenii următori: trebuie oare să privim tim- 
pul ca pe un fundal imuabil și transcendent, scenă pen- 
tru desfășurarea evenimentelor, sau timpul e pur și simplu 
evenimentele însele — așa încât, dacă nu se întâmplă 
nimic, nici timp nu există? Deosebirea ne interesează 
fiindcă, acceptând prima ipoteză, putem vorbi despre 
creaţia universului în timp. Alternativa e să privim timpul 
ca pe ceva care se naște odată cu universul. Nu a existat un 
„înainte“ de începutul universului, pentru că înainte de 
început nu a existat timp. 

Experienţa noastră de zi cu zi măsoară timpul în ter- 
menii sirurilor de evenimente naturale ce se succed: os- 
cilatiile pendulului în câmpul gravitational al Pământului, 
umbra lăsată de Soare pe un cadran solar pe măsură ce 
Pământul se rotește sau vibraţiile unui atom de cesiu. Nu 
putem vorbi despre ce „este“ timpul decât în termenii 
legaţi de felul în care îl măsurăm. Timpul e adesea definit 
prin modul în care lucrurile se schimbă. Dacă aceasta abor- 
dare e corectă, ne aşteptăm să aflăm lucruri cu totul ie- 
şite din comun despre natura timpului când ne confruntăm 

cu condiţiile extraordinare din primele momente de dupa 
big bang. 

Reprezentarea lui Newton asupra lumii a dat timpu- 
lui un statut transcendental. Timpul trece pur și simplu 
inexorabil şi uniform, neafectat în vreun fel de evenimen- 
te și de conţinutul universului. Finstein își reprezenta 
timpul într-un mod total diferit. Geometria spațiului și 
ritmul curgerii timpului sunt determinate de continu- 
tul de materie al universului. La fel ca natura spaţiului 
einsteinian, timpul einsteinian se întemeiază pe premi- 
sa că nu există nici o perspectivă privilegiată asupra uni- 
versului. Indiferent unde te afli și cum te misti, trebuie 
să deduci aceleași legi ale fizicii din experimentele pe care 
le efectuezi. 

Acest mod democratic de a trata observatorii în te- 
oria generală a relativității a lui Einstein înseamnă că nu 
există o cale preferentiala de a indica timpul în univers. 
Nimeni nu măsoară vreodată un fenomen absolut nu- 
mit „timp“; ceea ce măsurăm e ritmul unei anume trans- 
formări fizice din univers. Poate fi vorba de scurgerea 
nisipului într-o clepsidră, de mișcarea limbilor pe cadra- 
nul unui ceas sau de picuratul unui robinet. Nenumă- 
rate fenomene variabile pot fi folosite pentru a defini 
trecerea timpului. De exemplu, la scară cosmică, obser- 
vatorii din univers ar putea folosi scăderea temperatu- 
rii radiaţiei cosmice de fond pentru a indica timpul. Nici 
o măsură particulară a schimbării nu pare să fie „mai fun- 
damentală“ decât o alta. 

Ne putem reprezenta intuitiv un întreg univers de 
spațiu și timp — un „spaţiu-timp“ — din teoria lui Ein- 
stein printr-un teanc de felii de spaţiu (inchipuiti-va că 
spaţiul are numai două dimensiuni în loc de trei, pen- 
tru a face cu putinţă vizualizarea), fiecare felie reprezen- 
tând întreg spaţiul la un anumit timp. Timpul e pur si 
simplu indicele care identifică fiecare felie de spaţiu din 

teanc (vezi figura 6.1). Putem vedea ca teancul de spa- 
tiu-timp poate fi taiat in mai multe moduri diferite — 
adică sub unghiuri diferite. Fiecare metoda posibila de 
tăiere ne va da un mod diferit de a defini timpul. Însă 
amestecul de spatiu-timp nu e afectat de metoda de ta- 
iere aleasă. Prin urmare, teancul spatiu-timp e entitatea 
fundamentală asupra căreia trebuie să ne concentrăm, și 
nu spaţiul sau timpul luate separat. 

Figura 6.1 (a) Teanc de felii de spaţiu luate la momente diferite 
de timp, indexate de la t = 1 la £ = 8; (b) bloc de spatiu-timp al- 
cătuit din toate feliile de spaţiu. Blocul poate fi tăiat în mai multe 
feluri diferite de cel ales în cazul (a). 


În descrierea spaţiului și timpului data de Einstein, 
forma spatiului-timp e determinată de materia și energia 
pe care le conţine. Aceasta înseamnă că timpul poate fi 

definit printr-o anumită proprietate geometrică — cum 
ar fi curbura — a fiecărei felii, deci în termenii densită- 
tit si distribuției materiei din acea felie, fiindcă ele îi de- 
termină curbura. (Figura 6.2 prezintă o ilustrare simplă.) 
Începem astfel să întrevedem posibilitatea de a asocia tim- 
pul — inclusiv începutul și sfârșitul său — cu o anumită 
proprietate a conţinutului universului. 


N 


Figura 6.2 Acest spatiu-timp în formă de cupolă răsturnată e al- 
cătuit dintr-un teanc de discuri circulare cu rază din ce în ce mai 
mare. Fiecărui disc i se poate asocia un „timp“ indicat prin raza 
discului, așa încât acest „timp“ geometric crește când urcăm de 
la O la 3. 


În ciuda introducerii acestor subtilitati privind natu- 
ra timpului, relativitatea generală nu ne poate spune cum 
arăta universul la început. Teancul nostru de spatiu-timp 
are întotdeauna o primă felie care determină felul în care 
vor arăta cele de deasupra ei. 

În teoria cuantică, natura timpului e un mister încă si 
mai mare. Dacă e definit operaţional, în termenii altor 
proprietăţi ale universului, el va suporta indirect restric- 
tiile impuse de incertitudinea cuantică asupra cunostin- 

telor noastre privind aceste proprietati. Orice incercare 
de a da o descriere cuantică a universului va avea conse- 
cinte foarte stranii asupra ideilor noastre despre timp. Cea 
mai stranie e afirmaţia că o cosmologie cuantică ne per- 
mite să descriem un univers care a fost creat din nimic. 

Modelele cosmologice simple — cele care ignoră na- 
tura cuantică a realităţii — pot începe de la un moment 
dat din trecut, care e definit folosind anumite tipuri de 
ceasuri. Condiţiile iniţiale care dictează comportamen- 
tul viitor al universului trebuie stabilite la acel început. 
Aceste modele au fost folosite pentru a descrie starea ac- 
tuală a universului, pentru că efectul 1 ecanicii cuanti- 
ce asupra universului de azi e infim. Dacă însă dorim să 
folosim asemenea modele în apropierea timpului Planck, 
trebuie să înțelegem cum va fi afectată descrierea tim- 
pului de includerea efectelor cuantice. 

În cosmologia cuantică, timpul nu apare în mod ex- 
plicit. El e un construct al conţinuturilor de materie din 
univers si al configuratiilor lor. Din moment ce avem 
ecuaţii care ne spun ceva despre felul in care aceste con- 
figuratii se modifică pe măsură ce trecem de la o felie de 
spaţiu la alta, ar fi superfluu să mai vorbim despre ceva 
numit „timp“. Situaţia nu este foarte diferită de cea a unui 
ceas cu pendul. Poziţia limbilor pe cadranul ceasului nu 
face decât să contabilizeze numărul de oscilaţii ale pen- 
dulului. Nu e neapărată nevoie să ne referim la ceva nu- 
mit „timp“. Tot astfel, în cadrul cosmologiei, identificăm 
feliile din teancul de spatiu-timp după configurația ma- 
teriei care modelează fiecare felie. Dar această informa- 
tie despre distribuţia materiei ne e dată numai statistic 
de teoria cuantică. Când măsurăm ceva, constatăm că se 
poate afla în oricare dintr-o mulțime infinită de stări po- 
sibile. Mecanica cuantică ne spune numai care e proba- 
bilitatea de a se găsi în fiecare din aceste stări. Informaţia 

ce determina aceste probabilitati e continuta in entita- 
tea matematică cunoscută sub numele de „funcţie de 
undă a universului“. Noi o vom nota cu W. 

În prezent, cosmologii cred că există o cale de a afla 
forma lui W. S-ar putea dovedi că e o fundătură sau o 
simplificare mult prea grosolană. Mai optimisti, noi spe- 
răm cel puţin să ne ofere indicii care să conducă la o mai 
bună aproximare a adevărului. Calea propusă foloses- 
te o ecuaţie introdusă de fizicienii americani John A. 
Wheeler si Bryce DeWitt. Ecuația Wheeler-DeWitt e o 
adaptare a faimoasei ecuaţii a lui Erwin Schrödinger, pe 
care o satisface funcția de undă în mecanica cuantică obis- 
nuită, încorporând însă atributele spaţiului curb din re- 
lativitatea generală. Dacă am cunoaște forma actuală a 
lui W, ecuaţia ne-ar spune care e probabilitatea ca uni- 
versul vizibil să posede anumite caracteristici la scară 
mare. Sperăm ca probabilitatea să se dovedească a fi co- 
plesitor de mare pentru anumite configurații mari, afla- 
te în expansiune, ale materiei și radiaţiei — la fel cum 
obiectele mari din viaţa de zi cu zi au proprietăţi bine 
definite, în ciuda minusculelor incertitudini ale mecani- 
cii cuantice. Dacă valorile cele mai probabile corespund 
într-adevăr situaţiilor observate de astronomi (prezicând, 
de pildă, anumite tipare de roiuri galactice sau anumite va- 
riatii de temperatură în radiaţia cosmică de fond), atunci 
multi cosmologi ar fi mulţumiţi să constate că universul 
nostru este unul dintre cele mai „probabile“ universuri 
posibile. Dar, pentru a folosi ecuaţia Wheeler-DeWitt ca 
să-l aflăm pe W pentru universul rece, cu densitate scă- 
zută pe care îl observăm astăzi, trebuie să ştim cum a fost 
W când universul avea densitatea și temperatura maxi- 
mă — adică la „început“. 

Cantitatea cea mai utilă implicată în utilizarea și stu- 
diul lui W este funcţia de tranziţie care ne dă probabili- 
tatea ca anumite schimbări să aibă loc în starea universului. 

O notăm cu T, astfel încât T [x,, t; > x, t] ne da pro- 
babilitatea de a găsi universul în starea x, la timpul t, daca 
el s-a aflat în starea x, la un timp anterior t}, unde „tim- 
pii“ sunt specificaţi printr-un atribut ale stării univer- 
sului — cum ar fi, de pildă, densitatea sa medie. 

În fizica necuantică, legile naturii dictează faptul că 
o anume stare viitoare apare dintr-o anume stare trecu- 
tă; nu vorbim despre probabilitati. În fizica cuantică însă 
— așa cum ne-a învăţat fizicianul american Richard Feyn- 
man — o stare viitoare e determinată doar de o medie a 
tuturor drumurilor posibile prin spaţiu și timp pe care 
istoria le-ar fi putut urma. Unul dintre aceste drumuri 
ar putea fi cel unic dictat de legile necuantice ale naturii. 
Numim acest drum „drumul clasic“. În unele situaţii, de- 
scrierea cuantică are o funcţie de tranziţie care e în mare 
măsură determinată de drumul clasic — celelalte drumuri 
anulându-se reciproc, cam așa cum se întâmplă cu mini- 
mele si maximele undelor defazate (vezi figura 6.3). 

Oare toate stările inițiale posibile ale unui univers cuan- 
tic cu densitate foarte mare pot da naștere unui univers ca 
al nostru? Iată o întrebare care atinge aspecte profunde. 


N m 
a 7 


Figura 6.3 Drumuri posibile între A si B: legile newtoniene ale 
mişcării dictează urmarea „drumului clasic“. Mecanica cuantică 
dă pentru tranziția de la A la B o probabilitate care e o medie a 
tuturor drumurilor posibile între A și B, dintre care unele sunt 
indicate aici. 

Universul nostru e unul in care incertitudinile cuantice 
sunt mici, ceea ce ne da o senzatie neambigua de curgere 
a „timpului“ în viata noastră de zi cu zi. Cerinţele de a avea 
un univers ca al nostru — unul care permite existenţa vie- 
tii — se pot dovedi foarte restrictive, făcând ca universul 
nostru să fie unul aparte între toate lumile posibile. 

În practică, funcţia W depinde de configuraţia între- 
gii materii și energii din univers, pentru o anume felie 
tăiată în teancul spatiu-timp, precum si de un aspect in- 
trinsec al feliei (cum ar ficurbura ei) care fi asociaza efec- 
tiv în mod unic „timpul“ său, identificând felia din teanc. 
Ecuația Wheeler-De Witt ne spune deci cum se leagă 
funcţia de undă la o valoare a acestui timp intrinsec de 
forma sa la o altă valoare a timpului intrinsec. Când ne 
aflăm aproape de drumul clasic, aceste dezvoltări ale 
funcției de undă pot fi interpretate ca mici modificări ale 
fizicii clasice obișnuite. Dar când drumul cel mai pro- 
babil e departe de cel clasic, devine din ce în ce mai di- 
ficil să spunem că evoluția cuantică are loc „în“ timp — 
adică, mulțimea feliilor de spaţiu pe care ni le dă ecuația 
Wheeler-DeWitt nu se așază unele peste altele pentru a 
alcătui ceva care să semene cu un spatiu-timp. Totusi, 
funcţiile de tranziţie care ne dau probabilitățile ca uni- 
versul să treacă dintr-o stare în alta pot fi în continuare 
găsite. Problema stării iniţiale a funcţiei de undă devine 
acum analogul cuantic al căutării originii universului. 

Funcţia de tranziţie ne spune care e probabilitatea ca 
universul să efectueze o tranziţie de la o configuraţie geo- 
metrică a materiei la alta. Această evoluţie de la o con- 
figuratie la alta este prezentată în figura 6.4. 

Ne putem închipui universuri pornind de la un sin- 
gur punct și nu de la o felie iniţială de spaţiu. Ele ar fi 
conice, nu cilindrice (ca în figura 6.4). Ilustrarea lor e 
prezentată în figura 6.5. 

Figura 6.4 Câteva drumuri în spatiu-timp a căror frontieră e com- 
pusă din două spaţii tridimensionale cu curburi g, si g, $i conti- 
nând materie având distribuțiile m, și m,. Regiunile de frontieră 
sunt marcate prin puncte și sunt reprezentate aici ca bazele bi- 
dimensionale ale unui cilindru tridimensional. 


Nu am făcut însă un progres real, fiindcă orice sin- 
gularitate din modelele cosmologice necuantice se va pro- 
fila ca o trăsătură singulară a drumului clasic, iar noi nu 
facem decât să alegem o condiţie iniţială particulară — 
care se întâmplă să descrie creaţia pornind de la un punct 
iniţial preexistent — fără vreun motiv întemeiat. 

Există un pas radical pe care îl putem face acum. Tre- 
buie să subliniem că s-ar putea dovedi lipsit de orice sem- 
nificatie fizică. E o chestiune de credință, călăuzită de 
estetică. Priviţi figurile 6.4 și 6.5 si observați că stabili- 
rea unei condiţii iniţiale g, se reflectă în starea spaţiului 
din partea superioară a cilindrului (sau a conului) la g,. 
Poate că frontierele configuratiilor de la g, şi g, ar pu- 
tea fi cumva combinate, așa încât să descrie un singur 
spaţiu neted, ca în figura 6.6, care nu conţine nici o sin- 
gularitate ce creează probleme. 

Cunoastem exemple de suprafeţe simple bidimensio- 
nale, cum e suprafaţa unei mingi, care sunt netede și lip- 
site de puncte singulare ca acela din vârful unui con. 


112 ORIGINEA UNIVERSULUI 


UN SINGUR PUNCT 


Figura 6.5 Drum spatio-temporal cu o frontieră compusă dintr-un 
spațiu tridimensional de curbură g, $i un singur punct initial. 


Astfel, ne putem închipui întreaga frontieră a spatiu- 
lui-timp cvadridimensional ca fiind nu g, $i g,, ci o sin- 
gură suprafaţă netedă cu trei dimensiuni. Ea ar semăna 
cu suprafaţa unei mingi dintr-un spaţiu cu patru dimen- 
siuni. Suprafețele mingilor prezintă caracteristica inte- 
resantă că au o mărime finită, dar n-au nici o margine: 
o asemenea suprafaţă are o arie finită (ai nevoie de o can- 
titate finită de vopsea ca s-o acoperi), dar dacă te depla- 
sezi de jur-împrejurul ei nu întâlneşti vreo margine sau 
vreun punct ascuţit, cum e vârful conului. Suprafaţa unei 
mingi nu are frontieră, din punctul de vedere al locui- 
torilor de pe ea. O situaţie analogă poate fi imaginată 
pentru starea iniţială a universului. Dar — și aici urmea- 
ză pasul radical — mingea pe care am folosit-o ca exem- 
plu se află într-un spaţiu tridimensional și are o suprafață 
bidimensională. Pentru geometria noastră cuantică avem 
nevoie de o suprafaţă tridimensională în spațiul cvadri- 
dimensional (si nu în spatiul-timp cvadridimensional, 
care se presupune că ar fi universul real). De aceea, în 
1983, Stephen Hawking și fizicianul american James 


TIMPUL — O SI MAI SCURTA ISTORIE 113 


Hartle au propus ca noţiunea noastră obișnuită de timp 
să fie transcendată în acest cadru cuantic-cosmologic și 
să devină doar o altă dimensiune a spaţiului. 

Ideea nu e chiar atât de mistică pe cât pare, fiindcă 
fizicienii au folosit deseori acest truc de a transforma tim- 
pul în spaţiu pentru rezolvarea anumitor probleme din 
mecanica cuantică obișnuită, cu toate că ei nu cred că tim- 
pul devine cu adevărat spaţiu. La sfârșitul calculelor ei se 
întorc pur și simplu la interpretarea uzuală cu o singură 
dimensiune pentru timp și trei dimensiuni (calitativ di- 
ferite) pentru spaţiu. Este ca și cum ar folosi temporar un 
alt limbaj. 

Permiteti-mi o mică digresiune. Unul din lucrurile 
cele mai interesante legate de această idee de timp care 
devine spaţiu este dificultatea de a transpune în cuvinte 
o reprezentare bună a ceea ce se întâmplă. Scurtă istorie 


Figura 6.6 Un drum a cărui frontieră a fost netezită, așa încât ea 
constă dintr-un singur spaţiu tridimensional, fără vreun punct la 
bază, cum e în figura 6.5. Aceasta permite ca probabilitatea sa de 
tranziție să fie interpretată ca fiind aceea a unui univers creat din 
nimic. 

a timpului, cartea lui Hawking apărută in 1988, a fost 
prima incercare in acest sens. Popularizarea ș ştiinţei își 
propune explicarea abstractiunilor matematice compli- 
cate prin imagini i vizuale si analogii. Autorii compară, de- 
seori interactia dintre particulele elementare cu ciocnirea 
bilelor de biliard sau prezintă atomii ca pe niște mini- 
sisteme solare etc. La sfârșitul secolului al XIX-lea unii 
matematicieni francezi îi criticau pe fizicienii care se în- 
căpăţânau să ofere o imagine mecanică a diferitelor fe- 
nomene fizice apelând la bilute, roti, franghii si așa mai 
departe. Popularizatorii se folosesc de faptul ca exista 
analogii simple intre aspectele ezoterice ale universului 
si experienţa noastră cotidiană. Dar ideea că timpul de- 
vine o altă dimensiune a spaţiului nu pare să aibă un ana- 
log familiar. Poti să citești propoziţia „Timpul devine o 
altă dimensiune a spaţiului“, să înţelegi ce înseamnă fie- 
care cuvânt în parte, dar tot să nu pricepi cu adevărat 
despre ce e vorba. Inexistenta unei analogii directe poa- 
te constitui o dificultate pentru cititorii Scurtei istorii a 
timpului. Ne aşteptăm ca pentru aspectele cele mai pro- 
funde ale alcătuirii universului — adâncul spaţiului mi- 
croscopic al particulelor elementare sau spaţiul cosmic 
al galaxiilor si găurilor negre — să existe analogii sim- 
ple din viaţa de zi cu zi. S-ar putea ca lucrurile să nu stea 
așa. Într-adevăr, absenţa analogiilor poate fi un semn bun 
că înaintăm în cunoașterea realităţii și nu batem pasul 
pe loc reluând aceleași concepte arhicunoscute. 
Caracterul radical al acestei abordări cuantice a timpu- 
lui constă în faptul că tratează timpul ca fiind cu adevărat 
asemănător spaţiului, în cadrul ultim cuantic-gravitatio- 
nal al big bang-ului. Pe măsură ce ne îndepărtăm de în- 
ceputul universului, ne așteptăm ca efectele cuantice să 
interfereze între ele, așa cum se întâmplă cu maximele si 
minimele undelor, iar universul să urmeze tot mai în- 

deaproape drumul clasic. Caracterul convenţional al tim- 
pului, care se deosebește calitativ de spaţiu, începe să se 
cristalizeze în primele momente după timpul Planck. Și 
invers, pe măsură ce ne întoarcem în timp și ne apro- 
piem de început, caracterul distinct al timpului se topește, 
iar timpul devine indiscernabil de spațiu. 

Această eliminare a timpului din starea cuantică ini- 
tiala a universului a fost sugerată de Hartle și Hawking 
pentru că simplifica descrierea și evita singularitatea din 
starea de început. Din aceste motive ea a devenit cunos- 
cută sub numele de „condiţia fără frontieră“ [no-boun- 
dary condition]. Mai precis, propunerea fără frontieră 
presupune ca funcţia de undă a universului să fie deter- 
minată de o medie a tranzitiilor care sunt restrictionate 
la spaţii cvadridimensionale cu o frontieră unică, finită si 
netedă, la fel ca cele sferice despre care am vorbit mai sus. 

Probabilitatea de tranziţie ce se obține pe această cale 
are o formă în care nu există stări anterioare celei initia- 
le. Prin urmare, condiţia „fără frontieră“ e numită dese- 
ori „creaţie din nimic“, pentru că în această descriere T 
ne dă probabilitatea ca un anumit tip de univers să fi fost 
creat din nimic. Drept consecinţă a propunerii ca „tim- 
pul să devină spaţiu“ nu există un moment sau un punct 
al creației. 

Imaginea de ansamblu dată de acest început cuantic 
ne spune că, atunci când privim înapoi spre momentul 
pe care l-am numit timpul „zero“, însăși noţiunea de timp 
dispare. Acest tip de univers cuantic nu a existat dintot- 
deauna — el ia naștere, la fel cum se întâmplă în cosmo- 
logiile necuantice cu singularitati—, dar nu începe cu un 
big bang la care cantitățile fizice sunt infinite si trebuie 
specificate condiţii iniţiale suplimentare. Nici în mode- 
lul big bang al creaţiei dintr-o singularitate, și nici în mo- 
delul cuantic al creaţiei, nu există vreo informaţie despre 
ce a putut da naștere universului și de ce. 

Trebuie sa subliniem din nou ca ideea avansata de 
Hartle si Hawking e o propunere radicală. Ea conţine 
două ingrediente: primul este că „timpul devine spaţiu“; 
al doilea este condiţia „fără frontieră“. Starea univer- 
sului înglobează rolul condiţiilor iniţiale și al legilor na- 
turii din reprezentarea tradiţională. Chiar dacă acceptăm 
primul ingredient, există mai multe alegeri pe care le-am 
putea face în locul condiţiei fără frontieră pentru a pre- 
ciza starea universului care apare din nimic. 

În figura 6.7 e prezentată variaţia funcţiei de undă W 
a universului cu densitatea sa („ceasul“), în cazul condi- 
tiei fără frontieră, precum și în cazul unei alte condiţii 


FUNCŢIA DE UNDA 


DENSITATEA UNIVERSULUI 


Figura 6.7 Variatiile posibile ale funcţiei de undă a universului 
cu densitatea materiei din univers. O valoare ridicată a funcţiei 
de undă corespunde unei probabilitati ridicate de apariție. Sunt 
P P P 
prezentate propunerile lui Hartle- Hawking (H) si Vilenkin (V) 
pentru funcția de undă. O mulţime de alte posibile variaţii s-ar 
putea găsi în zona intermediară (marcată prin „?“). Teoria nu mai 
dă rezultate demne de încredere la densități extrem de mari (linia 
punctată). 

posibile la frontieră, sugerată de fizicianul american Alex 
Vilenkin, care are un caracter complet diferit. Valorilor 
mari ale lui W le corespund probabilitati mari. Vedem ast- 
fel că, pentru condiţia fără frontieră, e cel mai puţin pro- 
babil ca universul să-și înceapă existenţa cu o densitate 
mare, în timp ce condiţia lui Vilenkin face ca acest lu- 
cru să devină foarte probabil. Unii critici ai condiţiei fără 
frontieră susţin că e puţin probabil ca ea să conducă la 
un univers foarte timpuriu suficient de dens și de fier- 
binte pentru a cunoaște inflaţia. 

Studiul funcţiei de undă se află abia la începuturi. 
Ideile despre ea se vor schimba fără îndoială mult până 
când teoria va fi pusă la punct. Condiţia fără frontieră 
lasă de dorit. Ea nu prevede micile neuniformitati ne- 
cesare pentru formarea galaxiilor. Trebuie completată cu 
informaţii suplimentare despre câmpurile de materie din 
univers și distribuţia lor. Poate fi corectă, poate fi pe ju- 
mătate corectă sau poate fi falsă. Pesimistul ar putea spune 
Chiar că nu vom fi niciodată în stare s-o aflăm, pentru că 
universul poate fi astfel alcătuit încât să nu lase nici o 
urmă a originii sale cuantice — sau nici una suficient de 
semnificativă pentru ca noi s-o observăm azi și să ne con- 
fruntăm ideile cu faptele. Dacă inflația a avut loc, atunci 
lucrurile ar putea într-adevăr să stea astfel. 

Lecţia importantă pe care o avem de învăţat de aici 
este că felul nostru tradiţional de a privi evoluţia uni- 
versului — în termenii condiţiilor iniţiale asupra cărora 
acţionează legile transformării — ar putea fi complet gre- 
sit. Ar putea fi doar rezultatul experienţei noastre într-un 
domeniu al naturii unde efectele cuantic-gravitationale 
sunt extrem de mici. Condiţia fără frontieră şi modelele 
alternative par să fi fost alese graţie simplităţii lor și fap- 
tului că permit cu ușurință efectuarea calculelor. Din câte 
ştim, ele nu sunt impuse de logica internă a universului 
cuantic. 

Ideea că condiţiile de la început sunt independente 
de legile naturii trebuie reanalizată în cazul stării iniţiale 
a universului. Dacă universul e unic — pentru că e singu- 
ra posibilitate care nu violeză logica —, atunci condiţiile 
iniţiale sunt la rândul lor unice și devin ele însele legi ale 
naturii. Pe de altă parte, dacă credem că există mai multe 
universuri posibile — ar putea într-adevăr exista multe alte 
universuri —, atunci condiţiile initiale n-au nevoie de un 
statut aparte. Ar putea fi cu toate îndeplinite undeva. 

Opinia tradiţională potrivit căreia condiţiile inițiale 
îi privesc pe teologi, iar legile transformării pe fizicieni 
pare să fie infirmată — cel puţin pentru moment. Cos- 
mologii s-au angajat acum în studiul condiţiilor inițiale 
spre a descoperi dacă există o „lege“ a condiţiilor ini- 
tiale, pentru care propunerea fără frontieră e doar unul 
dintre exemplele posibile. Evident, propunerea e radi- 
cală, dar s-ar putea să nu fie suficient de radicală. Este 
tulburător că atât de multe dintre conceptele cosmolo- 
giei cuantice moderne — „creaţia din nimic“, „timpul care 
ia ființă odată cu universul“ — nu sunt decât reprezen- 
tări elaborate ale intuitiilor umane tradiționale şi ale ca- 
tegoriilor filozofice de care teologii medievali nu s-ar 
considera străini. Desigur, aceste noţiuni tradiţionale au 
stat la baza multor concepte cosmologice moderne, chiar 
dacă aceste concepte sunt exprimate sub formă matema- 
tică. Ideea de spaţiu care devine timp, avansată de Hartle 
şi Hawking, este elementul cu adevărat radical al cosmo- 
logiei care nu poate fi regăsit în moștenirea generaţiilor 
trecute de filozofi și teologi. E de presupus că va trebui 
să abandonăm multe concepte cu care ne-am obișnuit 
înainte ca reprezentarea corectă să iasă la iveală. 

În ciuda încrederii cu care unii cosmologi moderni 
şi-au pus întrebări privind originea universului — încre- 
dere ilustrată de publicarea unor articole purtând titluri 

precum „Creaţia universului din nimic“ —, ar trebui să 
fim precauti. Toate aceste teorii trebuie să presupună de 
la bun început mult mai mult decât conceptul uzual de 
„nimic“ pentru a ne spune ceva cu adevărat interesant. Tre- 
buie să existe de la început legi ale naturii (ecuaţia Whe- 
eler-DeWitt, în cazul nostru), energie, masă, geometrie; 
şi, desigur, toate par să se întemeieze pe lumea omnipre- 
zentă a matematicii și logicii. Trebuie să existe o temelie 
solidă a raţiunii înainte de a clădi o explicaţie completă a 
universului, oricare ar fi ea. Această rațiune care funda- 
mentează totul e scoasă în evidenţă de teologii moderni 
atunci când sunt întrebaţi despre rolul lui Dumnezeu în 
univers. Ei nu privesc Divinitatea pur și simplu ca pe un 
Marele Iniţiator al expansiunii universului. 

Acea parte a cercetării științifice care încearcă să ex- 
plice existenţa universului ca pe o consecinţă a unei stări 
anterioare constând din absolut nimic contrazice ideea 
noastră adânc înrădăcinată că „nimic nu se obţine gra- 
tis“. Cei care nu au pregătire științifică sunt convinși că 
nu poţi fabrica ceva din nimic. Dacă ne propunem să dăm 
o descriere ştiinţifică a nașterii universului, prima obiec- 
tie cu care suntem întâmpinați e că încercăm să obţinem 
ceva din nimic, pentru că ar trebui să aducem la viata un 
univers care posedă energie, moment cinetic și sarcină elec- 
trică. Asta ar contrazice legile naturii, care așază la loc de 
cinste conservarea acestor cantități, iar astfel creația uni- 
versului din nimic nu poate fi consecinţa acestor legi. 

Argumentul pare într-adevăr destul de convingător, 
dacă nu cercetezi mai în amănunt care ar putea fi ener- 
gia, momentul cinetic și sarcina electrică ale universu- 
lui. Dacă universul ca atare ar poseda moment cinetic, 
atunci, la scara cea mai mare, expansiunea ar avea $i o 
mișcare de rotaţie. Galaxiile aflate la cea mai mare dis- 
tanta nu numai că s-ar îndepărta de noi, dar s-ar mișca 

si de-a lungul cerului. Desi aceasta deplasare laterala ar 
fi prea lentă pentru a o putea observa direct, există alte 
indicii clare care ar putea pune în evidenţă o rotaţie cos- 
mică. Dacă cercetăm efectele rotației Pământului, vedem 
că ea provoacă o ușoară turtire la poli. Un fenomen ase- 
mănător ar avea loc dacă universul s-ar roti: de-a lungul 
axei de rotaţie dilatarea ar fi mai lentă decât în alte di- 
recţii. Prin urmare, radiaţia de fond de microunde ar avea 
temperatura cea mai ridicată dacă ar veni din direcţia axei 
de rotaţie și temperatura cea mai scăzută dacă ar veni din 
direcții perpendiculare pe axa de rotaţie. Faptul că tem- 
peratura radiaţiei este aceeași în toate direcțiile cu o pre- 
cizie de unu la o sută de mii ne spune că, dacă universul 
s-ar roti, el ar trebui să se rotească de peste un trilion de 
ori mai lent decât viteza sa de expansiune. Acest raport 
e atât de mic încât ne sugerează că universul ar putea avea 
o rotaţie netă $i un moment cinetic egale cu zero. 

În mod asemănător, nu există nici un indiciu că uni- 
versul ar poseda o sarcină electrică globală netă. Dacă 
vreo structură cosmică ar poseda sarcină electrică — da- 
torită unui dezechilibru între, de pildă, numărul de pro- 
toni şi numărul de electroni din interiorul ei — acest 
dezechilibru ar avea un efect dramatic asupra expansiu- 
nii universului, pentru că electricitatea este cu mult mai 
puternică decât forța gravitaţiei. De fapt, o consecință 
remarcabilă a teoriei gravitaţiei a lui Einstein este că un 
univers „închis“ — unul care se va contracta până la o sin- 
gularitate — trebuie să aibă sarcina electrică totală zero; 
altfel spus, însumarea tuturor sarcinilor electrice indi- 
viduale ale întregii materii pe care o conţine trebuie să 
dea rezultatul zero. 

În fine, ce se poate spune despre energia universu- 
lui? Este exemplul intuitiv cel mai familiar că nu poţi 
produce ceva din nimic. Dar, fapt remarcabil, dacă uni- 

versul e închis, atunci trebuie să aibă energie totală zero. 
Motivul tine de formula lui Einstein E = mc’, care ne 
amintește că masa $i energia sunt intersanjabile si că ar 
trebui să ne gândim mai degrabă la conservarea maser-e- 
nergie, nu la conservarea masei sau energiei luate sepa- 
rat. E important de observat aici că energia care se găsește 
sub alte forme decât cea de masă poate fi și pozitivă și 
negativă. Dacă însumăm toate masele dintr-un univers 
închis, ele dau o contribuţie pozitivă uriașă la energia to- 
tala a masei. Numai că aceste mase exercită și o forţă gra- 
vitationala una asupra alteia. Această forță este echivalentă 
cu o energie negativă — sau cu ceea ce numim „energie 
potențială“. Dacă ţinem în mână o minge, ea are o ener- 
gie potențială de acest tip: când lăsăm mingea să cadă, 
pe seama ei se creează o energie pozitivă de mișcare. Le- 
gea gravitaţiei garantează că energia potenţială negativă 
a gravitaţiei dintre mase în univers trebuie să fie întot- 
deauna egală ca mărime, dar de semn opus, cu suma ener- 
giilor me asociate fiecărei mase individuale. Suma este 
deci întotdeauna exact zero! 

Iată o situaţie remarcabilă. Se pare că valorile univer- 
sale ale celor trei cantităţi care se conservă, şi care ne-ar 
împiedica să obținem ceva din nimic, ar putea fi toate 
egale cu zero. Nu se cunosc încă implicaţiile cele mai pro- 
funde ale acestui fapt. Dar s-ar părea că legile de con- 
servare din natură nu trebuie să fie un obstacol în calea 
apariției universului din nimic (sau a dispariţiei lui în ni- 
mic). Legile naturii ar putea descrie procesul creaţiei. 

Pentru a încheia această discuţie despre ramificatiile 
ştiinţifice ale creației din nimic, să ne întoarcem la ideea 
că universul a început de la o singularitate a spaţiului si 
timpului. Condiţia fără frontieră din cosmologia cuan- 
tică elimină necesitatea unui asemenea început printr-un 
cataclism, motiv pentru care e la modă în rândul cosmo- 
logilor. Ar trebui totuși să ne pună pe gânduri faptul că 


122 ORIGINEA UNIVERSULUI 


multe studii de cosmologie cuantica sunt pornite cu sco- 
pul de a evita o singularitate inițială de densitate infinită, 
aşa încât ele tind să se concentreze asupra cosmologii- 
lor cuantice care evită singularitatea, în detrimentul ce- 
lor care ar putea conţine o singularitate. Trebuie din nou 
subliniat că modelul big bang tradiţional al universului 
ce apare dintr-o singularitate este, strict vorbind, de ase- 
menea o creaţie pornind de la absolut nimic. Nu se ra- 
porteză la nici o cauză și nu se pun nici un fel de restricții 
asupra formei universului ce apare. Nu există un timp 
anterior, un spaţiu anterior sau o materie anterioară. Cer- 
cetătorii creaţiei cuantice speră că, urmărind descrierea 
unui univers cu un grad foarte ridicat de probabilitate, 
pornind de la o anume stare cuantică inevitabilă, vom 
afla de ce universul nostru posedă atâtea proprietăţi ne- 
obișnuite. Din păcate, multe din aceste proprietăți ar fi 
putut apărea într-o perioadă mai târzie de expansiune 
inflaţionară, iar inflația poate lua naștere dintr-o gama 
largă de stări cuantice iniţiale. 


7 
In labirint 


„Frumoasă lovitură, Watson; foarte 
frumoasă lovitură!“ 


Pata argintie 


Tot ce ne înconjoară, de la verze la regi, au densitatea 
şi consistenţa pe care o au din cauza anumitor aspecte 
neschimbătoare ale structurii universului. Aceste aspec- 
te neschimbătoare sunt numite „constante ale naturii“. 
Ele sunt valori fixe pentru fenomene cum ar fi tăria for- 
tei gravitaționale, masele particulelor elementare ale ma- 
teriei, tăria electricităţii și magnetismului sau viteza 
luminii în vid. Poartă numele de constante „fundamen- 
tale“ dacă nu pot fi exprimate în funcţie de alte constan- 
te ale naturii. Putem măsura cu mare precizie majoritatea 
acestor cantităţi. Valorile lor numerice sunt cele care de- 
osebesc universul nostru de alte universuri pe care ni le 
putem închipui și care ascultă de aceleași legi fizice. Dar, 
deși aceste cantităţi constante apar în toate legile natu- 
rii, ele se află la rădăcina celui mai adânc mister legat de 
structura universului. De ce au valorile particulare pe care 
le au? Fizicienii au visat dintotdeauna să elaboreze o te- 
orie completă a fizicii în care valorile constantelor fun- 
damentale să fie prezise sau explicate. Mulţi savanţi de 
renume au încercat, dar nici unul n-a izbutit să lămu- 
rească fie cât de puţin acest mister. 

Încercările recente de a obţine o descriere cuantică a 
universului și a stării sale iniţiale au scos la iveală în mod 

neasteptat o posibila cale de a explica valorile constan- 
telor din natură. Ideea de bază a cercetării funcţiei de 
undă a universului, iniţiată de James Hartle si Stephen 
Hawking, a fost de a presupune că universul, la densi- 
tatile uriașe la care atributele cuantice devin covârșitoa- 
re, se comportă ca o minge cvadridimensională. Apoi 
însă, unii cosmologi au început să se întrebe ce s-ar în- 
tâmpla dacă suprafaţa mingii nu ar fi uniform netedă: 
să presupunem că ar exista niște tuburi care ar lega o par- 
te a suprafeţei de alta (vezi figura 7.1). Aceste conexiuni 
tubulare au fost numite „găuri de vierme“ [wormboles]. 
Ele sunt legături între regiuni spatiotemporale care alt- 
minteri ar fi inaccesibile una alteia. 


Figura 7.1 Spaţiu în care există conexiuni „gaură de vierme“ legân- 
du-l de sine însuși. 


S-a ajuns la această idee din mai multe motive. Unul 
dintre ele este tendința fizicienilor de a mai meşteri ceva 
la imaginea despre lume pentru a vedea dacă nu cumva 
apare vreun element nou care să explice una sau alta din- 
tre enigmele nedezlegate ale naturii. Există însă un im- 
perativ mai concret. Imaginea intuitivă despre spatiul-timp 
la și înainte de timpul Planck (10-*? secunde) era aceea 
de spumă turbulentă dominată de incertitudinea cuan- 

tică. Prezenţa găurilor de vierme cu un diametru egal cu 
distanţa străbătută de lumină la acel moment (aproxi- 
mativ 10-% centimetri) este o consecinţă probabilă a stă- 
rii de interconexiune haotică a spaţiului. 

Această lărgire a reprezentării noastre privind natu- 
ra globală a spaţiului produce o creștere năucitoare a 
complexității posibile a universului. El ar putea fi alcă- 
tuit dintr-un număr mare (sau chiar infinit) de regiuni 
extinse ale spaţiului conectate la ele însele prin găuri de 
vierme. În figura 7.2 e prezentată o situaţie în care exis- 
tă un număr de „universuri-copii“ [baby universes] in- 
terconectate. 

Pentru a înţelege ce se întâmplă în asemenea situaţii, 
să considerăm tipul cel mai simplu de conexiuni gaură 


Figura 7.2 Reţea de găuri de vierme care nu îndeplinește condi- 
tiile aproximatiei găurii de vierme diluate: găurile de vierme se se- 
pară de „universul-mamă“ pentru a forma „universuri-copii“ (A) 
si unesc găuri de vierme cu alte găuri de vierme (B si C) de pe 
universul-mamă. 

de vierme, in care se permite gaurilor de vierme sa lege 
doar universurile-copii. Această simplificare poartă nu- 
mele de „aproximaţia găurii de vierme diluate“, pentru că 
e analogul presupuneri simplificatoare folosită pentru de- 
scrierea comportamentului gazelor obișnuite. Aproxi- 
matia gazului diluat poate fi făcută deoarece moleculele 
de gaz petrec mult mai mult timp deplasându-se între 
două ciocniri succesive decât în cursul procesului de cioc- 
nire. Dacă această condiţie nu e îndeplinită — de pildă, 
în cazul în care gazul se condensează într-un lichid —, 
comportamentul este mult mai interactiv. Aproximatia 
găurii de vierme diluate e o simplificare a tipului de in- 
teractii admise între universurile-copii. Ea presupune că 
găurile de vierme leagăîntre ele numai regiuni mari, ne- 
tede, şi că ele nu se scindează în două tuburi, nici nu se 
unesc cu alte găuri de vierme (vezi figura 7.3). 


Figura 7.3 Mai multe „universuri-copii“ legate prin găuri de vier- 
me și posedând si alte conexiuni gaură de vierme care le leagă de 
ele însele. Aceste găuri de vierme nu unesc găuri de vierme cu 
alte găuri de vierme, nici nu se scindează în două sau mai multe 
găuri de vierme. Această situaţie îndeplinește condiţiile „apro- 
ximatiei găurii de vierme diluate“. 

Toate bune si frumoase, dar nimic mai mult, daca ar 
fi doar ce pare să fie — o generalizare de dragul genera- 
lizării. Însă schema găurii de vierme se dovedeste a oferi 
mult mai mult. Valorile constantelor naturii din fiecare 
regiune mare a universului ar putea fi acum determina- 
te de rețeaua conexiunilor gaură de vierme fluctuante cu 
acea regiune. Dar pentru că legăturile gaură de vierme 
posedă toate atributele incertitudinii cuantice, constan- 
tele nu vor fi determinate exact, ci numai statistic. 

Cel mai simplu de studiat era celebra „constantă cos- 
mologică“ — termenul introdus de Einstein în ecuatii- 
le relativității generale pentru a obține un model static 
de univers, termen pe care mai târziu l-a abandonat. Con- 
stanta cosmologică crea o forţă repulsivă cu rază lungă 
de acţiune pentru a se opune forței de atracţie gravita- 
tionala dintre mase. Deși am putea pur si simplu ignora 
posibilitatea acestei adăugiri la legea gravitației, așa cum 
au făcut în general cosmologii, nu cunoaștem nici un mo- 
tiv ca ea să nu apară în ecuaţiile lui Einstein. E un deta- 
liu sâcâitor. Chiar dacă nu poate împiedica universul să 
se dilate, ea ar putea totuși modifica ritmul în care uni- 
versul se dilată astăzi. Observațiile astronomice asupra 
ritmului de expansiune a universului arată că, dacă exis- 
tă, constanta cosmologică este incredibil de mică. Ex- 
primată numeric, ea trebuie să fie mai mică de 10-1%! 
Acest număr e atât de mic încât sugerează că ar putea exis- 
ta o lege necunoscută a naturii care să impună ca el să fie 
exact zero. Toate studiile asupra comportamentului par- 
ticulelor elementare și câmpurilor de energie din univer- 
sul timpuriu par să indice însă exact contrariul. Nu numai 
că e de așteptat să existe o constantă cosmologică, dar 
valoarea ei prezisă trebuie să fie uriașă — cu mult mai 
mare decât cea conformă cu observaţiile asupra expan- 
siunii din prezent — poate chiar de 1012 ori mai mare! 

În 1988, fizicianul american Sidney Coleman a facut 
o descoperire remarcabila. Daca un univers ar lua nas- 
tere cu o constantă cosmologică adăugată forţei gravi- 
tatiei, efectul ei asupra găurilor de vierme ar fi crearea 
unei presiuni opuse care ar anula propriul ei efect anti- 
gravitațional până la nivelul incertitudinii cuantice in- 
trinseci. Includerea fluctuatiilor găurii de vierme conduce 
deci la predicția că atunci când un univers-copil devine 
mare (ca universul nostru vizibil de astăzi) valoarea co- 
plesitor de probabilă a constantei cosmologice din acel 
univers e zero, după cum se vede în figura 7.4. 

Până acum, această idee nu a fost extinsă ca să se ob- 
tind o predictie pentru una din constantele naturii dife- 
rite de zero, așa cum sunt masa sau sarcina electrică a 
electronului. E totuși interesant de luat în considerare 
natura $i interpretarea unei asemenea predicții. 


PROBABILITATE 


VALOAREA CONSTANTEI COSMOLOGICE 


Figura 7.4 Probabilitatea de a obţine o anumită valoare pentru 
constanta cosmologică, ca urmare a fluctuaţiilor găurii de vierme. 
Probabilitatea are un maximum pronunţat în jurul valorii zero. 

Să presupunem că am putea calcula distribuţia pro- 
babilitatii pentru o constantă fundamentală — de pildă, 
tăria forţei electromagnetice — din universul de astăzi. 
Rezultatul ar putea arăta ca oricare din cele prezentate 
în figura 7.5. 

În primul caz, toate valorile constantei sunt egal pro- 
babile, iar teoria găurilor de vierme nu face vreo predic- 
tie pe care s-o putem testa în raport cu valoarea observată 
a constantei. a al doilea caz, constanta este extrem de 
probabil să aibă valoarea din vârful graficului. Majori- 
tatea cosmologilor interpretează un asemenea vârf ca re- 
prezentând situaţia pe care trebuie s-o observăm, pentru 
că identifică cea mai probabilă valoare. Dacă distribu- 
tia probabilității pentru valoarea constantei gravitatio- 
nale a lui Newton ar avea un maximum accentuat în jurul 
valorii observate, ar trebui să privim acest rezultat ca pe 
un succes uimitor al teoriei găurilor de vierme. Am pu- 
tea de asemenea să folosim observaţiile asupra constan- 
telor naturii pentru a testa teoriile noastre privind 
gravitația cuantică înainte de timpul Planck. Din păcate, 
se dovedește prea dificil să extragem asemenea predic- 
tii din teorie. 

După cum am văzut, multi fizicieni cred că trebuie 
să existe o descriere unică a legilor naturii care să reu- 
nească tot ce stim despre forțele diferite ale gravitaţiei, 
electricităţii, magnetismului, radioactivităţii și fizicii nu- 
cleare. Această expresie unificată a legilor naturii a fost 
numită „Teoria a tot ce există“ [Theory of Everything], 
iar una din sperantele fizicienilor in privinta ei este ca 
va impune constantelor naturii un singur set de valori 
logic coerente. Dacă am găsi „Teoria a tot ce există“, ea 
ar trebui să ne dea valorile constantelor fundamentale — 
iar acesta ar fi testul ultim al unei asemenea teorii. Dar, chiar 


ve 


dacă „Teoria a tot ce există“ ar stabili valorile inițiale ale 

PROBABILITATE 
a... e. (1) 
VALOARE 
PROBABILITATE 
(2) 
k VALOARE 
PROBABILITATE 
(3) 
VALOARE 


Figura 7.5 Trei predicții posibile pentru valorile observate ale con- 
stantelor din natură, aşa cum ar putea rezulta din teoria „găuri- 
lor de vierme“: (1) probabilitate egală pentru orice valoare; (2) o 
anumită valoare este în mod clar mai probabilă; (3) probabilitate 
împrăștiată într-un domeniu larg de valori, fără un vârf foarte pro- 


nuntat. 

constantelor naturii în fiecare univers „mamă“ și ,,co- 
pil“, conexiunile gaură de vierme dintre universuri ar 
produce fluctuații imprevizibile care ar modifica valo- 
rile acestor constante. Valorile lor măsurate s-ar înde- 
părta de cele date ab initio. Prin urmare, valorile lor 
observate în prezent nu e neapărat necesar să corespundă 
celor stabilite de „Teoria a tot ce există“. 

Să considerăm acum ultimul dintre cele trei cazuri 
ipotetice din figura 7.5. În cazul (3) probabilitatea e îm- 
prăștiată relativ egal într-un domeniu larg de valori po- 
sibile. Există o cea mai probabilă valoare — dar maximul 
nu e pronunţat. Aceasta ridică tot felul de întrebări di- 
ficile. De ce trebuie să comparăm observaţiile din uni- 
versul nostru cu predicțiile pentru universul cel mai 
probabil? De ce să ne așteptăm ca universul nostru să 
se numere printre universurile „cele mai probabile“, în- 
tr-un anume sens cuantic ? Vom arăta că avem toate mo- 
tivele să ne aşteptăm ca universul nostru să nu se afle 
printre cele mai probabile. 

În primul capitol al povestirii noastre am introdus no- 
tiunea de univers în expansiune și am arătat că vârsta unui 
asemenea univers este strâns legată de evoluţia observa- 
torilor. Un univers bătrân va produce în mod necesar 
stele, care produc elementele nucleare mai grele decât he- 
liul cerute de evoluţia ulterioară a complexităţii. În mod 
asemănător, putem să ne punem problema de ce exis- 
tenta observatorilor cum suntem noi (sau a observato- 
rilor care nu seamănă neapărat cu noi) presupune ca 
valorile numerice ale constantelor naturii să nu fie prea 
diferite de cele observate de noi. Dacă tăria forţei gra- 
vitationale ar diferi putin sau dacă tăria forței electro- 
magnetice ar fi ușor perturbată, atunci nu ar putea exista 
stele stabile, iar echilibrul fin al proprietăţilor nucleelor, 
atomilor și moleculelor, echilibru care face viaţa cu putință, 

ar fi distrus. Biologii cred că evoluţia spontană a vieţii 
necesită prezenţa carbonului, cu toate proprietăţile sale 
care permit stabilirea legăturilor chimice și care-l fac in- 
dispensabil pentru apariţia ADN-ului si ARN-ului, mo- 
leculele elicoidale ale vieţii. Prezenţa carbonului în 
univers depinde nu numai de vârsta și dimensiunea uni- 
versului, ci și de coincidentele aparent uimitoare între 
acele constante ale naturii care determină nivelurile de 
energie ale nucleelor. Când reacţiile nucleare din stele 
combină două nuclee de heliu pentru a produce beriliu, 
suntem la numai un pas de producerea carbonului prin 
alipirea unui alt nucleu de heliu. Această reacţie însă e 
prea lentă pentru a produce carbon într-o cantitate im- 
portantă. Pornind de la faptul că noi existăm cu adevă- 
rat în univers, Fred Hoyle a făcut încă din 1952 o 
previziune uimitoare. El a prezis că nucleul de carbon 
ar putea avea un nivel de energie cu puţin mai mare de- 
cât suma energiilor nucleelor de heliu și beriliu. Aceasta 
are drept consecinţă producerea unei reacţii heliu-beri- 
liu extrem de rapide, deoarece combinarea celor două 
nuclee ocupă o stare numită „rezonantă“ — o stare care 
corespunde unui nivel de energie natural.* S-a dovedit că 
Hoyle avea dreptate. Fizicienii nuclearisti au fost uimiti 


* În mecanica cuantică, rezonanţa reprezintă un cuplaj extrem 
de puternic între Stări cuantice cu energii foarte apropiate. În cazul 
nostru, „nivelul natural“ este nivelul de energie al carbonului pre- 
zis de Hoyle. Acest cuplaj puternic între starea sistemului heliu + 
beriliu și starea carbonului crește mult probabilitatea reacției nucleare 
heliu + beriliu > carbon, cu carbonul în această stare energetică, fata 
de probabilitatea de a obține din heliu si beriliu carbon într-o altă 
stare energetică dintre cele cunoscute până la confirmarea ipotezei 
lui Hoyle. Noţiunea de rezonanţă a fost preluată de mecanica cuan- 
tică din fizica clasică: supus la oscilații de frecvenţă foarte apropiată 
de o frecvență dată (frecvenţa de rezonanţă), un sistem fizic poate 
suferi fenomene oscilatorii extrem de violente. (N. red.) 

să descopere un nivel energetic al nucleului de carbon până 
atunci necunoscut, exact acolo unde el prezisese că ar tre- 
bui să se afle. Fizicianul William Fowler de la California 
Institute of Technology, laureat al premiului Nobel pen- 
tru contribuțiile sale imense în domeniul astrofizicii nu- 
cleare, remarca odată că predicția lui Hoyle a fost cea 
care l-a convins să lucreze în acest domeniu. Dacă cineva 
i-a putut spune unde să caute un nivel de energie nu- 
cleară doar reflectând asupra stelelor, înseamnă că astro- 
fizica asta trebuie să fie bună la ceva! 

În cazul în care constantele naturii ar fi ușor diferite, 
rezonanţa heliului, beriliului și carbonului n-ar exista — 
şi nici noi n-am exista, pentru că în univers ar fi foarte 
puţin carbon. Dar iată și a doua coincidenţă: odată pro- 
dus carbonul, el s-ar putea transforma complet în oxi- 
gen prin reacțiile nucleare dintre carbon și alte nuclee de 
heliu. Numai că acestei reacţii îi lipseşte foarte puţin pen- 
tru a fi rezonantă, iar astfel carbonul supravieţuieşte. 

Aceste exemple ne spun că existenţa structurilor com- 
plexe din univers e cu putință datorită unei combinaţii de 
coincidente legate de valorile constantelor din natură. Dacă 
aceste valori ar fi foarte puţin modificate, ar fi imposi- 
bilă dezvoltarea unor observatori conştienţi. Nu putem 
trage nici o mare concluzie filozofică sau teologică din 
această situaţie norocoasă.* Nu putem spune că univer- 
sul a fost „proiectat“ cu intenţia de a exista observatori 
vii, că viaţa trebuia să existe, că ea există în altă parte în 
univers sau că va continua să existe. Unele din aceste con- 
jecturi, sau toate, s-ar putea dovedi adevărate sau false. 


* Barrow se referă aici la ceea cc se numește „principiul antro- 
pic“, care spune în esenţă că studiile cosmologice trebuie să se con- 
centreze asupra universurilor în care existența noastră e cu putință. 
Autorul face o critică a principiului antropic în varianta lui tare, do- 
minat de o perspectivă teleologică. (N. red.) 

Deocamdată, pur și simplu n-avem cum s-o stim. Tot ce 
putem spune este că, pentru ca universul să conţină ob- 
servatori vii (ba chiar şi numai atomi sau nucleele lor), 
constantele naturii — sau foarte multe dintre ele — tre- 
buie să aibă valori extrem de apropiate de cele observate. 

Ținând cont de toate acestea, să ne întoarcem la fi- 
gura 7.5 (3). Să luăm în considerare domeniul îngust al 
valorilor constantei care permite evoluţia complexității 
biologice. Domeniul care permite existenţa observato- 
rilor va fi foarte mic și s-ar putea afla departe de valoa- 
rea cea mai probabilă prezisă de teorie (vezi figura 7.6). 
Compararea teoriei cu observaţia devine acum extrem 
de dificilă. De fapt, nu ne interesează valorile cele mai 
probabile ale constantelor. Ar trebui să ne intereseze doar 
valorile cele mai probabile care permit evoluţia obser- 
vatorilor. Exagerând puţin, dacă valoarea cea mai pro- 

Figura 7.6 Posibilă predictie pentru probabilitatea de a găsi o con- 
stantă având o valoare particulară în universul de azi. Domeniul 
de valori care permit evoluţia „observatorilor“ e indicat în figură. 
Acest domeniu e foarte îngust pentru majoritatea constantelor 
fundamentale din natură. S-ar putea de asemenea să se afle de- 
par de valoarea cea mai probabilă a constantei, așa cum e ca- 
zul aici. 

babilă a tăriei gravitaţiei conduce la universuri care tră- 
iesc o miliardime de secundă, înseamnă că noi n-am pu- 
tea trăi în cel mai probabil univers. 

Am aflat un lucru foarte important. Dacă dispunem 
de o teorie cosmologică ce face predicții statistice privind 
structura unui univers având origini cuantice, atunci, pen- 
tru a testa predicțiile în raport cu faptele observate, tre- 
buie să cunoaștem absolut fiecare mod prin care cantitățile 
prezise sunt necesare pentru evoluţia observatorilor. Do- 
meniul valorilor în care o asemenea cantitate permite via- 
ta poate fi foarte îngust si extrem de improbabil dintr-o 
perspectivă absolută. Noi suntem însă obligaţi să trăim 
într-un univers atât de improbabil, pentru că în altul 
n-am putea exista. Drumul nostru întortocheat prin la- 
birintul găurilor de vierme către începuturile timpului 
ne-a adus inevitabil în fata faptului că propria noastră 
existenţă e un element important în cercetarea origini- 
lor universului şi a seriei lui de proprietăţi remarcabile. 

Singura cale de a evita aceste concluzii e să presupu- 
nem că „viaţa“ e un fenomen generic — un fenomen care 
ar apărea în orice condiţii, indiferent de valorile constan- 
telor naturii. Această perspectivă e greu de pus de acord 
cu cunoștințele și experiența noastră. În particular, evo- 
lutia vieţii conștiente (nu numai a moleculelor compli- 
cate) pare o chestiune foarte delicată, chiar și în condiţiile 
în care constantele iau valorile existente în universul nos- 
tru. Biologii subliniază că un număr imens de căi evo- 
lutive au sfârșit într-o fundătură. Nu negăm posibilitatea 
existenței unei mulțimi de alte forme de viata in univer- 
sul de astăzi, dar credem că ele trebuie să se bazeze pe 
atomi — ba chiar și pe carbon — pentru a evolua în mod 
spontan. 

Pot exista, desigur, alte forme de viaţă; de pildă, sun- 
tem pe cale să producem forme simple de viata bazate 

pe siliciu. In prezent, studiul a ceea ce e cunoscut sub 
numele de „viaţă artificială“ (diferită de „inteligenţa ar- 
tificială“ ) e un domeniu fascinant al științei. El reuneşte 
fizicieni, chimisti, matematicieni, biologi si informati- 
cieni pentru a studia proprietăţile sistemelor complexe 
care posedă unele din proprietăţile (sau pe toate) aso- 
ciate „lucrurilor insufletite“. Majoritatea acestor studii 
folosesc programe grafice de calculator pentru a simu- 
la comportamentul sistemelor complexe care interactio- 
nează cu mediul, se dezvoltă, se înmulțesc și aşa mai 
departe. Dacă asta se poate numi „viaţă“ rămâne de vă- 
zut, însă în ultimă instanță asemenea studii ar trebui să 
dezvăluie condiţiile esențiale pentru apariţia structuri- 
lor suficient de complexe ca să fie numite „observatori 
conştienţi“. 


8 
Noi dimensiuni 


„De câte ori ţi-am spus că, după 
ce ai eliminat imposibilul, ceea ce 
rămâne, oricât de improbabil ar 
părea, trebuie să fie adevărul!“ 


Semnul celor patru 


De pe la mijlocul anilor ’80, căutarea ,,Teoriei a tot ce 
există“ a început să fie dominată de noțiunea de super- 
stringuri.* Dacă încercările anterioare de a găsi legile 
ultime ale fizicii particulelor se concentrau asupra 
descrierilor matematice în care entitățile fundamentale 
erau puncte fără dimensiune, teoria superstringurilor fo- 
loseste ca ingrediente fundamentale linii sau bucle de 
energie. Prefixul „super“ se referă la simetria specială pe 
care aceste stringuri o posedă și graţie căreia pot con- 
duce la unificarea descrierii particulelor elementare de 
materie si diferitelor forme de radiaţie din natură. Ideea 
că particulele elementare sunt mici bucle pare ciudată, 
dar aceste bucle seamănă mai curând cu benzile elastice: 
ele posedă o tensiune care depinde de temperatura me- 
diului. La temperatură joasă, tensiunea devine foarte înal- 
tă, iar buclele se vor contracta comportându-se ca niște 
puncte. Prin urmare, în condiţiile relativ moderate care 
există astăzi în univers, stringurile au cu o foarte bună 
aproximaţie un comportament de puncte și sunt în acord 
cu predicțiile fizicii energiilor joase, la fel ca particulele 


* Numele teoriei provine de la string (= coardă, în engleză). Am 
preferat formele româno-engleze „stringuri“, „superstringuri“ etc., 
din moment ceele au intrat ca atare în jargonul fizicienilor. (N. red.) 

elementare punctiforme. Se știe însă de multă vreme ca 
descrierea punctiformă conduce la rezultate absurde când 
o aplicăm la condiţiile de energie sau temperatură foar- 
te ridicate. Mai mult, modelul punctiform refuză cu 
încăpățânare să ne dea posibilitatea de a armoniza gra- 
vitatia cu celelalte trei forte — electromagnetismul și 
forțele nucleare tare și slabă. Dimpotrivă, teoria strin- 
gurilor se comportă minunat la temperaturi ridicate, iar 
gravitația — departe de a fi exclusă — e necesar să fie pre- 
zentă pentru a se uni cu celelalte forţe din natură. Re- 
zultatele absurde dispar, iar toate proprietățile observate 
în fizica particulelor elementare pot fi în principiu ob- 
ţinute prin calcul din teorie (deși până acum nimeni nu 
a fost în stare s-o facă). 

Toate acestea sună foarte bine. Numai că există un 
obstacol. Teoriile superstringurilor pot avea aceste mult- 
dorite proprietăţi doar în universuri cu mai multe dimen- 
siuni spatiale decât cele trei cu care suntem obișnuiți. 
Primele modele elaborate cereau fie nouă, fie douăzeci 
si cinci de dimensiuni spatiale! A început apoi căutarea 
unui proces natural care să fi avut loc în apropierea epo- 
cii Planck și prin care, dacă universul a început de pil- 
dă cu nouă dimensiuni spaţiale, toate dilatându-se în mod 
egal, şase dintre aceste dimensiuni să rămână blocate la 
mărimea universului din acel timp — 10-% cm —, iar ce- 
lelalte trei să continue să se dilate până la valoarea de azi, 
când au ajuns să fie de 10° ori mai mari decât primele 
şase (vezi figura 8.1). Conform acestei teorii, dimensiu- 
nile suplimentare rămân în prezent blocate la scara lun- 
gimii Planck, astfel că efectele lor sunt indiscernabile — nu 
doar în experiența vieții de zi cu zi, ci si în evenimentele 
create până acum prin experimente de fizică la energii 
înalte. 

Cum ar fi putut avea loc această blocare a dimensiu- 
nilor suplimentare rămâne deocamdată o problemă ne- 

rezolvată. Dacă a avut cu adevărat loc, studiul univer- 
sului timpuriu devine mult mai dificil. S-ar putea să exis- 
te un principiu profund al naturii care să impună ca trei 
și numai trei dimensiuni spaţiale să continue expansiu- 
nea și să devină foarte mari, ca acelea pe care le întâlnim 
azi în univers. După cum s-ar putea și ca numărul di- 
mensiunilor mari să fi fost determinat în mod aleator. 
Mai mult, acest număr ar putea fi diferit de la o regiu- 
ne a universului la alta. 

Numărul dimensiunilor spaţiale mari joacă un rol-che- 
ie în toate procesele care pot avea loc în univers. E de re- 
marcat că universurile cu trei dimensiuni spaţiale mari au 
caracteristici excepţionale. Dacă ar exista mai mult de trei 

Figura 8.1 Variația cu timpul a mărimii până la care diferitele 
dimensiuni ale spaţiului se dilată, într-un univers de superstrin- 
guri. Universul începe cu toate dimensiunile dilatându-se la fel, 
dar după timpul Planck, 10-*? secunde, doar trei dimensiuni spa- 
tiale continuă să se dilate, devenind cele pe care le cunoaștem azi. 
Mărimea lor a ajuns la cel putin 107 centimetri și formează spa- 
tiul universului vizibil. Restul au rămas blocate; ar fi impercepti- 
bile pentru noi acum, fiindcă ele locuiesc într-un univers a cărui 
mărime e de doar 10-% centimetri. Deocamdată nu există vreo 
dovadă provenită din observaţii că aceste dimensiuni spaţiale su- 
plimentare există. 

dimensiuni mari, atunci nu ar putea exista atomi stabili 
si nici orbite planetare stabile in jurul stelelor. Undele 
au de asemenea un comportament unic in spatiul cu trei 
dimensiuni. Dacă numărul dimensiunilor spatiale e par — 
de pildă, 2, 4 sau 6 —, atunci semnalele ondulatorii re- 
verberează; altfel spus, semnale trimise la momente di- 
ferite pot sosi în acelaşi timp. În spaţii cu un număr impar 
de dimensiuni, fenomenul nu are loc; semnalele nu au 
reverberatii. Dar, în toate spaţiile cu număr impar de di- 
mensiuni diferit de trei, semnalele ondulatorii vor fi dis- 
torsionate. Doar în trei dimensiuni undele se propagă 
într-o manieră compactă, nedistorsionata. Din aceste mo- 
tive rezultă că observatorii vii pot exista numai în uni- 
versuri cu trei dimensiuni spaţiale mari (deși s-au făcut 
speculaţii interesante despre ce s-ar întâmpla în două di- 
mensiuni), din cauza absenței în spațiile cu dimensiuni 
suplimentare mari a oricărei structuri (cum ar fi atomii) 
menţinută prin electromagnetism și forţa nucleară tare. 
Am văzut că, dacă există trei dimensiuni spaţiale mari 
datorită unui principiu profund al naturii, înseamnă că 
suntem foarte norocoși. Dacă numărul dimensiunilor e 
un rezultat întâmplător al evenimentelor petrecute la în- 
ceputul timpului — sau dacă variază de la un loc la al- 
tul, dincolo de orizontul universului nostru vizibil de 
azi —, atunci situaţia seamănă cu determinarea constan- 
telor naturii prin fluctuațiile găurilor de vierme. Am pu- 
tea calcula probabilitatea de a avea trei dimensiuni spațiale, 
dar, oricât de mică ar fi ea, știm că trebuie să ne găsim 
într-un univers cu exact trei dimensiuni spaţiale mari, 
pentru că n-am fi putut apărea în nici un altul. 
Direcţiile speculative în care înaintează frontierele 
cosmologiei și fizicii energiilor înalte pe măsură ce ele 
explorează ramificatiile noilor teorii matematice au scos 
în evidenţă o trăsătură generală a cosmologiei. Ea nu se 

conformează întrutotul încercărilor tradiționale de a de- 
fini ştiinţa. Filozofi ai științei precum Karl Popper in- 
sistă asupra necesităţii ca, pentru a avea sens sau pentru 
a fi „ştiinţifice“, afirmaţiile să fie cumva testabile. În sti- 
intele bazate pe experienţe de laborator, condiţia e re- 
lativ lesne îndeplinită. În principiu, am putea efectua orice 
experiment am dori — deși în practică ar putea apărea 
constrângeri financiare, juridice sau morale. În astrono- 
mie situaţia e diferită. Nu avem posibilitatea să efectuăm 
experimente asupra universului; il putem observa în fel 
si chip, dar nu putem face experimente direct asupra lui. 
n loc să efectuăm experimente, căutăm corelaţii între 
elemente. Când observăm mai multe galaxii cercetăm dacă 
toate cele mari sunt în același timp şi foarte luminoase, 
dacă cele în formă de spirală contin mai mult gaze si praf 
şi aşa mai departe. În cosmologie, de asemenea, situația 
diferă de cea din ştiinţele terestre, în sensul că observa- 
tiile asupra universului sunt perturbate într-o manieră 
care nu poate fi corectată pur și simplu prin repetarea ex- 
perimentului în condiţii diferite. Am explicat de ce trăim 
în mod necesar după ce universul s-a dilatat timp de mi- 
liarde de ani și de ce nu vedem decât o parte din între- 
gul univers (posibil infinit). Am subliniat de asemenea 
că una dintre consecinţele variaţiei proprietăţilor univer- 
sului de la un loc la altul e că observatorii pot apărea nu- 
mai în anumite regiuni. Cosmologia este un studiu în care 
datele disponibile vor fi întotdeauna mai puţine decât 
ne-am dori. În plus, unele din datele noastre sunt dis- 
torsionate pe alte căi. Galaxiile strălucitoare sunt mai ușor 
de văzut decât cele palide. Lumina vizibilă e mai ușor 
de detectat decât razele X. Arta unui bun astronom care 
face observaţii e de a înţelege distorsiunile pe care pro- 
cesul de colectare a datelor le-ar putea introduce. 
Ținând cont de aceste caracteristici ale cosmologiei e 
interesant să examinăm o tendință tot mai importantă în 

studiile asupra originii universului. Am subliniat mai sus 
deosebirea dintre cei care încearcă să explice structura 
observată a universului în termenii evenimentelor petre- 
cute la nașterea sa şi cei care încearcă să arate că structu- 
ra actuală a universului e rezultatul inevitabil al proceselor 
fizice din trecut, indiferent de felul în care a început. Mo- 
delul universului inflationar e cea mai bună ilustrare a 
acestei din urmă abordări. Indiferent cum a început uni- 
versul, trebuia să fi existat o regiune, suficient de mică 
pentru a rămâne netedă datorită interacțiunilor dintre 
materie şi radiaţie, care ar fi putut trece printr-o perioa- 
dă de expansiune accelerată. Rezultatul este un univers 
care seamănă foarte mult cu al nostru: vechi, mare, fără 
monopoli magnetici și care se dilată într-un ritm uimi- 
tor de apropiat de pragul critic ce separă universurile 
„deschise“ de cele „închise“. În ultimii ani însă, atenția 
s-a concentrat și asupra primei abordări. Oamenii de sti- 
ință au început să cerceteze dacă există principii care dic- 
tează starea inițială a universului. Ei se află în căutarea 
unei noi „legi“ a naturii — nu una care să guverneze trans- 
formările permise în starea universului de la un moment 
la cel următor, după apariţia sa, ci o lege care să guver- 
neze înseși condițiile inițiale. 

Există câteva exemple interesante în acest sens. Cu 
unul dintre ele ne-am întâlnit deja: condiţia „fără fron- 
tieră“ propusă de James Hartle și Stephen Hawking. Așa 
cum am observat, există precizări alternative ale stării ini- 
tiale care conduc la concluzii total diferite — între ele, 
cea propusă de Alex Vilenkin, prezentată in figura 6.7. 
Ne putem de asemenea imagina o stare inițială care pare 
naturală într-un alt sens: o stare complet aleatorie. În fine, 
există și direcţia sugerată de Roger Penrose. El propune 
o metodă de a măsura nivelul de dezordine în câmpul gra- 
vitational al universului — o „entropie gravitațională“ care 

creşte în conformitate cu cea de-a doua lege a termodi- 
namicii. Pare foarte probabil ca o asemenea entropie să 
existe. Hawking a arătat că într-adevăr câmpurile gra- 
vitationale ale găurilor negre au proprietăţi termodina- 
mice — dar găurile negre nu se dilată în timp, așa cum 
se întâmplă cu universul nostru, și nu știm deocamdată 
ce anume determină entropia gravitaţională a unui uni- 
vers în expansiune. Pentru o gaură neagră răspunsul e 
simplu: aria suprafeţei frontierei găurii negre determină 
entropia ei gravitaţională. Penrose si alţii au sugerat că 
o anumită măsură a regularitatii universului asociată cu 
aria lui ne-ar putea da entropia sa gravitaţională. Dacă 
ritmul expansiunii ar fi același în toate direcţiile și în toate 
locurile, entropia ar fi foarte mică. Dacă expansiunea ar 
diferi in mod haotic de la un loc la altul si de la o direc- 
tie la alta, entropia ar fi mare. 

Indiferent care e măsura exactă a entropiei gravita- 
tionale, vedem că, dacă ea crește cu timpul, atunci starea 
iniţială a universului a fost una de entropie gravitatio- 
nală foarte scăzută, poate chiar zero. Dacă am putea iden- 
tifica cu precizie ce aspect anume al universului ne dă 
entropia lui gravitaţională, am putea desprinde unele con- 
secinte ale faptului că valoarea ei era foarte scăzută la în- 
ceputul universului. Până acum, n-am reușit s-o facem. 

Nici unul dintre aceste „principii“ privind originea 
universului nu pare să fie calea de a rezolva marea pro- 
blemă a cosmologiei. Toate sunt foarte speculative. Sunt 
idei de dragul ideilor. Există însă o condiţie importantă 
pe care trebuie să o satisfacă orice încercare de a explica 
structura universului pe care-l observăm azi pornind de 
la principii prime. 

Să ne amintim că am făcut distincţia între universul ca 
întreg şi acea parte finită a lui pe care lumina a avut timp 
s-o străbată de la începutul său pentru a ajunge la noi. 

Am numit această parte „universul vizibil“. Universul 
vizibil are cu necesitate o mărime finită. Când spunem 
că vrem să explicăm structura universului, spunem de 
fapt că vrem să explicăm forma universului vizibil. Dar 
universul, în întregul lui, ar putea fi finit sau infinit. Nu 
o vom putea afla niciodată. Dacă e infinit ca mărime, 
atunci universul vizibil va fi întotdeauna o parte infini- 
tezimală a întregului. 

Aceste limitări pun un mare semn de întrebare asu- 
pra utilității marilor principii legate de starea inițială a 
universului ca întreg. În imaginea noastră despre expan- 
siunea universului, partea vizibilă s-a dilatat pornind de 
la un punct sau de la o minusculă regiune a stării inițiale, 
așa cum se arată în figura 8.2. 

Structura universului vizibil de astăzi e doar imagi- 
nea expandată a condiţiilor dintr-o regiune minusculă 
a stării inițiale. Pe de altă parte, marele „principiu“ ne dă 

Figura 8.2 Universul nostru vizibil de astăzi se dilată cu viteza 
luminii pornind de la un punct din starea iniţială a universului. 
Porțiunea observată a universului este determinată de condițiile 
din acel punct, nu de media condiţiilor întregii stări inițiale, care 
a fost dictată de vreun „principiu“ guvernând condiţiile inițiale. 

o medie a stării iniţiale a întregului univers. Aceasta poate 
fi corectă, dar nu de ea avem nevoie pentru a înțelege uni- 
versul vizibil. Trebuie să cunoaștem situaţia particula- 
ră, locală, existentă în minuscula regiune a stării iniţiale 
care a devenit apoi universul nostru vizibil. Această re- 
giune putea fi într-un fel atipică, din moment ce s-a ex- 
tins ajungând la o stare în care se pot dezvolta observatori. 
Am văzut că apariţia observatorilor cere ca regiunea să 
posede multe proprietăţi neobișnuite. Universul putea 
să fi început într-o stare de entropie gravitaţională mi- 
nimă, dar e puţin probabil ca aceasta să explice structura 
universului vizibil, pentru că universul vizibil putea să fi 
rezultat din expansiunea unei fluctuații anomale — și nu 
din starea medie pe care condiţia de entropie minimă o 
prescrie. Mai mult, limitarea cunoștințelor noastre em- 
pirice despre univers la regiunea vizibilă ne face să nu 
putem niciodată testa consecinţele unui model pentru în- 
treaga stare iniţială a universului. Vedem doar consecin- 
tele evoluţiei unei parti infime din starea inițială. Poate 
că într-o bună zi vom reuși să spunem ceva despre origi- 
nile propriei noastre vecinatati cosmice. Dar nu vom cu- 
noaste niciodată originile universului ca întreg. Cele mai 
adânci secrete rămân de nedezlegat. 

